text:
নহাক বাইবলবু মতৌ করমনা উই?
নহাকনা হায়গদ্রা . . .
মসি মীওইবগী লৌশিংনা ইবা লাইরিকনি?
মসি ভাবনা শাবা ৱারী লাইরিকনি?
মসি ঈশ্বরগী ৱাহৈদুনি?
বাইবলনা করি হায়রি
“শাস্ত্র খুদিং ঈশ্বরগী স্বরদগী ওইবনি।”—২ তীমোথি ৩:১৬, অশেংবা বাইবল।
মসি থাজবনা নহাক্কীদমক করি কান্নগনি
পুন্সিগী মরুওইবা ৱাহংশিংগী পাওখুমশিং ফংগনি।—পাউরৌ ২:১-৫.
হিংবদা চঙবা থাজবা য়াবা পাওতাক্শিং ফংগনি।—থাগৎ ঈশৈ ১১৯:১০৫.
তুংগী পুন্সিগী অশেংবা আশা ফংগনি। —রোমীয় ১৫:৪.
বাইবলনা হায়রিবসি ঐখোয়না তশেংনমক থাজবা য়াব্রা?
য়াই, য়ামদ্রবদা মরম অহুমদা য়ুমফম ওইরগা:
অঙকপা মওংদা অমগা অমগা য়ানবা। বাইবলসি তোঙান তোঙানবা মীওই ৪০ মুকনা চহি ১,৬০০ হেন্না চঙনা ইরম্বনি। মখোয় অয়াম্বদি অমগা অমগা শুকউন উন্নখিদে। অদুমওইনমক, বাইবলদা য়াওরিবা লাইরিক খুদিংমক অমগা অমগা মরুওইবা ৱাফম অমদা য়াননা চৎলি।
পুকচেল শেংনা ইরম্বা ইতিহাস। তাইবংপানগী ইতিহাস ইবশিংনদি চৎনবী ওইনা মখোয়গী মীশিংগী অশোয়বা লোৎশিন্নৈ। মদুগী ওন্ন-তৈনবদা বাইবল ইবশিংদি মখোয় মশাগী অমদি মখোয়গী জাতিগী অশোয়বশিং পুকচেল শেংনা ইরম্মী।—২ ইতিহাস ৩৬:১৫, ১৬; থাগৎ ঈশৈ ৫১:১-৪.
মাঙজৌননা তাকথোকলম্বা ৱা খুদিংমক চুম্বা। থায়নগী বাবিলোন মাঙতাকপগী ৱাফম, থৌদোক থোকত্রিঙৈ চহি ২০০ মুক্কি মমাংদা মাঙজৌননা বাইবলদা তাকথোকলম্মী। (যিশাইয়া ১৩:১৭-২২) মসিদা বাবিলোন করমনা তুগনি হায়বতা নত্তনা মসিবু জয় তৌরগদৌরিবা মীশক অদুগী মমিং ফাওবা ফোংদোকলম্মী।—যিশাইয়া ৪৫:১-৩.
বাইবলদা মাঙজৌননা তাকথোকলম্বা অতোপ্পা ৱাফম কয়ামরুমশু মরিকচুমনা থুংখি। ঐখোয়না ঈশ্বরগী ৱাহৈদগী আশা তৌরিবসি মসিমক নত্রা?—২ পিতর ১:২১.
খনথবা য়াবা ৱাফম
মতৌ করমনা ঈশ্বরগী ৱাহৈনা নহাক্কী পুন্সিবু হেন্না ফগৎহনবা ঙমগনি?
বাইবলনা ৱাহংসিগী পাওখুম মসিদা পীরি যিশাইয়া ৪৮:১৭,১৮ অমসুং ২ তীমোথি ৩:১৬, ১৭.
হেন্না খঙননবা
ঈশ্বরদগী লাকপা নুংঙাইবা পাউ!
নুংঙাইবা পাউ অসি তশেংনা ঈশ্বরদগীরা?
বাইবলগী পাউ অসি অচুম্বনি হায়বা ঐখোয়না করম্না খঙগনি?


c: text/html

text:
পন্দুপ ১
নুংঙাইবা পাউ অদু করিনো?
১. ঈশ্বরদগী লাকপা পাউ অদু করিনো?
পৃথিবীদা মীওইবনা নুংঙাইনা হিংবদু ঈশ্বরনা পাম্মী। মহাক্না পৃথিবী অমসুং মসিদা লৈরিবা খুদিংমক শেম্বীখি, মরমদি মহাক্না মীওইবশিংবু নুংশি। মহাক্না লৈবাক খুদিংমক্তা লৈরিবা মীশিংগীদমক তুংদা হেন্না নুংঙাইবা পুন্সি পীবিনবা য়াম্না থুনমক করিগুম্বা খরা তৌরক্কদৌরি। মহাক্না মীওইবশিংগী অৱা-অনা খুদিংমক লৌথোকখ্রগনি।—যিরেমিয়া ২৯:১১ পাবিয়ু।
ঙসি ফাওবদা, লৈঙাক অমত্তনা হাৎন-শুনবা, লায়না-তিন্না অমদি অশিববু মরূ ফংনা মুৎথৎপা ঙমখিদ্রি। অদুবু নুংঙাইবা পাউ অমদি লৈরি। ইকুই কুইদনা ঈশ্বরনা মীওইবগী লৈঙাকশিং অসি লৌথোক্লগা মহাক মশামক্কী লৈঙাক্না মহুৎ শিল্লগনি। মতম অদুদা মহাক্কী প্রজাশিংনা শান্তি লৈনা, মশা-মউ ফনা লৈগনি।—যিশাইয়া ২৫:৮; ৩৩:২৪; দানিয়েল ২:৪৪ পাবিয়ু।
২. করিগীদমক নুংঙাইবা পাউ অসি থুনমক খঙহৌবা দরকার ওইরিবনো?
ফত্তবা মীওইশিং মালেমদগী ঈশ্বরনা লৌথোকখ্রবা খক্তদা অৱা-অনাগী অরোয়বা ওইগনি। (জেফানিয়া ২:৩) মদু করম্বা মতমদা থোক্কনি? হৌজিক হৌজিক মীওইববু ৱাহল্লিবা ফিভমশিং অসি ঈশ্বরগী ৱাহৈনা হান্ননা হায়দোক্লম্মী। থোক্লিবা থৌদোকশিং অসিনা ঈশ্বরনা ফত্তবশিংবু লৌথোকখিগদৌবা মতম অদু নক্লে হায়বা তাকই।—২ তীমোথি ৩:১-৫ পাবিয়ু।
৩. অদু ওইরবদি ঐখোয় করি তৌগদগে?
ঐখোয়না ঈশ্বরগী মরমদা মহাক্কী ৱাহৈ বাইবলদগী তমগদবনি। বাইবল অসি নুংশিহৈরবা মপা অমনা মচাদা থারকপা চিঠি অমগুম্বনি। ঐখোয়না হৌজিক হৌজিক করম্না নুংঙাইনা হিংবা য়াগনি হায়বদু মসিনা তাকই। অদুগা তুংদসু পৃথিবীদা করম্না লোম্বা নাইদনা হিংবা ফংগনি হায়বসু তাকই। তশেংনা, অদোম্না বাইবলগী মরমদা খঙননবা মতেং লৌবসি কনাগুম্বা খরনদি পামদবা য়াই। অদুবু হেন্না ফবা তুংগী পুন্সি অমা ফংবগী খুদোংচাবা অসি লৌহৌদবা হায়বসি ঐখোয়গী অচৌবা মাঙজবা ওইগনি।—পাউরৌ ২৯:২৫; ফোংদোকপিবা ১৪:৬, ৭ পাবিয়ু।
হেন্না খঙননবা
মমল তিংদনা বাইবল নৈননবা হায়বিরকউ
বাইবল করিগীদমক নৈনগদৌরিবনো?
পৃথিবী পুম্বা শিন থুংনা মীওই লাখ কয়ানা পুন্সিগী মরুওইবা ৱাহঙশিংগী পাওখুমশিং অদু বাইবলনা পীরি। অদোমসু মখোয়গুম্বা অমা ওইবিনিংব্রা?

robotstxt: allowed

filter: keep


text:
পন্দুপ ৬
শিখ্রবশিংগীদমক করি আশা লৈবগে?
১. শিখ্রবশিংগীদমক করি নুংঙাইবা পাউ লৈবগে?
লাজারস কৌবা যীশুগী মরুপ অমা যেরূশালেমগী মনাক্তা লৈবা বেথানি কৌবা লমদুদা লৈরম্মী। মহাক্না মফমদু য়ৌরকপা মতমদা লাজারস শিখিবা নুমিৎ মরিনি শুরমলে। যীশুনা মার্থা অমসুং মেরিগা লোয়ননা লাজারসকি মোংফমদা চৎলম্মী। ইকুই কুইদনা মফমদুদা মীয়াম অমা পুল্লরে। খল্লগা য়েংবিয়ু, যীশুনা লাজারসপু অমুক হন্না হিংগৎহনবা মতমদা মার্থা অমসুং মেরিনা কয়া য়াম্না হরাউরমগদৌবা?—যোহান ১১:২১-২৪, ৩৮-৪৪ পাবিয়ু।
মার্থানা শিখ্রবশিংগী নুংঙাইবা পাউশিংদি হান্ননা খঙলম্মী। যেহোবানা শিখ্রবশিংবু পৃথিবীদা অমুক হন্না হিংগৎহনগনি হায়বসি মহাক্না খঙলম্মী।—যোব ১৪:১৪, ১৫ পাবিয়ু।
২. শিখ্রবশিংগী ফিভম করি ওইবগে?
মীওইবসি ঊফুন্দগী শেম্বনি। (মৈহৌরোন ২:৭; ৩:১৯) ঐখোয়গী থৱায় অমসুং হকচাং হায়না তোঙান-তোঙান্না লৈবা নত্তে। ঐখোয় অহিংবা জিবনি, মরম অসিনা ঐখোয়না শিখ্রবা মতুংদা করিগুম্বা অমত্তা হিংদুনা লৈহৌদে। শিরবা মতমদদি ৱাখল খনবা ঙম্বগী নত্রগা করিগুম্বা অমা খঙবা ঙম্বগী পাঙ্গলসু লৈত্রে। লাজারসপু অমুক হন্না হিংগৎহনবা মতমদা, শিরবা মতুংদা মঙোন্দা করি থোকখিবগে হায়বগী মরমদা মহক্না করিসু হায়রমদে। মদুনা তাকপদি অশিবশিংনা করিমতা খঙবা লৈত্রে হায়বনি।—থাগৎ ঈশৈ ১৪৬:৪; পাউ শন্দোকপা ৯:৫, ৬, ১০ পাবিয়ু।
শিরবা মতুংদা ঈশ্বরনা মীশিংবু মৈ থাদুনা লাক্নব্রা? বাইবলনদি অশিবশিংনা করিমতা খঙবা লৈত্রে হায়রি। মরম অসিনা অশিবশিংবু নোরোক্তা লাক্নৈ হায়বা ৱাফমসিদি তশেংনা ঈশ্বরগী মরমদা লান্না তাকপী-তম্বীবনি। মীশিংবু মৈ থাদুনা লাক্নবা হায়বগী ৱাখল্লোনসিমক ঈশ্বরনা তুক্কৎচৈ।—যিরেমিয়া ৭:৩১ পাবিয়ু।
৩. শিখ্রবশিংনা ঐখোয়দা ৱারী শাবা ঙমগদ্রা?
শিখ্রবশিংনদি ঙাঙবা নত্রগা তাবা ঙমদে। (থাগৎ ঈশৈ ১১৫:১৭) ফত্তবা স্বর্গদূত খরা লৈ, মখোয়না শিখ্রবশিংগী খোঞ্জেল শাজিন্নদুনা মীশিংগা ৱারী শাই। (২ পিতর ২:৪) শিখ্রবশিংগা ৱারী শানবা হোৎনবা হায়বসি যেহোবানা য়াদে।—অনীশুবা ৱায়েন ১৮:১০, ১১ পাবিয়ু।
৪. করম্বা মীওইশিংবু হিংগৎহনগনি?
শিখ্রবা মীওই লাক্ষ কয়া পৃথিবীদা অমুক হন্না হিংগৎহনগনি। ঈশ্বর খঙবগী খুদোংচাবা ফংখিদ্রবা অমসুং খঙদনা অরানবা তৌখিবশিং ফাওবা হিংগৎহনগনি।—লূক ২৩:৪৩; পাখোনচৎপশিংগী থবক ২৪:১৫ পাবিয়ু।
হিংগৎলক্লবশিং অদুনা ঈশ্বরগী অচুম্বগী মরমদা তম্বা অমসুং যীশুনা হায়বা ইন্দুনা মঙোন্দা থাজবা উৎনবগী খুদোংচাবা ফংগনি। (ফোংদোকপিবা ২০:১১-১৩) মখোয়না অফবা থবক তৌরবদি পৃথিবীদা লোম্বা নাইদনা হিংবা ফংগনি।—যোহান ৫:২৮, ২৯ পাবিয়ু।
৫. যেহোবানা শিখ্রবশিংবু হিংগৎহনবা অসিনা ঐখোয়দা মহাক্কী মরমদা করি তাকপগে?
ঈশ্বরনা মহাক্কী মচানুপাবু ঐখোয়গীদমক মহাক্কী পুন্সি কত্থোক্নবা থাবিরকখিবা অসিনা শিখ্রবশিংগী আশা পীবিরে। শিখ্রবশিং হিংগৎহনবা অসিনা যেহোবানা ঐখোয়বু নুংশি অমসুং ফংফম থোক্তবা থৌজাল পীবি হায়বদু তাকই। শিখ্রবশিংনা হিংগৎলকপা মতমদুদা নহাক্না কনাবু খৱাইদগী হান্না উনীংবগে?—যোহান ৩:১৬; রোমীয় ৬:২৩ পাবীয়ু।


text:
রাইট তু ইনফোর্মেসনগী মতাংদা তোইনা হংবা ৱাহংশীং
সেক্সন অসিনা RTI শীজিন্নবদা মতেং ওইগদবা, রাইট তু ইনফোর্মেসনগী মতেংদা তোইনা হংবা ৱাহংশীং পীরি।
ইনফোর্মেসন হায়বসি করিনো?
ইনফোর্মেসন হায়বসি ফোর্ম অমহেক্তগী মেটরিএল অমহেক্তবুনি। মসিগী মনুংদা রেকোর্দশীং, দোক্যুমেন্টশীং, মেমোশীং, ই-মেইলশীং, ওপিনিয়নশীং, এদভাইসশীং, প্রেস রিলিজশীং, সর্ক্যুলরশীং, ওর্দরশীং, লোগবুকশীং, কন্ত্রেক্টশীং, রিপোর্টশীং, পেপরশীং, সেম্পলশীং, মোদেলশীং অমসুং ইলেক্ত্রোনিক ফোর্ম অমহেক্তদা লৈরিবা দেটা মেটরিএল অসি চল্লি। মসিগী মনুংদা, পব্লিক ওথোরিটিনা মতমদুদা চৎনরিবা আইন অমহেক্তগী মখাদা এক্সেস তৌবা য়াবা প্রাইভেট বোদি অমহেক্তগা মরি লৈনবা ইনফোর্মেসন অসিসু চল্লি।
পব্লিক ওথোরিটি অমা হায়বসি কনানো?
“পব্লিক ওথোরিটি” অমা হায়বসি কনষ্টিট্যুসনগী মখাদা নত্ত্রগা মসিনা শেম্বা নত্ত্রগা পার্লিয়ামেন্টনা নত্ত্রগা ষ্টেট গবর্ণমেন্ট অমনা ইসু তৌবা নোটিফিকেসন নত্ত্রগা ওর্দরনা শেম্বা সেলফ গবর্ণমেন্টকী ওথোরিটি নত্ত্রগা বোদি নত্ত্রগা ইনষ্টিট্যুসন অমবুনি। সেন্ত্রেল গবর্ণমেন্টনা নত্ত্রগা ষ্টেট গবর্ণমেন্ট অমনা মপু ওইবা নত্ত্রগা কন্ত্রোল তৌবা নত্ত্রগা শেল-থূমগী মতেং পীবা বোদিশীং অমসুং সেন্ত্রেল গবর্ণমেন্টনা নত্ত্রগা ষ্টেট গবর্ণমেন্ট অমনা শেল-থুমগী মতেং পীবা নন-গবর্ণমেন্টেল ওর্গানাইজেসনশীংসু পব্লিক ওথোরিটি হায়বসিগী মনুং চনগনি। বোদি নত্ত্রগা NGO অদুদা সরকারনা শেল-থুমগী মতেং পীবা হায়বসি হকথেংননা নত্ত্রগা নাকোয়ননা ওইবা য়াই।
পব্লিক ইনফোর্মেসন ওফিসর অমা হায়বসি কনাবুনো?
পব্লিক ওথোরিটিশীংনা মসিগী ওফিসর খরবু পব্লিক ইনফোর্মেসন ওফিসর ওইনা হাপ্পী। RTI এক্টকী মখাদা ইনফোর্মেসন নিরকপা মীওই অমদা ইনফোর্মেসন পীবগী থৌদাং অসি মখোয়না লৌগনি।
ইনফোর্মেসন নিবগী মরম পীবা মথৌ তাব্রা?
ইনফোর্মেসন নিরিবা মীওই অদুনা ইনফোর্মেসন নিবগী মরম পীবা মথৌ তাদে।
ইনফোর্মেসন অদু পীদবগী অয়াবা পীবা প্রোভিজনশীং লৈব্রা?
এক্ট অসিগী সেক্সন 8 অমসুং সেক্সন 9গী সব-সেক্সন (1)দা পীথোক্লোইদবা ইনফোর্মেসনগী মখলশীং তাক্লি। অদুম ওইনমক, সেক্সন 8কী সব-সেক্সন (2)না, সব-সেক্সন 3 (1) নত্ত্রগা ওফিসিএল সিক্রেটস এক্ট, 1923গী মখাদা একজেম্প তৌরবা ইনফোর্মেসন অদু, করিগুম্বা প্রোটেক্ট তৌরিবা ইন্টরেষ্ট অদুদগী পব্লিক্কী ইন্টরেষ্টনা লুম্বা হেল্লবদি ইনফোর্মেসন অদু পীথোকপা য়াই হায়না খংহল্লি।
RTI এপ্লিকেসন ফাইল তৌনবগীদমক এপ্লিকান্ট অদুদা মতেং পীবা লৈব্রা?
কনাগুম্বা মীওই অমনা অইবা রিক্বেষ্ট অমা পীবা ঙমদ্রবদি, মহাক্কী এপ্লিকেসন অদু ইনবগী মক্তা পব্লিক ইনফোর্মেসন ওফিসরদগী মতেং নিবা য়াই অমসুং পব্লিক ইনফোর্মেসন ওফিসর অদুনসু মঙোন্দা মরম চাবা মতেংশীং পীগদবনি। সিনিয়র ওইরবা নামা শোয়রবা মীওই অমদা দোক্যুমেন্ট অমবু য়েংহন্নবগী ৱারেপ লৌবা ওইরবদি, পব্লিক ইনফোর্মেসন ওফিসর অদুনা মীওই অদুদা ইন্সপেক্সন অদুগীদমক চুনবা মতেং পীগদবনি।
ইনফোর্মেসন পীরক্নবগী অকক্নবা মতম অদু করিনো?
নোর্মেল ওইনদি, এপ্লিকান্ট অমদা পব্লিক ওথোরিটি অদুনা এপ্লিকেসন ফংবদগী পারগা নুমিৎ 30নিগী মনুংদা ইনফোর্মেসন পীগদবনি। করিগুম্বা নিরিবা ইনফোর্মেসন অদু মীওই অমগী পুন্সি নত্ত্রগা মনিংতম্বগা (liberty) মরি লৈনবা ওইরবদি পুং 48গী মনুংদা পীগদবনি। করিগুম্বা এপ্লিকেসন অদু এসিষ্টেন্ট পব্লিক ইনফোর্মেসন ওফিসরগী খুত্থাংদা নত্ত্রগা অরানবা পব্লিক ওথোরিটি অমদা থাখ্রবদি, নুমিৎ কুনথ্রা নত্ত্রগা পুং 48দুগী মথক্তা (কেস অদুগী মতুংইন্না) নুমিৎ মঙানি অমগা হাপচিনগনি।
এপ্লিকেসনগী অকক্নবা ফোর্মেট অমা লৈব্রা?
ইনফোর্মেসন নিনবা এপ্লিকেসনগী প্রেস্ক্রাইব তৌরবা ফোর্মেট লৈতে। এপ্লিকেসন অদু চেজম অমদা ইবসু য়াই। অদুম ওইনমক, এপ্লিকেসন অদুদা এপ্লিকান্ট অদুগী মপুংফাবা মমীং অমসুং পোষ্টেল এদ্রেসতি য়াওহনবা তাই।
সোর্স: সেন্ত্রেল ইনফোর্মেসন কমিসন


text:
ইমপ্লোয়মেন্ট এক্সচেঞ্জদা রেজিষ্টর তৌবা
মসিনা ইমপ্লোয়মেন্ট এক্সচেঞ্জশীংদা রেজিষ্টর তৌনবগী প্রোসেসকী (ওনলাইন অমসুং ওফলাইন অনিমক্তা) মতাংদা ইনফোর্মেসন পীরি।
ইমপ্লোয়মেন্ট এক্সচেঞ্জদা রেজিষ্টর তৌবা
ইমপ্লোয়মেন্ট এক্সচেঞ্জ অমা হায়বসি ক্বালিফিকেসন অমসুং এক্সপিরিএন্সতা য়ুম্ফম ওইদুনা ইমপ্লোয়মেন্ট এসিষ্টেন্স পীরিবা ওর্গানাইজেসন অমনি। ভারতকী তোঙান-তোঙানবা রাজ্যশীংদা লৈরিবা ইমপ্লোয়মেন্টকী দিপার্টমেন্টশীংনা মরি লৈনবা রাজ্যদুদা লৈরিবা লাইরিক-লাইশু হৈরবা নহারোলশীংবু রাজ্য অদুগী তোঙান-তোঙানবা সেক্টরশীংদা লৈরকপা য়াবা থবক্কী ভেকেন্সিশীংগীদমক মাংজৌননা রেজিষ্টর তৌবা য়াহল্লি।
ইমপ্লোয়মেন্ট এক্সচেঞ্জশীং অসি, রেজিষ্ট্রেসন, সবমিসন, প্লেসমেন্ট, অসিনচিংবগী মথক্তা হৌজিক্তি ভোকেসনেল গাইদেন্স অমসুং কেরিয়র কাউন্সেলিংদা মীৎয়েং থম্লবা মরম্না “এমপ্লোয়মেন্ট গাইদেন্স এন্ড প্রোমোসন সেন্টর” হায়না মমীং ওন্থোক্লে।
ইমপ্লোয়রশীংনা মখোয়গী ভেকেন্সিশীং অদু ইমপ্লোয়মেন্ট এক্সচেঞ্জশীংগী খুত্থাংদা লাউথোকপা য়াই অমসুং মখোয়গী মথৌ তাবশীংগী মতুংইন্না রেজিষ্টর তৌরবা কেন্দিদেটশীংগী মরক্তগী খনবা য়াই। মীওই 10–24 গী মনুংদা থবক পীরিবা প্রাইভেট সেক্টরগী ইষ্টাব্লিসমেন্টশীং অসিনা রিটর্নশীং সবমিসন তৌরক্নবগীদমক, ‘দি ইমপ্লোয়মেন্ট এক্সচেঞ্জেস (কম্পলসরি নোটিফিকেসন ওফ ভেকেন্সিজ) এক্ট, 1959 হায়রিবা এক্ট অসিগী মখাদা কোনশিল্লি। মসিনা ওর্গানাইজ তৌরবা সেক্টরদা লৈরিবা ইমপ্লোয়মেন্টগী হেন্না ময়েক শেংবা ফল অদু পীবা ঙমহনগনি। রেজিষ্ট্রেসনগী দেটা অদু হেন্না মরম চাবা ওইহন্নবগীদমক, ইমপ্লোয়র অদুনা নোটিফাই তৌখিবা ভেকেন্সিশীংদুগী সেলেক্সনগী ফল অদুগা মরি লৈনবা ইনফোর্মেসন অদু, সেলেক্সন মতুং নুমিৎ কুনথ্রানিগী মনুংদা শোয়দনা পীশিল্লক্নবা খংহল্লি। চহি অমদা নুমিৎ 240দগী হেন্না থবক শুবা কন্ত্রেক্ট লেবরসু মনুং চলহন্নবগীদমক ইমপ্লোয়ি অমসুং ইমপ্লোয়রগী দিফিনিসন অসি হেন্না পাক-চাউথোকহল্লে।
কান্নবশীং
- থবক থীরিবশীংনা মখোয়গী ক্বালিফিকেসনদা য়ুম্ফম ওইদুনা চুনবা থবকশীং থীবা য়াই।
- রেজিষ্টর তৌরবা থবক থীরিবা মীওইশীংনা মখোয়গী জোব ৱেটিং-লিষ্টকী ষ্টেটস অদু ওনলাইন্দা চেক তৌবা য়াহল্লি।
- ইমপ্লোয়মেন্ট এক্সচেঞ্জনা পীরিবা য়ুনিক রেজিষ্ট্রেসন নম্বর অদু মরুওইনা সরকারগী থবক্নচিংবা অতৈ থবকশীংগী এপ্লাই তৌবদা রিফরেন্স অমা ওইবা য়াই।
- সরকারগী ভেকেন্সিশীং লাউথোকপা মতম খুদিংদা, চুনবা এজুকেসনগী প্রোফাইল লৈবা রেজিষ্টর তৌরবা মেম্বরশীংগী লিষ্ট অদু মরি লৈনবা ইমপ্লোয়রশীংদা খন্নবীনবগীদমক থাই।
ওনলাইন্দা রেজিষ্টর তৌনবগী প্রোসেস
- চানবীদুনা ওনলাইন রেজিষ্ট্রেসনগীদমক্তা ষ্টেট ইমপ্লোয়মেন্ট এক্সচেঞ্জগী ৱেবসাইত্তা ভিজিট তৌবীয়ু।
- করিগুম্বা নহাক অসি রেজিষ্টর তৌরবা মেম্বর অমা ওইদবা তারবদি, নহাক্কী একাউন্ট শেম্নবগীদমক নহাক্না রেজিষ্টর তৌবা মথৌ তাই।
- নহাক্কী অকুপ্পা মরোলশীং (credentials) শিজিন্নদুনা ষ্টেট ইমপ্লোয়মেন্ট এক্সচেঞ্জগী ৱেবসাইত্তা লোগ ইন তৌ।
- দিষ্ট্রিক্ট মমীং খল্লু। অকক্নবা ষ্টেট খরগী ওইনদি, নহাক্কী পোকফম ষ্টেট অমসুং দিষ্ট্রিক্টকী অকুপ্পা মরোলশীংসু হংবা য়াউই। মরম অদুনা মরি লৈনবা ষ্টেট পোর্টেলদা পীরিবা ইনষ্ট্রক্সনশীংদু ইল্লু।
- প্রোফাইল ফোর্ম অদু মেন্সিল্লু। ফোর্ম অদু সবমিট তৌবা মতমদা, রেজিষ্ট্রেসন নম্বর, রেজিষ্ট্রেসনগী তাং অমসুং ইমপ্লোয়মেন্ট এক্সচেঞ্জগী মমীং য়াউবা একনোলেজমেন্ট অমা জেনেরেট তৌরক্কনি।
- একনোলেজমেন্ট অসি প্রিন্ট তৌদুনা মতুং তাবা রিফরেন্সকীদমক থমজিবা য়াই।
- এজুকেসন, এক্সপিরিএন্স, কাষ্ট, স্পোর্টস, হেন্দিকেপ (মেদিকেল বোর্দ/ CMOনা ইসু তৌবা), এক্স-সর্ভিসমেন, লুখ্রাবি, ফ্রিদম ফাইটর অমসুং লৈফমগী প্রুফ, অসিনচিংবগী সপোর্ট তৌবা মরি লৈনবা দোক্যুমেন্ট পুম্নমক অদু রেজিষ্ট্রেসন তৌখিবা মতুং নুমিৎ 15গী মনুংদা পনখ্রিবা ইমপ্লোয়মেন্ট এক্সচেঞ্জ অদুদা পীশিনগদবনি। মতমগী লিমিট অসি ষ্টেট অমগা ষ্টেট অমগা মান্নদবা য়াই।
- মথক্তা পল্লিবা দোক্যুমেন্টশীংসিগী মথক্তা, নহাক্না মখাদা পীরিবশীংসিদগী অমবু রেসিদেন্স প্রুফ ওইনা পীশিনবা মথৌ তাগনি:
- রেসন কার্দ।
- ভোটর ID কার্দ।
- ম্যুনিসিপাল কাউন্সিলর/ সরপঞ্চদগী লৌবা সর্টিফিকেট।
- মমা অমসুং মপা অনিগী মনুংদগী অমগী ষ্টেট অদুদা থবক তৌবগী প্রুফ।
- ষ্টেট অদুগী সর্টিফিকেট ওফ এজুকেসন।
- গেজেটেদ ওফিসর নত্ত্রগা স্কুলগী হেডনা পীরকপা লেটর।
- MLA/MP অমনা ইসু তৌবা সর্টিফিকেট।
- দোমিসাইল সর্টিফিকেট।
- অরোয়বদা, ইমপ্লোয়মেন্ট এক্সচেঞ্জনা নঙোন্দা রেজিষ্ট্রেসন নম্বর অমসুং রেজিষ্ট্রেসন অদু রিন্যুএল তৌগদবা তাং য়াউবা রেজিষ্ট্রেসন কার্দ অমা ইসু তৌরক্কনি।
ওফলাইন্দা রেজিষ্টর তৌনবগী প্রোসেস
খংজিনগদবা: ওফলাইন রেজিষ্ট্রেসনগীদমক্তদি, য়ুজরশীংনা খ্বাইদগী নৌবা ক্বালিফিকেসন দোক্যুমেন্ট অমসুং এক্সপিরিএন্স সর্টিফিকেট পুম্নমক্কা লোয়ননা মখোয়গী খ্বাইদগী নকপা ইমপ্লোয়মেন্ট এক্সচেঞ্জদা চৎপা মথৌ তাগনি।
- নহাক্না লৈরিবা মফম অদুগা খ্বাইদগী নক্নবা ইমপ্লোয়মেন্ট এক্সচেঞ্জগী ওফিতা চৎলু অমসুং মথৌ তাবা এপ্লিকেসন ফোর্ম অদু মেন্সিল্লু।
- নহাক্কী খ্বাইদগী নৌবা এজুকেসন অমসুং এক্সপিরিএন্সকা মরি লৈনবা এটেষ্টেদ তৌরবা সর্টিফিকেট পুম্নমক অদু নহাক্কী রিজ্যুম (resume)গা লোয়ননা সবমিট তৌশিল্লু।
- কাষ্ট সর্টিফিকেট (ওপশনেল) অমসুং ফোটোগ্রাফশীং।
- এক্সপিরিএন্স সর্টিফিকেট, করিগুম্বা লৈরগদি।
- মখাদা পিরিবা আইদেন্টিটি দোক্যুমেন্টশীংগী মনুংদগী অমহেক্তা পুথোকউ
- ভোটরগী আইদেন্টিটি কার্দ
- রেসন কার্দ
- পাসপোর্ট
- বার্থ সর্টিফিকেট
- দোমিসাইল সর্টিফিকেট
- রেজিষ্ট্রেসনগী মতুংদা নঙোন্দা রেজিষ্ট্রেসন নম্বর অমা ইসু তৌরক্কনি।
ষ্টেটশীংগী ওইবা ইমপ্লোয়মেন্ট এক্সচেঞ্জ ৱেবসাইট লিঙ্কশীং
সোর্স: পোর্টেল কন্টেন্ট টিম


text:
পন্দুপ ১১
বাইবলগী নিয়মশিংনা ঐখোয়বু করম্না কান্নহনগনি?
১. করিগীদমক ঐখোয়বু লমজীং-লমতাকপীবা দরকার ওইরিবনো?
ঐখোয়গী শেম্বীবা মপুনা ঐখোয়দগী লৌশিং লৈবা হেল্লি। নুংশিহৈরবা মপা অমগুম মহাক্না ঐখোয়গীদমক খনবী। মহাক্না ঐখোয়বু মহাক্কী মখা পোন্না লৈজনবা শেমখিবনি। (যিরেমিয়া ১০:২৩) পীক্লিবা অঙাং অমনা মমা-মপাগী লমজীং-লমতাক দরকার ওইবগুম ঐখোয় পুম্নমক্নসু ঈশ্বরগী লমজীং-লমতাক দরকার ওই। (যিশাইয়া ৪৮:১৭, ১৮) ঈশ্বরনা ঐখোয়বু লমজীং-লমতাক্নবা বাইবলদা নিয়ম কয়া পীরম্মী। মসি ঈশ্বরদগী লাকপা খুদোলনি।—২ তীমোথি ৩:১৬ পাবিয়ু।
যেহোবাগী য়াথং অমসুং নিয়মশিংনা ঐখোয়না ঙসিসু নুংঙাইনা লৈবা অমসুং তুংদা লোম্বা নাইদবা পুন্সি করম্না ফংগনি হায়বা তাকই। ঈশ্বরনা ঐখোয়বু শেম্বীখিবনি। মরম অদুনা ঐখোয়না মহাক্কী লমজীং-লমতাকপু হরাওনা ইনজফম থোকই।—থাগৎ ঈশৈ ১৯:৭, ১১; ফোংদোকপিবা ৪:১১ পাবিয়ু।
২. বাইবলগী নিয়মশিং করিনো?
বাইবলগী নিয়মশিং অসি হোংবা লৈতবা অচুম্বনি অমসুং মসি তাঞ্জা কয়াদা শীজিন্নৈ। অমরোমদা য়াথংশিংদি অকক্নবা তাঞ্জাশিং খক্তদা শীজিন্নৈ। (অনীশুবা ৱায়েন ২২:৮) বাইবলগী নিয়ম অমবু অকক্নবা তাঞ্জাদা করম্না শীজিন্নগদে হায়বদু খঙনবা ঐখোয়গী খন্থবা ঙম্বগী পাঙ্গল অসি শীজিন্নগদবনি। (পাউরৌ ২:১০-১২) খুদম ওইনা হায়রবদা পুন্সি অসি ঈশ্বরদগী লাকপা খুদোল অমনি হায়না বাইবলনা তম্বী। হায়রিবা নিয়ম অসি ঐখোয়গী ৱাখলদা থম্লবদি য়ুমদা, থবক মফমদা অমসুং চৎথোক-চৎশিন তৌবা মতমদা ঐখোয়গী অমদি অতোপ্পগী পুন্সিবু শোয়দ-ঙামদনবা চেকশিন-থৌরাং লৌখৎপা ঙমগনি।—পাখোনচৎপশিংগী থবক ১৭:২৮ পাবিয়ু।
৩. খৱাইদগী মরুওইবা নিয়ম অনীদু করি-করিনো?
যীশুনা য়াম্না মরুওইবা নিয়ম অনীখক হায়রম্মী। অহানবা নিয়ম অদুনা খঙহল্লি মদুদি, মীওইবগী পুন্সিগী পান্দমদি ঈশ্বর খঙবা, মহাকপু নুংশিবা অমসুং মহাকপু থম্মোয়শেংনা সেবা তৌজবা হায়বসিনি। মসিগী অহানবা নিয়ম অসি ঐখোয়না লৌবা ৱারেপ খুদিংমক্তা নীংশিংগদবনি। (পাউরৌ ৩:৬) হায়রিবা নিয়ম অসি থম্মোয়দা চেৎনা থমদুনা ইল্লবদি ঈশ্বরগা মরুপ ওইবা, অশেংবা নুংঙাইবা অমসুং লোম্বা নাইদবা পুন্সি ফংগনি।—মাত্থি ২২:৩৬-৩৮ পাবিয়ু।
অনীশুবা নিয়ম অদুনা ঐখোয়না অতোপ্পগা শান্তি লৈবা অমসুং অফবা মরী থম্বা ঙমহল্লি। (১ কোরিন্থীয়া ১৩:৪-৭) মসিগী অনীশুবা নিয়ম অসি ইনবা মতমদা ঈশ্বরনা মীশিংবু লোয়নবগী মওং অদু ঐখোয়না তমজবা চঙই।—মাত্থি ৭:১২; ২২:৩৯, ৪০ পাবিয়ু।
৪. বাইবলগী নিয়মশিংনা ঐখোয়বু করম্না কান্নহনগনি?
বাইবলগী নিয়মশিংনা ইমুং খুদিংমক্তা মতৌ করম্না অমত্তা ওইনা নুংশি-চান্ননা লৈগদগে হায়বা তম্বী। (কোলোসীয়া ৩:১২-১৪) ঈশ্বরগী ৱাহৈনা ইমুংশিংবু খুদোংথীবদগী ঙাকথোক্নবা অতোপ্পা নিয়ম অমসু পীরি, মদুদি লুহোংবা হায়বসি পুন্সি চুপ্পগী ওইগদবনি হায়বসিনি।—মৈহৌরোন ২:২৪ পাবিয়ু।
বাইবলনা তম্বীবা নিয়মশিং ইল্লগা চৎলবদি লন-থুমগী অমসুং পুক্নীংগী ওইবা অৱাবশিংদগী ঙাকথোকপা ঙমগনি। খুদম ওইনা, থবক পীবা মীশিংনা বাইবলদা য়াওরিবা থম্মোয়শেংবা অমসুং হোৎনবা কনবা হায়বা নিয়মশিংসি ইল্লগা চৎপা মীওইশিংদা মখোয়গী থবক্তু পীনীংই। (পাউরৌ ১০:৪, ২৬; হিব্রু ১৩:১৮) ঈশ্বরগী ৱাহৈনা ঐখোয়গী দরকার ওইবা অদু লৈরবদি মদুদা পেন্থোক্কদবনি হায়না তম্বী। অদুগা লন-থুমদগী ঈশ্বরগা লৈনবা মরী অদুনা হেন্না মরুওইনা লৌগদবনি হায়নসু তম্বী।—মাত্থি ৬:২৪, ২৫, ৩৩; ১ তীমোথি ৬:৮-১০ পাবিয়ু।
বাইবলগী নিয়মশিং ইল্লগা চৎলবদি ঐখোয়গী হকচাং ফনা থম্বা ঙমগনি। (পাউরৌ ১৪:৩০; ২২:২৪, ২৫) খুদম ওইনা, য়ুঙাওবা ওইগনু হায়বা ঈশ্বরগী য়াথংসি ইল্লগা চৎলবদি শিবা য়াবা লায়না অমসুং খুদোংথীবা থৌদোক কয়াদগী ঙাকথোকপা ঙমগনি। (পাউরৌ ২৩:২০) যেহোবানা য়ু থকপা য়াদে হায়বদি লৈতে অদুবু কা হেন্না থকপগী অয়াবদি পীদে। (থাগৎ ঈশৈ ১০৪:১৫; ১ কোরিন্থীয়া ৬:১০) বাইবলগী নিয়মশিংনা ঐখোয়দা অফবা তৌবখক নত্তনা অফবা ৱাখল খলহনবদসু মতেং পাংই। (থাগৎ ঈশৈ ১১৯:৯৭-১০০) অদুম ওইনমক, অচুম্বা খৃষ্টানশিংনা ঈশ্বরনা হায়বশিং ইল্লিবসি মখোয়গী কান্নবখক্কী নত্তে। মখোয়না যেহোবাবু ইকাইখুম্নবগী ইনজবনি।—মাত্থি ৫:১৪-১৬ পাবিয়ু।
হেন্না খঙননবা
ABOUT US
বাইবল নৈননবা হায়বিরকউ
অদোমগী খুদোংচাবা মফম অমসুং মতমদা মমল তিংদনা বাইবলগী পরাশিং নৈনবিয়ু।


text:
এনর্জিগী সোর্সশীং
এনর্জি অসি মখল-মখা কয়াগী সোর্সশীংদগী লাকপনি। মখল মখা কয়াগী রিন্যুএবল অমসুং নন-রিন্যুএবল এনর্জিগী সোর্সশীং, মসি শীজিন্নফম, কান্নবা অমসুং কান্নদবশীংগী মতাংদা মফমসিদা নৈনরি।
এনর্জি অসি থবক পাংথোক্নবা ফিজিকেল সিষ্টেম অমগী কেপাসিটি অদুবুনি। এনর্জি অসি মওং কয়ামুক্তা হায়বদি হিট, কাইনেটিক নত্ত্রগা মেকানিকেল এনর্জি, লাইট, পোটেন্সিএল এনর্জি, ইলিক্ট্রিকেল নত্ত্রগা অতৈ কয়াগী মওংদা লৈ। এনর্জি অসি থবক তৌনবগী তৌবা ঙম্বা অদুবুনি। এনর্জিগী সোর্সশীং অসি রিন্যুএবল অমসুং নন-রিন্যুএবল হায়না খায়দোকপা য়াই।
রিন্যুএবল এনর্জি
রিন্যুএবল এনর্জি অসি লেপ্তনা ৱাৎপা লৈতবা মহৌশাগী থৌওংশীং হায়বদি নুমিৎকী মঙাল, অশীৎপা নুংশীৎ, সমুদ্র, ঈশীংদগী লৌবা মৈ, বাইওমাস, জিওথর্মেল রিসোর্সশীং অমসুং বাইওফ্যুএল অমসুং হায়দ্রোজেননচিংবদগী লাকপনি।
নুমিত্তগী লৌবা এনর্জি (Solar Energy)
নুমিৎ অসি এনর্জিগী মরুওইবা সোর্সনি। নুমিৎকী মঙাল অসি মোত্তবা, এনর্জিগী রিন্যুএবল ওইবা সোর্সনি। মসি সষ্টেনেবল ওইবা রিসোর্সনি হায়বদি মসি লোয়বা নাইদে অমসুং য়োক্তুনা থম্বা ঙম্মী মরমদি মসি অয়াম্বা মতমদা নুমিৎ খুদীংগী ঙাল্লি। কয়লা নত্ত্রগা গ্যেস অসিদি সষ্টেনেবল নত্ত্রগা রিন্যুএবল ওইদে মরমদি মখোয় অসি অমুকপু লোয়রবদি অমত্তা লেমহৌদে। মী অয়াম্বনা মোত্তবা, রিন্যুএবল ওইবা এনর্জি হায়বদি নুমিত্তগী লৌবা, নুংশিত্তগী লৌবা, জিওথর্মেল ষ্টিম অমসুং অতৈ অসিনা হেন্না পাম্মি। মসিবু ‘গ্রিন পাৱর’ হায়না কৌনৈ। মসিনা ঐখোয়গী য়ুমশীংবু অয়ুক-নুংথিলদা ঙালহল্লি, ফি-রোল অমসুং লৌউ-শিংউগী পোত্থোকশীং কংহল্লি, ঐখোয়বু শানা থম্মী অমসুং অতৈ কয়া পাংথোকই। মসিগী তৌবা ঙম্বা অসি য়াম্না ৱাংই।
কান্নবশীং
- মসি শাংনা চৎলি, মহৌশাগী সোর্সনি অমসুং লেম্না ফংই।
- মসি য়াম্না মরাং কায়না ফংই।
- মসিনা মোৎহন্দে।
- মসিনা গ্রিন হাউস গ্যেস অমত্তা থাদোক্তে।
- সোলার এনর্জিনা অয়াম্বা (নুমিৎকী মঙাল ফংবা) মফমদা দিসেন্ত্রেলাইজ তৌই হায়বদি মশানা লেপচবা ঙম্বা সোসাইটি ওইহল্লি।
- সোলার এনর্জিগী খ্বাইদগী অচৌবা কান্নবা অমদি মসিনা পোলিটিক্স অমসুং ফোসিল ফ্যুএল মার্কেটকী লেপ্তবা মশক অমা ওইরিবা মমলগী অরেপ্পা লৈহন্দবা অসিনা শোকহন্দে।
- অয়াম্বা ফোসিল ফ্যুএলগী থবক থৌরমশীংগা কোন্নরিবা উমং অমসুং ইকো-সিষ্টেম মাংহনবা হায়বসি মসিনা থোকহন্দে।
কান্নদবশীং
- ঋতু / অঈং অশা হোংবগী মখা পোল্লি – মরম অদুনা মখোয়শি মতম পুম্বদা শিজিন্নবা য়াদে।
- প্রদক্টিভ ওইনা শিজিন্ননবগীদমক্তা হৌরকপদা অৱাংবা ইনভেষ্টমেন্ট মথৌ তাই।
- সোলারগী সিষ্টেমশীং অসিনা নুমিদাংদা হকথেংননা মথৌ তৌদে অদুবু অয়ুক-নুংথীলগী মতমদা এনর্জি তুংশিল্লিবা বেত্তরি বেঙ্ক অসিনা নুমিদাংগী মতমদা শিজিন্নবা য়াই।
- সোলার ইলেক্ট্রিসিটি ষ্টোরেজ টেক্নোলোজি অসি হৌজিক্কী ওইনা মসিগী পোটেন্সিএল য়ৌদ্রি।
- সোলার পেনেলশীং অসি য়াম্না চাউই। মসি হাইয়র-ইফিসিএন্সি, ত্রেদিসনেল ওইবা সিলিকোন ক্রাইষ্টেলাইন ৱাফর সোলার মোদ্যুলশীংখক্তদা চুম্মী।
সোলার এনর্জি প্রদক্টিভ ওইনা শিজিন্ননবগী টেক্নোলোজিশীং
সোলার এনর্জি অসি ইলেক্ট্রিসিটি পুত্থোকপদা শিজিন্নবা য়াই। সোলার ফোটোভোল্টেইক (SPV) সেলশীংগী খুত্থাংদা, সোলার রেদিএসন অসি হকথেংননা DC ইলেক্ট্রিসিটিদা ওন্থোকই। পুথোক্লিবা ইলেক্ট্রিসিটি অদু মওং অদুদা অদুম শিজিন্নবা য়াই নত্ত্রগা মদু বেটরি অমদা ষ্টোর তৌশিনবা য়াই। ষ্টোর তৌরবা ইলেক্ট্রিকেল এনর্জি অদু সোলার এনর্জি ফংদবা মতমদা শিজিন্নবা য়াই। হৌজিক্কান্দি SPV অসি ইমুংদা অমসুং লম্বীদা মৈ ঙালহনবা অমসুং খুঙ্গংশীংদা পম্পনা ঈশীং চিংবদা মায়পাক্না শিজিন্নরে। চিংগী লমশীংদা, সোলার ৱাটর হিটিং অসিসু শিজিন্নৈ।
অশীৎপা নুংশিত্তগী লৌবা এনর্জি (Wind Energy)
অশিৎপা নুংশিৎ হায়বসি নুংশিৎনা কংফাল অমসুং সমুদ্রদা মহৌশাগী ওইবা মওংদা লেং-ওৎপবুনি। অশিৎপা নুংশিৎ অসি ৱিন্দ মিল অমগী ব্লেদশীং অদু ওন্থোক-ওনশীন তৌবদা শিজিন্নবা মতমদা অশিৎপা নুংশিৎ অদুনা মখোয়বু এটেচ তৌরিবা মচৈ (shaft) অদু উংই। মচৈ অদু পম্প নত্ত্রগা জেনেরেটর অমগী খুত্থাংদা উংলবদি মসিনা ইলেক্ট্রিসিটি পুথোক্কনি। গ্রিদ ইন্টরেক্সনগীদমক্তা অশিৎপা নুংশিত্তগী পুথোকপা মৈ অসি চাউরাক্না 1,02,788 MW ওইগনি অমসুং অশিৎপা নুংশিৎকী পাৱর দেনসিটি অসিনা ৱিন্দ ফার্ম @ 9 MW/sq. km. লিংখৎপা মতমদা কংফাল লমগী অফংবা শরুক 2%দা হবকী অৱাংবনা 80 m ওইবা মতমদা 200 W/sq. mদগী হেন্না চাউগনি। হৌজিক ভারতনা 26743 MW (ইং 2016গী মার্চ ফাউবদা) লৈদুনা পৃথীবীদা 5শুবা খ্বাইদগী চাউবা ৱিন্দ পাৱর ইনষ্টোল তৌবগী কেপাসিটি লৈবা লৈবাক ওইরি। ইং 2015-16দা লৈবাক অসিদা হাপচিল্লকপা ৱিন্দ পাৱর কেপাসিটি অসি 3300 MW ফাউবা য়ৌরে। ভারত্তা লৈবা ৱিন্দ ফার্মশীংগী মনুংদা 95 %দি প্রাইভেট এজেন্সিশীংনা মপু ওইরি।
কান্নবশীং
- মসি অকোয়রোনগা চান্নৈ।
- মসি কোম্না অমদি মরাং কায়না ফংই।
কান্নদবশীং
- অচৌবা ইনভেষ্টমেন্ট মথৌ তাই।
- অশিৎপা নুংশিৎকী স্পিদ অসি মতম চুপ্পদা চাং মান্নদে অমসুং মসিনা পুথোক্লিবা মৈদা অকায়বা পী।
বাইওমাস অমসুং বাইওফ্যুএলশীং (Biomass and Biofuels)
বাইওমাস করিনো?
পাম্বী-শীংবীশীংনা বাইওমাস পুথোক্নবগীদমক ফোটোসিন্থেসিসকী খুত্থাংদা সোলার এনর্জি অসি অরেপ্পা লৈহল্লি। বাইওমাস অসিনা মখল-মখা কয়াগী সাইকলশিং ফাউদুনা তোঙান-তোঙানবা এনর্জিগী সোর্সশীং পুথোকই। খুদম ওইনা, শাশীংগী শজিকশীং অসিনা শন্থী, চাক থোংনবা এগ্রিকলচরেল ৱেষ্ট, অসিনচিংবা পুথোকই। ভারত্তা হৌজিক ফংলিবা বাইওমাস অসি চাউরাক্না লৌউ-শীংউ অমসুং উমংগী অরেম-অপাশীংদগী ফংবা অহেনবা বাইওমাস চহিদা মেত্রিক তন মিলিয়ন 120 – 150গা লোয়ননা,চহিদা মিলিয়ন 500 MT য়ৌই হায়না পানরি। মসিনা 18,000 MWয়ৌনা পুথোকপা ঙম্মী হায়না লৌবা য়াই। লৈবাক অসিগী চিনিগী মিল 550গী চুগং (bagasse)গা কোজেনেরেসন তৌদুনা 5000 MWগী অহেনবা মৈ পুথোকপা ঙমগনি।
শিজিন্নবা (Usage)
বাইওমাস অসি এনর্জিগী মরুওইবা সোর্স অমনি অমসুং মসিনা লৈবাক অসিদা শিজিন্নরিবা অপুনবা ফ্যুএল অহুম থোকপগী অমরোম অমসুং খুংগংগী ইমুংগী 90% রোমদা কান্নবা পীরি। বাইওমাস পাক-শন্না শিজিন্নরিবসি ইমুং মনুংদা থোং-থাকপদা অমসুং মৈশা পীবদনি। শিজিন্নরিবা বাইওমাস মখলশিংদি এগ্রিকলচরেল ৱেষ্ট, উ, চারকোল নত্ত্রগা অকংবা শন্থিনি।
কান্নবশীং
- লোকেল ওইনা ফংই অমসুং খরা হেন্না মরাং কায়না ফংই।
- ফোসিল ফ্যুএলগা চাংদম্নবা মতমদা মসিনা খরা হেন্না মোত্তে। মওং অমরোমদা বাইওমাসনা কার্বোন-দাই-ওক্সাইদ ফাজিন্দুনা ঐখোয়গী অকোয়রোন অসি শেংদোকই।
কান্নদবশীং
- ফ্যুএল খোমজিনবদা অকনবা থবক চংই।
- ইমুংদা থোং-থাকপা মতমদা অমসুং মতিক চাবা ভেন্টিলেসন লৈত্রবদি শন্থীগুম্বগী মৈনা হকশেলদা শাথীনা শোকহনবা নুংশিৎকী পোল্যুসন থোকহল্লি।
- সষ্টেনেবল অমসুং ইফিসিএন্ট ওইদবা মওংদা বাইওমাস শীজিন্নবনা য়াম্না তোইনা উমং-ৱামং মাংশিল্লকই অমসুং মসিনা অকোয়রোল কায়থরকই।
বাইওমাস প্রদক্টিভ ওইনা শিজিন্ননবগী টেক্নোলোজিশীং
বাইওমাস ইফিসিএন্ট ওইনা শিজিন্নবা ঙমহল্লিবা টেক্নোলোজিশীং অসি খুংগংগী লমদা উবা ফংই। ফ্যুএল ইফিসিএন্ট ওইনা শিজিন্নবসি মখাগীসিনা হেনগৎহল্লি:
বাইওফ্যুএলশীং (Biofuels)
বাইওফ্যুএলশীং অসি মরুওইনা বাইওমাস ফিদ ষ্টোকশীং নত্ত্রগা এগ্রিকলচরেল নত্ত্রগা ফুদ প্রদক্টশীংগী ইন্দষ্ট্রিএল প্রোসেসীংদগী, নত্ত্রগা কুকিং অমসুং ভেজিটেবল থাওনচিংবা প্রদক্টশীং রিকোভরি অমসুং রিপ্রোসেসিং তৌবদগী পুথোরকপনি। বাইওফ্যুএলদা পেট্রোলিয়ম য়াউদে অদুবু মসি লেভেল অমহেক্তদা পেত্রোলিয়ম ফ্যুএলগা ব্লেন্দ তৌদুনা বাইওফ্যুএল ব্লেন্দ অমা শেম্বা য়াই। মসি কনভেন্সনেল হিলিং ইক্যুইপমেন্ট নত্ত্রগা দিজেল ইঞ্জিনশীংদা য়াম্না চাউনা শেমদোক-শেমজিন তৌদনা শিজিন্নবা য়াই। বাইওফ্যুএল অসি শীজিন্নবা লাই, বাইওগ্রেদেবল ওই, হু চেন্দে অমসুং সলফর অমসুং এরোমা য়াউদে।
ঈশীং অমসুং জিওথর্মেল (Water and geothermal)
ঈশিং
চেল্লিবা ঈশীং অমসুং সমুদ্রগী ঈথক-ঈপোমশীং অসি এনর্জিগী সোর্সশীংনি। অচৌবা প্রোজেক্টশীংদা অচৌবা ইনভেষ্টমেন্টশীং থাদরি। হন্দক্কি চহি খরশিদা, ইলেক্ট্রিক য়ৌদ্রিবা মনুং হঞ্জিনবা খুঙ্গংশীংদা মৈ পীনবগীদমক হায়দেল এনর্জি (অপিকপা অমদি য়াম্না পীকপা হায়দেল পাৱর প্লান্টশীংগী খুত্থাংদা) অসিসু শিজিন্নরি। লৈবাক অসিদা স্মোল হায়দ্রো পাৱরগী পোটেন্সিএল অসি চাউরাক্না 15,000 MW নি হায়না পানৈ। ইং 2016গী মার্চ থা ফাউবদা, স্মোল হায়দ্রো প্রোজেক্টকী (3MW ফাউবা) ইন্সষ্টোল তৌরবা কেপাসিটি অসি 4273.90 MW য়ৌখ্রে।
এনর্জিগী সোর্স অমা ওইনা স্মোল হায়দ্রো পাৱরগী কান্নবশীং
- এনর্জিগী সোর্স অমা ওইনা স্মোল হায়দ্রো পাৱরগী কান্নবশীং
- সেন্সিটিভ ওইবা মাউন্টেইন ইকোলোজিগীদমক্তা হেন্না চুনৈ।
- ঈশীং মরাং কায়না চেনবা মফমশীং হায়বদি, অপীকপা ঈচেলশীংদা, ময়াই ওইবা অমদি অপিকপা তুরেলশীংদা অমসুং নুংশা, অশীৎপা নুংশিৎকী এনর্জি অমসুং অতৈ বাইও-এনর্জি সোর্সশীং মরাং কায়না ফংবা মফম অমহেক্তদা পাংথোকপা য়াই।
- অচৌবা দামশীং শেমগৎপা মথৌ তাদে অমসুং উমং-ৱামং কোকথোকপা, ঈশীংদা লুপশীনহনবা অমসুং রিহেব্লিটেসনগী সমস্যা লৈতে।
- মোৎশিন্দে, কান্নদবা অরেম-অপাশীং অমসুং হু চেনবা গ্যেসশীং পুথোক্তে, অকোয়রোনগা চান্নৈ।
- অপিকপা কেপিটেল ইনভেষ্টমেন্ট অমসুং শেমগৎপগী মতম য়াম্না চংদে।
- ত্রান্সমিসনগী অমাংবা য়াম্না লিকই।
- চেকশিন্না প্লান তৌবা অমসুং লায়থোকহল্লবা অমসুং ষ্টেন্দার্দাইজ তৌরবা দিজাইনশীংগা লোয়ননা, SHP ইনষ্টোলেসনশীং অসিনা থর্মেল, দিজেল নত্ত্রগা গ্যেসতা য়ুম্ফম ওইবা মৈ পুথোকপগা কন্না লমজেন তান্নরক্লি।
জিওথর্মেল এনর্জি
জিওথর্মেল এনর্জি হায়বসি মালেমগী লৈমায়থক্তা ষ্টোর তৌদুনা লৈরিবা মৈশা (heat)নি অমসুং মসি ইলেক্ট্রিক পুথোকপদা অমসুং হকথেংনবা মৈশা শিজিন্নবগী থবকশীংদা শিজিন্নৈ। জিওথর্মেল হায়বগী অর্থদি মালেমনা পুথোকপা মৈশা হায়বনি। মখল-মখা কয়াগী এজেন্সিশীংনা পাংথোকপা তোঙান-তোঙানবা রিসোর্স এসেসমেন্টশীংগী মতুংইন্না 10600 MWth /1000MWeগী পোটেন্সিএলদি জিওথর্মেল প্রোভিন্স তরেত্তা/ রাজ্য 11দা অশাবা ঈশিংচাইবী 340দা লৈ।
জিওথর্মেল পাৱর অসি খ্বাইদগী অকোয়রোনগা চান্নবা পাৱরনি। মসি চহিদা 24x7 ফংই। মসি হায়দ্রোগুম্না নিংথমগী থা 6 দগী 7 ফাউবদা অকায়বা লৈতে অমসুং নুমিৎনা সোলার PVদা মখা পোনবগুম্না সমস্যা লৈতে।
ভারতকী জিওথর্মেলগী দেটাবেজ য়েংনবগীদমক্তা, মফমসিদা ক্লিক তৌবীয়ু।.
নন-রিন্যুএবল এনর্জি
কয়লা, থাউ অমসুং নেচরেল গ্যেস অসি এনর্জিগী নন-রিন্যুএবল সোর্সশীংনি। মখোয় অসি চহি লিশিং কয়াগী মমাংদা লৈরম্বা পাম্বী-শীংবীশীংগী পোত্থোক ওইবা মরমনা ফোসিল ফ্যুএল হায়নসু কৌনৈ। ফোসিল ফ্যুএলশীং অসি হৌজিক মরুওইনা শীজিন্নরিবা এনর্জিগী সোর্সশীংনি। জিওলোজিকেল রিসোর্সেস ওফ কোলগী (1.4.2014 ফাউবদা) টোন বিলিয়ন 301.56 লৈবগা লোয়ননা ভারত অসি পৃথিবীদা কয়লা খ্বাইদগী য়াম্না পুথোকপা অহুমশুবা লৈবাক্নি। কয়লানা লৈবাক অসিগী অপুনবা দরকার লৈরিবা এনর্জিগী 50%দগী হেন্না পিরি। ভারতনা চহিদা শুংদোক্তবা থাউ (crude oil) 210 MT রোম শীজিন্নৈ অমসুং মসি 70% দগী হেন্না ইম্পোর্ট তৌই। ফোসিল ফ্যুএলশীং মৈ থাবনা অকোয়রোন কা-হেন্না মোৎশিলহল্লি।
সোর্স :পোর্টেল কন্টেন্ট টিম


text:
৭শুবা শরুক
যীশু কনা ওইরম্মী?
যেহোবানা যীশুবু পৃথিবীদা থারম্মী। ১ যোহান ৪:৯
যেহোবাবু হরাওহন্বা পাম্লবদি ঐখোয়না অতোপ্পা মরু ওইবা মীশক অমনা হায়বসু তাজগদৌবনি। আদম শেমদ্রিঙৈ শাংলবা মতমগী মমাংদা যেহোবানা স্বর্গদা য়াম্না অকন্বা আত্মাগী মীশক অমখক শেম্লম্মী।
মতম খরা লৈরগা মেরি কৌবি নুপা শমনদ্রিবি অমদা হায়রিবসিবু বেৎলেহেমদা পোক্ননবা থাবিরকখি। অঙাং অদুগী মমিং যীশু থোনখি।—যোহান ৬:৩৮.
পৃথিবীদা লৈরম্বা নুপা অমা ওইনা যীশুনা মপুংফানা ঈশ্বরগী গুনশিং উৎথোক্লম্মী। মহাক থৌজাল হৈবা, নুংশি হৈবা অমসুং চংজবা য়াবা ওইরম্মী। অকিবা লৈতনা মহাক্না অতোপ্পশিংবু যেহোবাগী মরমদা অচুম্বশিংদু তম্বীরম্মী।
যীশুনা অফবা তৌরম্মী তৌইগুন্বসুং মহাকপু তাথীখি। ১ পিতর ২:২১-২৪
যীশুনা অনাবশিংবুসু ফহল্লম্মী অমসুং শিরুরবা খরসু অমুক হন্না হিঙ্গৎহন্বিরম্মী।
মখোয়গী ফত্তবা থবকশিং অমদি চুমদবা তম্বীবশিং অদু উৎথোক্লুবগীদমক ধর্ম্মগী লুচিংবশিংদুনা যীশুবু তাথিরম্মী।
যীশুবু ফু চৈননবা অমসুং হাৎননবা ধর্ম্মগী লুচিংবশিংনা রোমগী মীশিংদা ইন্শিল্লম্মী।


text:
ইনর্জি
-
মীওই খুদিংমক্কী মরাং কায়না কোন্নবা এনর্জি ফংনবরোমদা
মোডর্ন এনর্জি শীজিন্নবা হায়বসি চাউখৎপগী মরুওইবা মচাক্নি। চাউখৎ-খোংথাংদা ভারতনা মাংলোমদা চংশিল্লিবমখৈ, এনর্জিগী মথৌ তাবা হেনগৎলকই। ফিভম অসিদা, রিন্যুএবল সোর্সশীংদগী এনর্জি য়োক্তুনা থম্বা, এনর্জিগী তৌবা ঙম্বা হেনগৎহনবা অমসুং এনর্জি পুথোকপা হেনগৎহনবা অসিদা মীৎয়েং চংবগী মথৌ তাই।
-
অশংবা অকোয়রোন – মসি মীওই খুদিংনা লৌগদবা থৌদাংনি
অকোয়রোন অমসুং অঈং-অশা হোংবা হায়বসি কনফরেন্সখক্তদা নৈনবা মালেমগী ওইবা ইসু অমা ওইদ্রে। মসিনা মীওই অমগী নুংতিগী ওইবা পুন্সি অসিদা পীরিবা শাফু অসিনা মখোয় অসি মীওই খুদিংমক্কী ওইবা সমস্যা ওইরে। মরম অদুনা, মীওই খুদিংনা ঐখোয়গী গ্রহ পৃথীবী অসি শংহন্নবা হোৎনরিবা পুম্নমক মরুওইবা অমা ওইরি।
রিন্যুএবল সোর্সশীংদগী এনর্জি তুংশীনবা হেনগৎহনবা, এনর্জিগী তৌবা ঙম্বা হেনগৎহনবা অমসুং এনর্জি পুথোকপা হেনগৎহনবা অসিনা শোয়দনা ভারত অসি মশানা মশাবু য়োকচবা ঙম্বা কাংলুপশীংগী মনুং চলহনগনি।
এনর্জি পোর্টেল অসিনা মথক্কী ৱারোলশীং অসিগী ঈ-পাউ অসি নহাক্না মখোয়বু শীজিন্ননিংগদবা অমদি মখোয়গা লোয়নরিবা কান্নবশীং লৌবা পামহন্নবগী মওংদা পুক্নিং থৌগৎনিংঙাই ওইবা ৱারিশীংগা লোয়ননা পীনবা হোৎনৈ।
এনর্জিগী মপুং ওইবা ৱারোলশীং
এনর্জিগী মপুং ওইবা ৱারোলশীং হায়বদি এনর্জিগী হৌরকফম, এনর্জিগী মওংশীং, পৱার অমসুং এনর্জিগী খুজিংশীং অমসুং হৌজিক শিজিন্নরিবা এনর্জিগী মতাংদা শন্দোক্না তাক্লি।
এনর্জি তুংশীন্দুনা থম্বা
এনর্জি তুংশীন্দুনা থম্বগী মরুওইবা অমসুং য়ুমদা, লৌউ-শিংউদা, ট্রান্সপোর্টকী সিষ্টেমশীংদা অমদি অতৈ মখল-মখা কয়াগী হিরমদা এনর্জি তুংশীন্দুনা থম্নবগী পাম্বৈশীং শন্দোক্না তাক্লি।
এনর্জিগী তৌবা ঙম্বা
এনর্জিগী তৌবা ঙম্বা হেনগৎহন্নবা টেক্নোলোজিশীং মফমসিদা শন্দোক্না তাক্লি।
এনর্জি পুথোকপা
রিন্যুএবল সোর্সশীংদগী এনর্জি পুথোক্নবা মখল-মখা কয়াগী টেক্নোলোজিশীং মফমসিদা নৈনরি।
খ্বাইদগী ফবা পাংথোক্কদবা থৌওংশীং
মীওই কাংলুপশীংগী এনর্জি অমসুং ঈশীংগী মথৌ তাবশীংদু কোন্ননবা চাংয়েংশীং অমসুং তানশীল্লকপা লৌশীংশীং মফমসিদা শন্দোক্না তাক্লি।
নুপী অমসুং এনর্জি
কাখল অসিনা নুপী অমসুং এনর্জিগা মরি লৈনবা মখল-মখা কয়াগী মশকশীং খংহল্লি।
পোলিসি সপোর্ট
সরকার অমসুং অতোপ্পা এজেন্সিশীংগী মখল-মখা কয়াগী পোলিসিশীং অমসুং স্কিমশীং কাখল অসিদা শন্দোক্না তাক্লি।
খুঙ্গংগী অনৌবা পুথোকপশীং
কাখল অসিদা গ্রাসরুট ইনোভেসনশীংগী অকুপ্পা মরোলশীং য়াউরি।
অকোয়রোন
অকোয়রোনগা মরি লৈনবা মশকশীং হায়বদি পোলিসিশীং, পাংথোক্নবা তাকপশীং, টেক্নোলোজিশীং অসিনচিংবা কয়া কাখল অসিদা য়াউরি।
দেটাবেজ
এনর্জিগী পোত্থোক য়োনবা অমসুং সর্ভিস পীবা, স্কিমশীং, ফন্দ পীবা অসিনচিংবা কয়াগা মরি লৈনবা এজেন্সিশীংগী দেটাবেজ অসি কাখল অসিদা পীরি।


text:
পন্দুপ ১৫
অদোম্না যেহোবাগী মরমদা লেপ্তনা তমগদৌরিবা করিগীনো?
১. অদোম্না লেপ্তনা বাইবল নৈনবনা করি কান্নগনি?
বাইবলনা তাকপী-তম্বীবা মরুওইবা ৱাফম খরসি য়েংবা মতমদা অদোম্না যেহোবাবু নুংশিবা শোয়দনা হেনগৎলমগনি। হায়রিবা নুংশিবা অসি হেন্না কনখৎনবা লেপ্তনা হোৎনগদবনি। (১ পিতর ২:২) লোম্বা নাইদবা পুন্সি ফংবগী আশা অসি ঈশ্বরগী ৱাহৈ নৈনদুনা মঙোন্দা লেপ্তনা নকশীনজনবা হোৎনবগী মখা পোল্লি।—যোহান ১৭:৩; যিহূদা ২১ পাবিয়ু।
ঈশ্বর খঙবা হেৎগৎলিমখৈ, ঈশ্বর থাজবসু হেনগৎলক্কনি। থাজবা অদুনা ঈশ্বরবু পেলহনবদা মতেং পাংগনি। (হিব্রু ১১:১, ৬) মসিনা অরানবা তৌরুরবসু পুক্নীং হোংহনবা অমসুং পুন্সিবু অফবা মায়কৈদা পুরকপা ঙমগনি।—পাখোনচৎপশিংগী থবক ৩:১৯ পাবিয়ু।
২. অদোম্না ঈশ্বর খঙবনা অতোপ্পদা করি কান্নবা পীগনি?
মহৌশানা নুংঙাইবা পাউ হায়বসি ঐখোয়না অতোপ্পদা তম্বদা নুংঙাই। মরম অসিনা অদোম্না তমখিবশিংদু অতোপ্পদা শোয়দনা হায়নীংগনি। বাইবল লেপ্তনা নৈনরবদি অতোপ্পশিংদা ঐখোয়না বাইবল শীজিন্নদুনা যেহোবাবু থাজবা অমসুং নুংঙাইবা পাউগী মরমদা হায়বা হৈগনি।—রোমীয় ১০:১৩-১৫ পাবিয়ু।
মী অয়াম্বনা ঈশ্বরদগী লাকপা নুংঙাইবা পাউসি মরুপ-মপাং নত্রগা মরী-মতাশিংদা হান্না হায়বা হৌই। অদুবু ঐখোয় হৈশিংগদবনি। মখোয়গী থাজবশিং অদু লাল্লি হায়বগী মহুত্তা ঈশ্বরনা ৱাশকপীবা কয়াগী মরমদা হায়গদবনি। ঐখোয়না হায়বা ৱাহৈদগীদি ঐখোয়গী থৌজাল হৈবা মওংনা হেন্না মীশিংগী থম্মোয়দা মমি তাই হায়বসু কাউরোইদবনি।—২ তীমোথি ২:২৪, ২৫ পাবিয়ু।
৩. অদোম্না ঈশ্বরগা করম্বা অচেৎপা মরী থম্বা য়াগদগে?
ঈশ্বরগী ৱাহৈ নৈনবনা ঈশ্বর নীংবা হেনগৎহল্লি। অকোনবদদি যেহোবাগা অদোমগা অচেৎপা মরী থম্বা ঙম্লগনি। অদোম মহাক্কী ইমুংগী মীওই অমগুম ওইরগনি।—২ কোরিন্থীয়া ৬:১৮ পাবিয়ু।
৪. অদোম্না ঈশ্বর খঙবা হেনগৎনবা মখা তানা করি তৌগদগে?
ঈশ্বরগী ৱাহৈ লেপ্তনা নৈনজদুনা মহাক্কী মরমদা হেন্না খঙবা য়াগনি। (হিব্রু ৫:১৩, ১৪) যেহোবাগী সাক্ষী অমদা বাইবলনা তশেংনমক করি তম্বীবগে? (ইংলিশ) হায়বা লাইরিক অসি শীজিন্নদুনা বাইবল নৈননবা হায়বীয়ু। ঈশ্বরগী ৱাহৈদগী হেন্না তমজরিবা মখৈ অদোমগী পুন্সিদা হেন্না মায়পাকপা ওইগনি।—থাগৎ ঈশৈ ১:১-৩; ৭৩:২৭, ২৮ পাবিয়ু।
নুংঙাইবা পাউ অসি য়াইফবা ঈশ্বর যেহোবাদগী লাকপনি। ঈশ্বরগী মীশিংগা নকশীন্ননা লৈরবদি ঈশ্বরদা হেন্না নকশীনজবা য়াগনি। (হিব্রু ১০:২৪, ২৫) যেহোবাবু পেলহন্নবা লেপ্তনা হোৎনবনা অদোম্না অশেংবা, লোম্বা নাইদবা পুন্সি ফংগদৌরিবনি। ঈশ্বরদা নকশীনজবা হায়বসিমক তশেংনা খৱাইদগী ফবা থবকনি।—১ তীমোথি ১:১১; ৬:১৯ পাবিয়ু।
হেন্না খঙননবা
মমল তিংদনা বাইবল নৈননবা হায়বিরকউ
বাইবল করিগীদমক নৈনগদৌরিবনো?
পৃথিবী পুম্বা শিন থুংনা মীওই লাখ কয়ানা পুন্সিগী মরুওইবা ৱাহঙশিংগী পাওখুমশিং অদু বাইবলনা পীরি। অদোমসু মখোয়গুম্বা অমা ওইবিনিংব্রা?


text:
রাইটস ওফ পর্সনস ৱিথ দিসএবিলিটিজ এক্ট, 2016
তোপিক অসিনা রাইটস ওফ পর্সনস ৱিথ দিসএবিলিটিজ এক্ট, 2016গী মতাংদা ইনফোর্মেসন পীরি।
এক্ট অসিনা দি পর্সনস ৱিথ দিসএবিলিটিজ (ইক্বেল ওপর্চুনিটিজ, প্রোটেক্সন ওফ রাইটস এন্ড ফুল পর্টিসিপেসন) এক্ট, 1995গী মহুৎ শীনখ্রে। মসিনা ভারতনা সহি তৌবা য়ুনাইটেদ নেসনেল কনভেন্সন ওন দি রাইটস ওফ পর্সনস ৱিথ দিসএবিলিটিজ (UNCRPD)গী তৌদবা য়াদবশীং (obligations)দু মপুং ফাহল্লি। এক্ট অসি ইং 2016গী দিসেম্বরদা চৎনবা হৌখি।
এক্ট অসিগী মরুওইবা মশকশীং
মসিনা কোনশীল্লিবা নামা শোয়বশীং (Disabilities covered)
- চাউখৎলক্লিবা অমসুং হোংবা নাইবা ৱাখল্লোন (evolving and dynamic concept) অমদা য়ুম্ফম ওইদুনা নামা শোয়বগী ৱাহন্থোক পী।
- নামা শোয়বগী মখলশীং অসি হৌজিক লৈরিবা 7 অসিদগী 21দা হেনগৎখ্রে অমসুং নামা শোয়বগী অহেনবা মখলশীং হাপচিন্নবগী মপাঙ্গল সেন্ত্রেল গবর্ণমেন্টদা লৈগনি। নামা শোয়বগী মখল 21 অদু মখাদা পীরি:-
- মীৎ তাংবা।
- উবগী চাং ৱাৎপা।
- লেপ্রোসিদগী ফরক্লবা।
- তাবগী শোয়নায়রবা (মনা পংলবা অমসুং তাবগী চাং ৱাৎলবশীং)।
- চৎপদা শোয়নায়রবা।
- চাউজন থীরবা (Dwarfism)।
- ৱাখল-লৌশীংদা মীমান্নদবা।
- কোক্কী অনাবা লৈবা (Mental Illness)।
- ওটিজম স্পেক্ট্রম দিসওর্দর (Autism Spectrum Disorder)।
- সেরেব্রেল পালসি (Cerebral Palsy)।
- মস্ক্যুলর দাইষ্ট্রোফি (Muscular Dystrophy)।
- মতম শাংনা ন্যুরোলোজিগী অনাবা লৈবা (Chronic Neurological conditions)।
- অকক্নবা লর্নিং দিসএবিলিটি লৈবা।
- মল্টিপল স্কলেরোসিস (Multiple Sclerosis)।
- ঙাংবগী অমসুং লোলগী দিসএবিলিটি।
- থালাসেমিয়া (Thalassemia)।
- হেমোফিলিয়া (Hemophilia)।
- সিকল সেল দিজিজ (Sickle Cell disease)।
- মনা পংবা মমিৎ তাংবা য়াউনা অতৈ দিসএবিলিটিশীং ।
- এসিদ এটেক নংলুবা মীওইশীং।
- পার্কিনসনস দিজিজ (Parkinson's disease)।
- “বেঞ্চমার্ক দিসএবিলিটিজ” গা লোয়নবা মীওইশীং হায়রগা মথক্তা পনখ্রিবা দিসএবিলিটিশীং অসিগী য়ামদ্রবদা চাদা 40 লৈরে হায়না সর্টিফাই তৌরবা মীওইশীংদুবু খংনগনি।
অধিকারশীং অমসুং পীরিবা কান্নবশীং(Rights and entitlements)
- নামা শোয়রবা মীওইশীংদা অতৈগা মান্ননা মখোয়গী অধিকারশীং অদু শোয়দনা ফংহন্নবগীদমক মতিক চাবা থৌরাংশীং লৌখৎনবগীদমক চানবা গবর্ণমেন্টশীংদা দায়ত্ব শিন্নরে।
- হায়র এজুকেসন (5%দগী তাদনা), গবর্ণমেন্টগী থবক (4 %দগী তাদনা), লম পীবদা রিজর্ভেসন, পোবর্টি এলেভিএসন স্কিমশীং (5%গী এলোটমেন্ট) অসিনচিংবদা রিজর্ভেসন পীবগী অহেনবা কান্নবশীং অসি বেঞ্চমার্ক দিসএবিলিটিশীং অমসুং সপোর্টকী মথৌ কা-হেন্না তারবা মীওইশীংদা পীরে।
- বেঞ্চমার্ক দিসএবিলিটিগা লোয়নবা চহি 6 অমসুং 18গী মরক্তা লৈবা অঙাং খুদিংমক্তা লেম্না মহৈ তম্বগী অধিকার লৈগদবনি।
- গবর্ণমেন্টনা ফন্দ পীবা এজুকেসনেল ইনষ্টিট্যুসনশীং অমদি গবর্ণমেন্টনা শকখংলবা ইনষ্টিট্যুসনশীংনা নামা শোয়রবা অঙাংশীংদা ইনক্লুসিভ এজুকেসন পীগদবনি।
- প্রাইম মিনিষ্টরগী এসেসিবল ইন্দিয়া কেম্পেইনবু মপাঙ্গল কনখৎহন্নবগীদমক, অপীবা মতম পরিং অমগী মনুংদা পব্লিক বিল্ডিংশীং (সরকার অমসুং লনাই অনিমক্কী)গী এক্সেসিবিলিটি ফংহনবদা অহেনবা মীৎয়েং থম্লি।
গার্জিয়ানশিপ
- এক্ট অসিনা গার্জিয়ান অমসুং নামা শোয়রবা মীওইশীংগী মরক্তা পুন্না ফিরেপ লৌমীন্নহনগদবা গ্রান্ট ওফ গার্জিয়ানশিপ অদু দিষ্ট্রিক্ট কোর্টনা পীনবা খংহল্লি।
ওথোরিটিশীং লিংখৎপা (Establishment of Authorities)
- সেন্ত্রেল অমসুং ষ্টেট লেভেলদা এপেক্স পোলিসি মেকিং বোডি অমা ওইনা থবক তৌনবা ব্রোড বেজ সেন্ত্রেল এন্ড ষ্টেট এদভাইজরি বোর্ডস ওন দিসএবিলিটি লিংখৎকনি।
- চিফ কমিসনর ওফ পর্সনস ৱিথ দিসএবিলিটিজগী ওফিস অসি হৌজিক কমিসনর 2 অমসুং মখল কয়াগী দিসএবিলিটিশীংগী এক্সপর্টশীংগী মরক্তগী খনবা মেম্বর 11দগী হেন্দবা এদভাইজরি কমিটি অমনা মতেং পাংহন্দুনা হেন্না মপাঙ্গল কনখৎহল্লে।
- মসিগা মান্ননা, ষ্টেট কমিসনরস ওফ দিসএবিলিটিজগী ওফিসশীংসু মখল কয়াগী দিসএবিলিটিশীংগী এক্সপর্টশীংগী মরক্তগী খনবা মেম্বর 5দগী হেন্দবা এদভাইজরি কমিটি অমনা মতেং পাংহন্দুনা হেন্না মপাঙ্গল কনখৎহল্লে।
- চিফ কমিসনর ফোর পর্সনস ৱিথ দিসএবিলিটিজ অমসুং ষ্টেট কমিসনরশীংনা রিগুলেটরি বোদি অমসুং গ্রিভান্স রিদ্রেসেল এজেন্সিগুম্না মথৌ তৌগনি অমসুং এক্ট অসিগী ইমপ্লিমেন্টেসনসু কুপ্না য়েংশীনগনি।
- PwDশীংগী অৱা-অনাশীংবু কোকহন্নবা ষ্টেট গবর্নমেন্টশীংনা দিষ্ট্রিক্ট লেভেল কমিটিশীং শেমগনি। অসিগুম্বা কমিটিশীং অসিগী কনষ্টিট্যুসন অমসুং ফঙ্কসনশীংগী অকুপ্পা মরোল অসি ষ্টেট গবর্ণমেন্টনা রুল শেমদুনা তাক্কনি।
- নামা শোয়রবা মীওইশীংদা শেলগী মতেং পীনবগীদমক নেসনেল অমসুং ষ্টেট ফন্দ শেমগনি। হৌজিক লৈরিবা নেসনেল ফন্দ ফোর পর্সনস ৱিথ দিসএবিলিটিজ অমসুং দি ত্রষ্ট ফন্দ ফোর এম্পাৱরমেন্ট ওফ পর্সনস ৱিথ দিসএবিলিটিজ অসি নেসনেল ফন্দগী শরুক অমনি (subsumed) হায়না লৌগনি।
আইন্না য়াদবা থবক্কী চৈরাকশীং (Penalties for offences)
- এক্ট অসিনা নামা শোয়রবা মীওইশীংদা তৌবা আইন্না য়াদবা থবকশীংগীদমক (offences) অমসুং অনৌবা আইন অসিগী প্রোভিজনশীং থুগাইবগীদমক চৈরাক পীনবা খংহল্লি।
- এক্ট অসিগী প্রোভিজনশীং নত্ত্রগা মসিগী মখাদা শেম্বা রুল নত্ত্রগা রিগুলেসন অমহেক্তবু থুগায়রিবা মীওই অমহেক্তবু থা তরুক ফাউবা জেলদা থম্বা অমসুং/ নত্ত্রগা লুপা 10,000গী ফাইন লৌবা, নত্ত্রগা অনিমক্কী চৈরাক পীগনি। মসিগী মতুংদা অমুক আইন থুগাইরক্লবদি, চহি অনি ফাউবা জেলদা থম্বা অমসুং/ নত্ত্রগা লুপা 50,000দগী লুপা লাখ মঙা ফাউবগী ফাইন লৌবা য়াই।
- কনাগুম্বা মীওই অমনা পুক্নিংদা তৌগে হায়বা য়াউনা নামা শোয়রবা মীওই অমবু ইকায়বা পীরবা নত্ত্রগা কিহল্লবা, নত্ত্রগা নামা শোয়রবা নুপী নত্ত্রগা অঙাং অমবু সেক্সুএল্লি তুহৎপীরবদি, মীওই অদুবু থা তরুক্তগী চহি মঙা ফাউবা জেলদা থম্বগা লোয়ননা ফাইন লৌবগী চৈরাক পীগনি।
- PwDশীংগী অধিকার খোঙ্গোইনবগা মরি লৈনবা কেসশীং য়েংশিন্নবগীদমক দিষ্ট্রিক্ট খুদিংমক্তা স্পেসিএল কোর্টশীং থমগনি।
সোর্স: দিপার্টমেন্ট ওফ এম্পাৱরমেন্ট ওফ পর্সনস ৱিথ দিসএবিলিটিজ (দিব্যাংজন)


text:
য়ুনাইটেদ নেসন্স কনভেন্সন ওন দি রাইটস ওফ দি চাইল্ড
তোপিক অসিনা য়ুনাইটেদ নেসন্স কনভেন্সন ওন দি রাইটস ওফ দি চাইল্ডগী অকুপ্পা মরোল অদু তাক্লি।
অঙাংশীংগী অন্তর্জাতিগী ওইবা আইনশীংগী মনুংদা খ্বাইদগী মচং ওইবদি য়ুএন কনভেনসন ওন দি রাইটস ওফ দি চাইল্ড, ময়াম্না CRC হায়না খংনরিবসিনি।
য়ুএন কনভেনসন ওন দি রাইটস ওফ দি চাইল্ড অসি করিনো?
মীওইবগী অধিকার হায়বসি অঙাংশীং য়াউনা চহিগী খেৎনবা লৈতনা মীপুম খুদিংমক্কীনি। অদুম ওইনমক, অঙাংশীংনা অহেনবা ঙাক-শেনবা অমসুং মপুং মরৈ ফারবশীংদগী লমজিং লমতাক মথৌ তারিবা মখোয়গী অখন্নবা থাক্কী মতুংইন্না অঙাংশীংগীসু মখোয় মশাগী ওইবা অখন্নবা অধিকার খরা লৈ। মখোয়দুবু অঙাংশীং অধিকার হায়না খংনৈ অমসুং মখোয় অদু য়ুএন কনভেনসন ওন দি রাইটস ওফ দি চাইল্ড (CRC)দা য়াউরি।
য়ুএন কনভেনসন ওন দি রাইটস ওফ দি চাইল্ড (CRC)গী মচং ওইবা মশকশীং
- মসি চহি 18 শুদ্রিবা নুপীমচা অমসুং নুপামচা অনিমক্তা, করিগুম্বা মখোয় মশা লুহোংলবা অমসুং হান্ননা অঙাং লৈরবসু চৎনগনি
- কনভেনসন অসি ‘অঙাংগী খ্বাইদগী ফবা ইন্টরেষ্ট’ অমসুং ‘নন-দিসক্রিমিনেসন’ অমসুং ‘অঙাংগী ভ্যুশীং ইকাইখুম্নবা’ হায়বা প্রিন্সিপলশিংসিনা লমজিংই।
- মসিনা ইমুংগী মরুওইবা অমসুং অঙাংশীংবু মশা মউ ফনা লৈহনগদবা অকোয়রোন অমগী মথৌ তাবদু তাকই।
- মসিনা সমাজদা অঙাংশীংবু মান্নবা অমসুং মওং চুম্বা মফম অমা লৈহন্নবা অমসুং ইকাই খুম্ননবা খংহল্লি।
সিভিল, সোসিএল, ইকোনোমিক অমসুং কলচরগী অধিকারশীংগী সেট মরিগী মতাংদা পুক্নিং চিংশিল্লি:
- হিংবা
- ঙাক-শেনবা
- চাউখৎপা
- শরুক য়াবা
হিংবগী অধিকারগী মনুংদা মখাগীসি চল্লি।
- হিংদুনা লৈবগী অধিকার
- খ্বাইদগী ৱাংবা হকশেলগি ষ্টেন্দর্দ
- ন্যুত্রিসন।
- মতিক চাবা হিংবগী ষ্টেন্দর্দ
- মমীং অমা অমসুং জাতি অমা
চাউখৎনবগী অধিকারগী মনুংদা মখাগীসি চল্লি।
- মহৈ তম্বগী অধিকার
- অঙাং ওইরিঙৈগী য়েংশীনবীবা অমসুং চাউখৎপগী ঙাক্লৌ
- সোসিএল সেক্যুরিটি
- অহাংবা মতম, রিক্রিএসন অমসুং কলচরগী থবক-থৌরমশীংগী অধিকার
ঙাক-শেনবগী অধিকার হায়বসি মখাগীসিগী মওং পুম্নমক্তা নিংতম্বা অদুবুনি।
- ওৎ-নৈবা
- নৈহৎপীবা
- হন্থনা য়েংবা
- থৌশাদবা
- ইমর্জেন্সি অমসুং খুৎলায় পায়বগী কনফ্লিক্টশীং, দিসএবিলিটিগী কেস অসিনচিংবগুম্বা অখন্নবা ফিভমশীংদা অখন্নবা ঙাকশেল থৌরাং পীবা
শরুক য়াবগী অধিকার হায়বসিদা মখাগীশিংসি মনুং চল্লি।
- অঙাংগী মীৎয়েংশীংদু ইকাইখুম্নবা
- ফোংদোকপগী নিংতম্বা
- চুনবা ইনফোর্মেসনদা এক্সেস লৈহনবা
- ৱাখল খনবগী, ৱাখল্লোনগী অমসুং ধর্মগী নিংতম্বা
অধিকার পুম্নমক অমনা অমগী মখা পোল্লি অমসুং খায়দোক্নবা য়াদে। অদুম ওইনমক, মখোয়গী মওং-মতৌগী মতুংইন্না অধিকার পুম্নমক মখাগী অসুম্না খায়দোকই।
হন্থনা য়েংবা, দন্দি পীবা, ক্রিমিনেল কেসশীংদা মপুং ফানা তাবীবা অমসুং জুভেনাইল জষ্টিসকী তোঙানবা সিষ্টেম অমা লৈবা, হিংবগী অধিকার, নেসনেলিটিগী অধিকার, ইমুং-মনুংগা অমুক হন্না পুন্সিন্নবগী অধিকার অসিনচিংবা খুদক্কী ওইবা অধিকারশীং (সিভিল অমসুং পোলিটিকেলগী অধিকারশীং)। অয়াম্বা ঙাক-শেনবগী অধিকারদি খুদক্কী ওইবা অধিকারশীংগী মনুং চল্লি অমসুং মরম অদুনা খুদক্কী ওইবা মীৎয়েং অমসুং থবক দিমান্দ তৌই।
হকশেল অমসুং এজুকেসন য়াউনা অমসুং অহানবা কেটেগোরিশীংনা কোনশিন্দবা অধিকারশীং অসি প্রোগ্রেসিভ রাইটশীং (ইকোনোমিক, সোসিএল, কলচরেল রাইটশীং)গী মনুং চল্লি।
মখোয় অসি আর্টিকল 4গী মখাদা CRCগী মনুং চল্লি। আর্টিকল অসিনা খংহল্লি মদুদি ইকোনোমিক, সোসিএল অমসুং কলচরেলগী অধিকারশীংগী মতাংদদি, ষ্টেটকী পার্টিশিংনা মখোয়গী অফংবা রিসোর্স খ্বাইদগী য়াম্না শীজিন্নদুনা অমসুং মথৌ তাবশীংদা ইন্টরনেসনেল কো-ওপরেসনগী ফ্রেমৱার্ক মখাদা লৌখৎকদবনি।
খংজিনগদবা
অঙাংশীংনা চাউখৎলকপগা লোয়ননা ৱাখল মপুং ফারকপগী তোঙান-তোঙানবা দিগ্রিশীং অমসুং তৌবা ঙম্বা হেনগৎলি। করিগুম্বা মখোয়না চহি 15 নত্ত্রগা16 শুরবদি প্রোতেক্সন মথৌ তাদ্রে হায়বা নত্তে। খুদম ওইনা, ঐখোয়গী লৈবাক অসিদা নৈবা অঙাংশীং অসি চহি 18গী মখাদা লুহোংলে অমসুং থবক শুহল্লে। অদুবু মখোয় অসি কম্যুনিতি অদুনা মপুং মরৈ ফারে খনবা মরম্না প্রোতেক্সন য়াম্না ফংদে। মখোয়না মপুং মরৈ ফানা অফবা পুন্সি মরেল অমা ফংনবগীদমক্তা মখোয় অসি খ্বাইদগী ফবা প্রোতেক্সন, তঞ্জা অমসুং মতেং পীগদবনি।
সোর্স : UNICEF


text:
৩শুবা শরুক
পারাদাইসকী পুন্সিদু করম তৌরম্মী?
যেহোবানা আদম অমসুং হৱাবু অফবা পোৎলম ময়াম অমা পীবিরম্মী। মৈহৌরোন ১:২৮
যেহোবানা অহান্বা নুপি, হৱাবু শেম্বিরম্মী, অমসুং মহাক্কী লোয়নবী ওইনা আদমদা পীবিরম্মী।—মৈহৌরোন ২:২১, ২২.
যেহোবানা মখোয়বু মপুং ফাবা পুক্নিং অমসুং হকচাংগা লোয়ননা শেম্বীখি। মখোয়দা অশোয়বা লৈরমদে।
মখোয়গী পারাদাইসকি ময়ুমদু ইদেনগী লৈকোলদুনি। লৈকোলদু তুরেলশিং, উহৈ পাম্বীশিং অমসুং শা উচেকশিং লৈবা য়াম্না ফজরবা মফম ওইরম্মী।
যেহোবানা মখোয়দা ৱা ঙাংলম্মী। মহাক্না মখোয়বু তম্বীরম্মী। যেহোবানা হায়বা তারম্লবদি মখোয় লোম্বা নাইদনা পৃথিবীগী মথক্তা পারাদাইস্তা লৈরমগনি।
উপাম্বীশিংদুগী মনুংদা অমখক্তি ঈশ্বরনা চাদনবা হায়রম্মী। মৈহৌরোন ২:১৬, ১৭
স্বর্গদুত অমখক্না ঈশ্বরগী মাইয়োক্তা থবক তৌরম্মী। মদুগী ফৎত্রবা স্বর্গদুত অদু সৈতাননি।
যেহোবানা আদম অমসুং হৱাদা লৈকোলদুগী মনুংদা উহৈ পাম্বী অমা উৎলদুনা হায়রম্মী মদুদি মখোয়না মদুদগী চারবদি মখোয় শিগনি।
আদম অমসুং হৱানা ঈশ্বরগী য়াথং ইন্বা সৈতান্না পাম্লমদে। মরম অদুনা মহাক্না লিন অমা শিজিন্নরগা হৱাদা হায়হল্লম্মী মদুদি উহৈ অদু চাবদা মহাক শিরোই, তৌইগুম্বসুং মহাক ঈশ্বরগুম্না ওইরক্কনি। অশেংবমক্তি মদু মীনম্বনি।—মৈহৌরোন ৩:১-৫.


text:
ওপরেসন স্মাইল
তোপিক অসিনা মাংখিবা অঙাংশীংবু রেস্ক্যু/ রিহেবিলিটেট তৌনবা কেম্পেইন অমা ওইরিবা ওপরেসন স্মাইলগী মতাংদা ইনফোর্মেসন পীরি।
ওপরেসন স্মাইল অসি মাংখিবা অঙাংশীংবু রেস্ক্যু/ রিহেবিলিটেট তৌনবা মিনিষ্ট্রি ওফ হোম এফিয়ার্স (MHA)না পায়খৎপা খোংথাং অমনি। মসি থা অমগী ওইবা দেদিকেটেদ কেম্পেইন অমনি অমসুং মসিগী মনুংদা মাংখিবা অঙাংশীংবু থীনবা অমসুং রেস্ক্যু তৌনবা অমদি মখোয়বু মখোয়গী ইমুং-মনুংশীংগা পুনশিন্নহন্নবা থবক-থৌরম কয়া ষ্টেট পুলিস পর্সোনেলশীংনা লৌখৎলি।
“ওপরেসন স্মাইল-II” অসি জানুৱারিগী তাং 1, 2016 দগী জানুৱারিগী তাং 31, 2016 ফাউবা, মমাংদা পাংথোকখিবা মাংখিবা অঙাংশিংগী রেস্ক্যু/ রিহেবিলিটেট তৌনবগী কেম্পেইনশীংগী মতুং তানা য়েংশিনবা (follow up) থৌওং অমা ওইনা লৈবাক শিনবা থুংনা পাংথোকই।
ওপরেসন স্মাইল – হৌরকপা
হৌজিক লৈরিবা য়ুনিয়ন গবর্ণমেন্ট অসিগী খোংথাং অসি ইং 2014গী সেপ্টেম্বর থাদা ঘাজিয়াবাদ পুলিস, উত্তর প্রদেশনা পায়খৎখিবা “ওপরেসন স্মাইল” কৌবা মায়পাকপা ওপরেসন অমদা য়ুম্ফম ওইবনি। ওপরেসন অসিগী শরুক অমা ওইনা, মাংখিবা ঘাজিয়াবাদকী অঙাং 227বু শূপ্নগী থা অমগী মনুংদা লৈবাক অসিগী তোঙান-তোঙানবা মফমদগী রেস্ক্যু তৌখি।
ওপরেসন স্মাইলগী মরুওইবা পোইন্টশীং
- তোঙান-তোঙানবা রেঙ্কশীংগী চাউরাক্না পুলিস ওফিসর 100 হেনববু মাংখিবা অঙাংশীংগা মরি লৈনবা ইসুশীং, প্রোটেক্সন ওফ চিলদ্রেন ফ্রোম সেক্সুএল ওফেন্সেস (POCSO) এক্ট, জুবেনাইল জষ্টিস (কেয়র এন্ড প্রোটেক্সন ওফ চিলদ্রেন)JJ এক্ট, প্রোটেক্সন ওফ চাইল্ড রাইট এক্ট, Cr.PC অমসুং IPCগী মরি লৈনবা সেক্সনশীং অমসুং MHA না ইসু তৌবা এদভাইজরি অসিনচিংবগী মতাংদা ভাব তাহনখি অমসুং ত্রেন তৌখি।
- ত্রেন তৌরবা ওফিসরশীং অসিনা লৈবাক অসিগী তোঙান-তোঙানবা মফম কয়াদা, ঘাজিয়াবাদকী পোলিস ষ্টেসনশীংদা পীশিনখিবা FIR কয়াগা মরি লৈননা মাংখিবা অঙাংশীংবু রিকোভর তৌনবা চৎখি।
- য়াম্না মরুওইনা খংবা ঙমখিবা অমদি চংজফম হোমশীং (shelter homes), রেলৱে প্লেটফোর্মশীং, বস ষ্টেন্দ অমদি ধর্মগী ওইবা মফমশীং অমসুং লম্বীনচিংবদা লৈরিবা অঙাংশীং অসি মাংখিবা অঙাংশীং অদুগী শরুক অমা ওইরমখি।
- মাংখিবা অঙাংশীং অদুগী ইনফোর্মেসন শেয়র তৌনবগীদমক্তা প্রিন্ট অমসুং ইলেক্ট্রোনিক মিদিয়াগী মতেংশু লৌখি। মরি লৈনবা মফমশীংগী পুলিস পর্সোনেল অমসুং মমা-মপাশীংনা অঙাংশীং অদুবু অমুক হন্না পুরক্নবা ঘাজিয়াবাদ পুলিসতা তকশিনখি।
ওপরেসন স্মাইলগী শরুক অমা ওইনা লৌখৎখিবা থবক-থৌরমশীং
- চংজফম হোমশীং, প্লেটফোর্মশীং, বস ষ্টেন্দশীং, লম্বীশীং, ধর্মগী মফমশীং অসিনচিংবদা লৈরিবা অঙাং পুম্নমকপু ত্রেন তৌরবা পুলিস পর্সোনেলনা কুপ্না য়েংশিনখি।
- ওপরেসন অসিগী মমাংদা, ষ্টেট খুদিংদগী লাকপা পুলিস পর্সোনেলশীং অদুবু অসিগুম্বা অঙাংশীং অসিদগী হৈ-শীংনা মখোয়বু অকিবা পোকহন্দনা ইনফোর্মেসন লৌথোক্নবা মেথদশীং ত্রেন তৌখি অমসুং মসিগা লোয়ননা প্রোটেক্সন ওফ চিলদ্রেন ফ্রোম সেক্সুএল ওফেন্সেস (POCSO) এক্ট, জুবেনাইল জষ্টিস (কেয়র এন্ড প্রোটেক্সন) JJ এক্ট, প্রোটেক্সন ওফ চাইল্ড রাইট এক্টকী তোঙান-তোঙানবা প্রোভিজনশীং, Cr.PC অমসুং IPC গী মরি লৈনবা সেক্সনশীং অমসুং MHAনা ইসু তৌবা এদভাইজরিনচিংবগী মতাংদা খংহনখি।
- প্রোব্লেম অসিগী পাক-চাউবা খংনবা, মাংখিবা অঙাংশীংগী কেসশীংগী মশীংগা লোয়নবা অকুপ্পা মরোল য়াউবা দেটা মেইন্টেন তৌগনি অমসুং ষ্টেটকী মনুং অমসুং মপানগী থাক্তা শেয়র তৌমিন্নগনি। চাইল্ড ৱেলফেয়র কমিটিশীং (CWCs)গী মতাংদা ইনফোর্মেসন শেমগনি অমসুং রেস্ক্যু টিম অমসুং ষ্টেকহোল্ডর পুম্নমক্কী মরক্তা শেয়র তৌমীন্নগনি।
- ওপরেসনগী মনুংদা, মশক খংদোক্লবা অঙাংশীংদুগী মরোলশীং অদু মরি লৈনবা ষ্টেট পুলিসনা মিনিষ্ট্রি ওফ ৱুমেন এন্ড চাইল্ড দিভেলপমেন্টকী “মিসিং চাইল্ড” পোর্টেলদা অপলোদ তৌগনি।
- রিহেবিলিটেসনগী থৌরাংশীং অদু, রি-ভিক্টিমাইজেসনগী স্কোপ লৈহন্দনবগীদমক দিপার্টমেন্ট ওফ ৱুমেন এন্ড চাইল্ড দিভেলপমেন্ট, পুলিস, লেবর অসিনচিংবা মরি লৈনবা দিপার্টমেন্টশীংগা খুৎশম্নদুনা হেক মথৌ তারকপদা পায়খৎকদবনি।
- নেসনেল কেম্পেইন পাংথোকপা, নেসনেল মিদিয়াদা এদভর্টাইজ তৌবনচিংবগী খুত্থাংদা পব্লিককী এৱারনেস হেনগৎহনগদবনি।
হৌখিবদা পাংথোকখিবা ওপরেসন স্মাইল কেম্পেইনশীং অমসুং মখোয়গী ফলশীং
মমাংদা, মাংখিবা অঙাংশীং রেস্ক্যু/ রিহেবিলিটেদ তৌনবা ‘ওপরেসন স্মাইল’ কৌবা থা অমগী কেম্পেইন অমা ইং 2015গী জানুৱারিদা পায়খৎনবা ষ্টেট/ UT পুম্নমক্তা পাউতাক পীখি। মসিগা মান্ননা, ‘ওপরেসন মুসকান’ কৌবা অতোপ্পা দেদিকেটেদ কেম্পেইন অমা লৈবাক শিনবা থুংনা ইং 2015গী জুলাই থাদা হৌদোকখি।
হৌজিক ফাউবদা ষ্টেটশীংনা ওপরেসন ‘স্মাইল’গী মখাদা অঙাং 9146 অমসুং ওপরেসন ‘মুসকান’গী মখাদা অঙাং 19742 রেস্ক্যু/ রিহেবিলিটেদ তৌরে হায়না রিপোর্ট পীরক্লে। মাংখিবা অঙাং মশীং কয়া অমা মখোয়গী ইমুং-মনুংশীংগা অমুক হন্না পুনবা ফংখ্রে অমসুং মসি ফিল্ড ওফিসশীংনা ফংবা মশক থোকপা মায়পাকপনি। অসিগুম্বা কেসশীং অসি পুকচেল শেংনা অমসুং মীনুংশীগা লোয়ননা পায়খৎনবা পুলিসমেনশীংবু পুক্নিং থৌগৎনবগীদমক ইং 2015গী জানুৱারিদা পাংথোকখিবা ওপরেসন “স্মাইল”গী মনুংদা শীংথানিঙাই ওইবা থৌদাং লৌখিবা তোঙান-তোঙানবা ষ্টেটশীং/ UTশীংগী পুলিস ওফিসর 44 বু য়ুনিয়ন হোম মিনিষ্ট্রিনা শকখংখি অমসুং মনা পীখি।
সোর্স: PIB


text:
নেসনেল স্পোর্টস টেলেন্ট সর্চ স্কিম
তোপিক অসিনা নেসনেল স্পোর্টস টেলেন্ট সর্চ স্কিমগী মতাংদা খংহল্লি।
নেসনেল স্পোর্টস টেলেন্ট সর্চ স্কিম (NSTSS) অসি চহি 8দগী 12 ফাউবগী মনুংদা লৈবা টেলেন্ট লৈবা শান্নরোইশীং খংদোকপা অমসুং শকখংলবশীং অদুবু য়োকখৎনবা শেমখিবনি। স্কিম অসি মিনিষ্ট্রি ওফ য়ুথ এফিয়র্স এন্দ স্পোর্টস, গবর্ণমেন্ট ওফ ইন্দিয়ানা চৎনহল্লি।
পান্দমশীং
- চহি 8দগী 12 ফাউবগী মনুংদা (ক্লাস IVদগী ক্লাস VI ফাউবদা মিং চন্নবগীদমক) লৈবা ছাত্রশীংদা পোকপদগী লোয়নরক্লবা মগুনশীং হায়বদি চুং ফিরাল চাবা, ফিজিকেলগী কেপেবিলিটি লৈবা অমসুং এনাটোমিগী অশোয়বা লৈতবা স্পোর্টসকী টেলেন্ট খংদোকপা।
- মখোয়বু নেসনেল অমসুং ইন্টরনেসনেলগী স্পোর্টস কম্পিটিসনশীংদা মীথোই মীহেনবা ওইহন্নবগীদমক স্পোর্তকী পোটেন্সিএল/ টেলেন্ট অদু দিষ্ট্রিক লেভেল স্পোর্টস স্কুলশীং / সেন্ত্রেল স্পোর্টস স্কুলশীং / নেসনেল স্পোর্টস একাদেমিশীং অসিনচিংবদা য়োকখৎপা। মসিনা লৈবাক অসিদা লৈবা স্পোর্টস পার্সনশীংগী মশীং হেনগৎহনগনি।
কান্নবশীং
চাংয়েং কয়াগী খুত্থাংদা লৈবাক অসিদা লৈরিবা স্কুলশীংদা লৈরিবা চহি 8 দগী 12 ফাউবগী মনুংদা লৈবা টেলেন্ট লৈবা স্পোর্ট পার্সনশীং মশক খংদোকপা অমসুং শকখংলবশীংবু স্পোর্টসকী স্কুলশীংদা য়োকখৎপনা লৈবাক অসিদা স্পোর্টস পার্সনশীংগী মশীং হেনগৎহনগনি। স্কিম অসিনা ভারতকী স্পোর্টস, মরুওইনা খুঙ্গংগী স্পোর্টস চাউখৎহনবদা মতেং পাংগনি। নেসনেল/ইন্টরনেসনেল স্পোর্টস ইভেন্টশীংদা মায় পাক্লকপনা লৈবাক অসিগী ওইনা অমসুং মসিগা লোয়ননা স্পোর্টস পার্সন অদুনা মহুৎ শিল্লিবা ষ্টেট অদুদা মীংচৎ পুরক্কনি।
স্কিমগী কোভরেজ অমসুং মতম
স্কিম অসিনা ইং 2015-16 দগী 2019-20 ফাউবদা চহি মঙাগী ওইনা লৈবাক শিনবা থুংনা (খুঙ্গং অমসুং সহর অনিমক) তোঙান-তোঙানবা ষ্টেটশীং/য়ুনিয়ন টেরিটোরিশীংদা লৈরিবা স্কুল পুম্নমক কোনশিন্নবা থৌরাং তৌরি।
স্কিম অসিগী অকুপ্পা মপুংফাবা ৱারোল ফংনবগীদমক্তা, মফমসিদা ক্লিক তৌবীয়ু।


text:
থবক্তগী পোত্থারবা সরকারগী কর্মচারিশীংগীদমক্তা পায়খৎপা অনুভব প্লেটফোর্ম
তোপিক অসিনা সরকারগী থবকশীংদগী পোত্থারবা কর্মচারিশীংগীদমক্তা পায়খৎপা অনুভব প্লেটফোর্মগী মতাংদা ইনফোর্মেসন পীরি।
‘অনুভব’ হায়বসি থবক্তগী পোত্থারগদবা কর্মচারিশীংনা পাংথোকখিবা থাগৎপদা মতিক চাবা থবকশীং সবমিট তৌবা অমসুং উৎপা য়াহনগদবা ওনলাইন ইনিসিএটিভ অমনি। অহৌবদা ফেসিলিটি অসি থবক্তগী পোত্থাগদৌরিবা সেন্ত্রেল গবর্নমেন্টকী কর্মচারিশীংখক্তদা ফংহল্লম্মী। মসি দিপার্টমেন্ট ওফ পেন্সনস এন্ড পেন্সনরস ৱেলফেয়র, মিনিষ্ট্রি ওফ পর্সোনেল, পব্লিক গ্রিভান্সেস এন্ড পেন্সনস, অমসুং ভারত সরকারনা লৌখৎপা খোংথাং অমনি।
ভিজন অমসুং মিসন
থবক্তগী পোত্থাগদৌরবা সেন্ত্রেল গবর্ণমেন্টগী কর্মচারিশীংদা, মখোয়গী সর্ভিস মতমদা পাংথোকখিবা শীংথানিঙাই ওইবা থবকশীংবু উত্থোকপা ঙমহন্নবা প্লেটফোর্ম অমা পীবা হায়বসিনি। মসিনা থবক্তগী পোত্থাগদৌরবা কর্মচারি অদুদা অপেনবা পীবতা নত্তনা থবক তৌরিবা কর্মচারিশীংদসু পুক্নিং থৌগৎকনি। মসিনা থবক্তগী পোত্থাগদৌরিবা কর্মচারশীং অদুনা থবক্তগী পোত্থারবা মতুংদা জাতি অসিবু শেমগৎপদা মখোয়গী ভোলুন্টরি কন্ত্রিব্যুসনশীং পীহন্নবগীদমক মখোয়দগী রিসোর্সশীং খোমজিন্নবগী মরুওইবা তঞ্জা অমা পীগনি।
ফ্রেমৱার্ক/ মোদেলিটিশীং
কোভরেজ
- অহৌবগী ওইনদি ফেসিলিটি অসি থবক্তগী পোত্থাগদৌরবা সেন্ত্রেল গবর্নমেন্টকী কর্মচারিশীংখক্তদা পীগনি। মথং থা 6 ফাউবদা পোত্থগদৌরবা কর্মচারিশীংদা মখোয়গী এচিভমেন্টশীং সবমিট তৌনবা ওনলাইন ফেসিলিটি অমা পীবা য়াই।
- সবমিসন অদু ভোলুন্টরি ওইগনি।
প্রোসিদ্যুওর
- থবক্তগী পোত্থাগদৌরবা কর্মচারি অদুনা ৱাহৈ 5000দগী হেন্দবা অশম্বা ৱারোল অমা ইদুনা, করিগুম্বা মথৌ তারবদি চুনবা এটেচমেন্টশীংগা লোয়ননা সবমিট তৌবা য়াই। অশম্বা ৱারোল অদু ফোর্ম 5 (থবক্তগী পোত্থাদ্রিঙৈ থা 6 কী মমাংদা সবমিট তৌবগী মথৌ তারিবা পেন্সন এপ্লিকেসন ফোর্ম) পীশীনবা মতমদা সবমিট তৌবা য়াই।
- অইবা অশম্বা ৱারোল অদু সবমিট তৌনবগী ওনলাইন লিঙ্ক অদুদি অসিনি। কর্মচারিশীংনা ওনলাইনদা সবমিট তৌবগী মহুত্তা চে-চাংশীং (hardcopies) ওইনা সবমিট তৌবসু য়াগনি।
- মায়পাকপা থৌশিল অয়াম্বদি অপুনবা টিম অদুগী কন্ত্রিব্যুসনশীং লৈগদবা মরম্না, থবক্তগী পোত্থাগদৌরবা মীওইশীং অদুনা টিম অদুগী অতৈ মীওইশীং অদুগী মমীংশীং অদু অইবা অশম্বা ৱারোল অদুদা পনবা য়াই।
- ধর্মদা, নুপা-নুপীদা য়ুম্ফম ওইবা নত্ত্রগা জাতি-কাংলুপ্তা য়ুম্ফম ওইবা কমেন্টশীংদি অয়াবা পীদে।
- কমেন্টশীং অদুদা কাংলুপকী নুংশিনবদা কায়হনবা য়াবা নত্ত্রগা জাতিগী স্বার্থগী মায়োক্তা লৈবা মচাকশীং য়াউরোইদবনি। মখোয়না সেন্সিটিভ নত্ত্রগা অরোনবা ইনফোর্মেসন অমত্তা তাকথোক্লোইদবনি। ইনপুট অদু হেদ ওফ ওফিসনা চেক তৌগনি অমসুং মসিগী ফল অদু হিরম অসিগী থৌদাং শিন্নরবা এদমিনিষ্ট্রেটিভ হেদ/ ওথোরিটি অদুদা, সবমিসন অদু ফোর্মেটকী মতুং ইল্লে হায়বদু খংহন্নবগীদমক পীশিনগনি।
- থবক্তগী পোত্থারবা কর্মচারি অদুনা সবমিট তৌরকপা অইবা অশম্বা ৱারোল অদু মরি লৈনবা ওর্গানাইজেসন অদুনা পাংথোকফম থোকপা ভেরিফিকেসন অদু তৌরবা মতুংদা সবমিট তৌগনি।
- থবক অসি থবক্তগী পোত্থাদ্রিঙৈ থা অমগী মমাংদা লোইশিনগনি অমসুং ফল অদু মরি লৈনবা দিপার্টমেন্টকী ৱেবসাইত্তা অপলোদ তৌগনি।
- ওল ইন্দিয়া সর্ভিস পায়দবা কর্মচারিনা পীবা কমেন্টশীং অদু থবক্তগী পোত্থারিবা কর্মচারি অদুগী মিনিষ্ট্রি/ দিপার্টমেন্টকী ৱেবসাইট অদুদা য়াউহনগনি অমসুং কেদর কন্ত্রোলিং ওথোরিটিগী ৱেবসাইট অদুনা লিঙ্ক অমা পীবা য়াই।
- ওল ইন্দিয়া সর্ভিস পায়দবা কর্মচারিগী ওইনদি, কমেন্টশীং অদু কেদর কন্ত্রোলিং ওথোরিটিগী ৱেবসাইত্তা য়াউহনবা য়াই অমসুং মখোয়না লৈরম্বা কেদর অদুগী ষ্টেটশীংগী ৱেবসাইটতা য়াউহনবা য়াই।
- দিপার্টমেন্ট ওফ পেন্সন এন্ড পেন্সনরস ৱেলফেয়রনা দেটা অমসুং ইনফোর্মেসন অদু অমগা অমগা চুংশিন্নগনি অমসুং চাংদম্নদুনা য়েংশিনগনি।
সোর্স: অনুভব পোর্টেল
মরি লৈনবা রিসোর্সশীং
- অনুভব পটেলগী য়ুজর মেন্যুএল


text:
ওনলাইন বায়র-সেলর প্লেটফোর্ম অসিনা অদোমগী গুদস এন্দ সার্ভিসশিংগী অফবা মার্কেট ফংনবগী খুদোংচাবা পীরি। অদোম্না লৌউ-শিংউ, লাইভষ্টোক, হেন্দিক্রাফ্টস, মেছিনরি, ইলেক্ট্রোনিক গুদস অসিনচিংবগা মরীলৈনবা প্রদক্ট পুম্নমক্কী ঈ-পাউ পোষ্ট তৌবা য়াগনি। অদোম্না রেন্ট অমসুং কন্সলটেন্সি সার্ভিসশিংগী মরীলৈনবা অকুপ্পা মরোলসু ফংগনি।
ওনলাইন প্লেটফোর্ম অসিনা খল্লবা হীরমশিংদা এক্সপার্ট সোলুসনশিং পীরি। শিজিন্নরিবনা মখোয়গী ৱাহংশিং মশাগী লোনদা পোষ্ট তৌবা য়াগনি অমসুং ইমেইলদগী এক্সপার্ট এদভাইস ফংগনি।
ওনলাইন ক্বুইজ অসি অঙাংশিংগী জেনরেল নোলেজ চেক তৌনবা অমসুং মখোয়গী পার্ফোরমেন্স অমসুং কনফিদেন্স ফগৎহন্নবগী পান্দমদা শেমগৎপনি। ক্লাস III দগী X ফাওবদা তম্বা অঙাংশিংনা ক্বুইজ অসিদা শরুক য়াবা য়াই।
ৱেব বেজ তৌবা সার্ভিস অসিনা রেজিষ্টর তৌরবা শিজিন্নরিবশিংদা শেল-থুমগী থবকশিং হেন্না ফবা মওংদা শীল্লাংবদা মতেং পাংই। টুল অসিনা শিজিন্নরিবশিংদা মখোয়গী অচৌবা শেল-থুমগী থবকশিং নিংশিংহন্নবা এসএমএস নত্রগা ইমেইল থাদুনা খঙহল্লি।
প্লেটফোর্ম অসিনা ভিলেজ লেভেল এন্ট্রপ্রিনরস (VLEs) গী ভারত পুম্বদা কমন সার্ভিস সেন্টর ওইবা কান্নরবা রিসোর্স মেটরিয়েলশিং পীরি। VLE শিংগী এক্সপরিয়েন্স শেয়র তৌনবা অমসুং খন্ন-নৈননবগী খুদোংচাবা কয়াসু পীরি।
নুপী, অঙাং, নহা অমসুং অতোপ্পা শোত্থরবা অমসুং অশোন-অনা কাংলুপকী নোলেজ অমসুং স্কিল শেমগৎনবা কোর্স কয়া লম-লমগী লোনদা পীরি।
ওনলাইন টুল অসিনা এন্টি-নেটেল, পোষ্ট-নেটেল অমসুং চাইল্দকেয়রগী কষ্টমাইজ তৌরবা ঈ-পাউ মোবাইল ফোন তৌদুনা মীরোনবী নুপী অমসুং খোমইনবী নুপীদা হকথেংননা ভোইস কোল তৌদুনা থাই।


text:
খ্বাংনাবা
তোপিক অসিনা ময়াম্না য়াম্না তোইনা নারিবা খ্বাং নাবা হায়বসিগা মরি লৈনবা ইনফোর্মেসন পীরি।
নঙ্গলগী মথক থংবা অমসুং ময়ায় থংবা শরুক অসিবু য়াংলেন শরু (thoracic spine) কৌই। য়াংলেনগা পুল্লিবা শরু পোলাং (rib cage) অসিদা শরু (vertebras) 12 লৈ অমসুং মসিনা নঙ্গলগী খ্বাইদগী শাংবা শরুক অদু শেম্মী। ডিস্ক (Discs) হায়বসিনা শরু (vertebra) খুদিংবু তোখায়হল্লিবা অমসুং মনিংদা শাফু (shocks) পুরিবা অদুনি। অরোয়বদা মসল (muscles) অমসুং লিগামেন্ট (ligaments) হায়বসিনা শরুশীং (spine) ফাজিনহল্লিবশীং অদুবুনি।
তোইনা থেংনবা খ্বাং নাবগী মখলশীং
নঙ্গলগী মখা থংবা শরুক্তা নাবা (Lower back pain) হায়বসি ঐখোয় পুম্নমক্তা তোইনা থেংনবা অমনি, অদুবু মথক থংবা শরুক্তা নাবা হায়বসিদি পংনা থোক্তে। মসিগী মরমদি নঙ্গলগী শরুক অসিদা লৈরিবা শরুশীং অসি মখা থংবদা লৈরিবা শরুগুম্না লেং-ওৎপা তৌদে।
মসিবু থোকহল্লিবা মরমশীং
মথক থংবা নঙ্গলগী শরুকশীংদা নাবসি মখাদা পীরিবা মরমশীং অসিনা ওইহল্লি।
- মসলশীং অসি চোকথরকপা (strained), হেন্না শিজিন্নরবা নত্ত্রগা শোক-পনবনা থোকহল্লকই।
- মওং চুম্না ফমদবনসু নঙ্গলগী মথক্কী শরুকশীং অসি নাহল্লি।
- স্পাইনেল নর্ভশীং (spinal nerves)দা প্রেসর পীবদগীসু থোকহল্লি।
- ফ্রেকচর ওইরবা শরুশীং (vertebras)নসু থোকহল্লি।
- স্পাইনগী অপিকপা শরু তাংশীংদা কুসন (cushions) পীরিবা, কার্টিলেজশীং (cartilage) অসি ওষ্টিওঅরথ্রাইটিসনা মরম ওইদুনা অপন-অরাক পীরকপা মতমদা মসি থোক্লকই।
- য়াম্না তাংনা থোকপা থৌওংশীংদা, গোলব্লেদরগী লায়নাশীং, কেন্সর নত্ত্রগা ইনফেক্সনগুম্বা অতৈ প্রোব্লেমশীংনা নাহল্লকপা য়াই।
লাইওংশীং
নঙ্গলগী মথক থংবা শরুক্তা নাবা অসি খংদোক্নবগী খ্বাইদগী কমন ওইবা লাইওংশীংদি; মসল চপ তিংবা নত্ত্রগা চাক্লগা য়াম্না শাবা ফাউবা অসিনি। খ্বাইদগী শাথীবা থৌওংশীংদা, লাইওংশীং অসিনা খুৎ-পাম্বোম অমসুং খোংশীং অসি শোন্থহল্লকপা য়াই অমসুং কনাগুম্বদদি মপান থোক্নিংবা খাংবা ঙমদবসু য়াউই।
লাইওং খংদোকপা (Diagnosis)
নঙ্গলগী মথক থংবা শরুক্তা নাবসিগী অথুবা রিলিফ অমা ফংনবগীদমক দোক্টর অমা তান্নবনা খ্বাইদগী ফৈ। দোক্টর অদুনা নঙ্গলদা, থবক তৌবদা অমসুং অতৈ ফিজিকেল এক্টিভিটিশীংদা নাবা ফাউবগী মরমদা পেসেন্ট অদুদা ৱাহং কয়ামুক হংলকপা য়াই। মসিগা মরি লৈননা ইমেজিং টেষ্ট অমা তৌথোকপনা নাবদুগী চপ চাবা মরম খংদোকপা ঙমগনি অমসুং মদুগী মতুংদা চুনবা লাইয়েং অমা পীবা য়াগনি।
লাইয়েং
নঙ্গলগী মথক থংবা শরুক নাবগী লাইয়েংদা ফার্মাসিগী হিদাকশীং পীজবা অমসুং কা-হেন্না নাদবশীংগীনা হিগা য়ৈবা নত্ত্রগা উন থোম্বা অসিসু য়াউবা য়াই। শাথীনা নাবশীংগীদি, দোক্টর অদুনা হিদাক-লাংথকশীং ইরকপা য়াই নত্ত্রগা স্পাইনেল সর্জরি অমা তৌনবা হায়রকপা য়াই।
সোর্স: পোর্টেল কন্টেন্ট টিম


text:
This page does not seem to exist…
We apologize for the inconvenience, but the page you were trying to access is not at this address. You can use the links below to help you find what you are looking for.
If you are certain you have the correct web address but are encountering an error, please contact the Site Administration.
Thank you.
You might have been looking for…
- SCগী ছাত্রশীংদা পীরিবা প্রি-মেত্রিক স্কোলারশিপ (ক্লাস IX অমসুং X)
- তোপিক অসিদা ভারত্তা লৈবা SCগী ছাত্রশীংগীদমক্তা পীরিবা প্রি-মেত্রিক স্কোলারশিপ (ক্লাস IX অমসুং X) কা মরি লৈনবা ইনফোর্মেসন য়াউরি।
- ST ছাত্রশীংদা পীবা প্রি-মেত্রিক স্কোলারশিপ (ক্লাস IX অমসুং X)
- তোপিক অসিনা ST অঙাংশীংগী এজুকেসনগীদমক্তা অম্ব্রেলা স্কিম ওইরিবা ভারত্তা লৈরিবা ST ছাত্রশীংগি প্রি-মেত্রিক স্কোলারশিপ (ক্লাস IX অমসুং X)কা মরি লৈনবা ইনফোর্মেসন ...
- OBCগী প্রি-মেত্রিক স্কোলারশিপ স্কিম
- তোপিক অসিনা ভারত্তা ষ্টদি তৌনবগীদমক অদর বেকৱার্দ ক্লাসেস (OBC)দা পীরিবা প্রি-মেত্রিক স্কোলারশিপ স্কিমগা মরি লৈনবা ইনফোর্মেসন পিরি।
- OBCদা পীরিবা প্রি-মেত্রিক স্কোলারশিপ স্কিম
- তোপিক অসিনা ভারত্তা মহৈ তম্নবগীদমক্তা অদর বেকৱার্দ ক্লাসশীংদা (OBC) পীরিবা প্রি-মেত্রিক স্কোলারশিপকা মরি লৈনবা ইনফোর্মেসন পীরি।
- নেসনেল টেলেন্ট সর্চ স্কিম
- তোপিক অসিনা সেন্ট্রেল গবর্ণমেন্টকী নেসনেল টেলেন্ট সর্চ স্কিম ()গা মরি লৈনবা ইনফোর্মেসনশীং পীরি।
- অমোৎ-অকায় শেংদোকপা অমসুং হকশেল শোক্নিংঙাই ওইবা শীনফম পায়রিবা মীওইশীংগী অঙাংশীংদা পীবা প্রি-মেত্রিক স্কোলারশিপশীং
- তোপিক অসিনা অমোৎ-অকায় শেংদোকপা অমসুং হকশেল শোক্নিংঙাই ওইবা শীনফম পায়রিবা মীওইশীংগী অঙাংশীংদা পীবা প্রি-মেত্রিক স্কোলারশিপশীং গা মরি লৈনবা ইনফোর্মেসন পীরি।
- LPG দিষ্ট্রিব্যুটরশিপকী ক্রাইটেরিয়া
- তোপিক অসিনা LPG দিষ্ট্রিব্যুটরশিপকী ক্রাইটেরিয়াগী ইনফোর্মেসন পীরি।
- চেক বাউন্স তৌবগী আইন
- আর্টিকল অসিনা চেক বাউন্স তৌবগী মতাংদা আইননা করি হায়রিবগে অমসুং কঞ্জ্যুমরশীংদা ফংহল্লিবা ওপশনশীংগী মতাংদা শন্দোক্না তাক্লি।
- রিয়ুমেতোইদ অরথ্রাইটিস
- তোপিক অসিনা রিয়ুমেতোইদ অরথ্রাইটিস থোকহল্লকপগী মরমশিং অমসুং মেনেজমেন্টকী মতাংদা খংহল্লি।
- ইমিদিএট পেমেন্ট সর্ভিস (IMPS)
- IMPS অসি ভারত শিনবা থুংনা মতম অমহেক্তদা, মফম অমহেক্তদা ফংলিবা রিএল-টাইম রেমিতেন্স সর্ভিস অমনি।


text:
ঈশ্বরদগী লাকপা নুংঙাইবা পাউ!
ঈশ্ববদগী লাকপা নুংঙাইবা পাউ অদু করিনো? ঐখোয়না মসি করিগী থাজবা য়ারিবনো? বাইবলগা মরী লৈনবা ৱাহংশিংগী পাওখুম লাইরিক মচা অসিদা পী।
লাইরিক মচা অসিনা অদোম্বু করম্না কান্নহনগনি
লাইরিক মচা অসিনা ঈশ্বরগী ৱাহৈ, বাইবলদগী হকথেংননা তমজবা ফংহনবদা মতেং পাংগনি। পীরম্বা শাস্ত্র অমা অদোমগী বাইবল শীজিন্নদুনা করম্না থিগদগে হায়বদু য়েংবিয়ু।
নুংঙাইবা পাউ অদু করিনো?
ঈশ্বরদগী লাকপা পাউ হায়বসি করিনো হায়বদু তম্মু, মসি করিগীদমক থুনা খঙহৌবা দরকার ওইরিবনো, অদু ওইরবদি নহাক করি তৌগদগে।
ঈশ্বর কনানো?
ঈশ্ববগী মমিং অমা লৈবরা অমসুং মহাক্না ঐখোয়গীদমক খনবীবরা?
নুংঙাইবা পাউ অসি তশেংনা ঈশ্বরদগীরা?
বাইবলগী পাউ অসি অচুম্বনি হায়বা ঐখোয়না করম্না খঙগনি?
যীশু খৃষ্ট কনানো?
যীশু করিগী শিখিবনো, থোদোকমল হায়বসি করিনো, অমসুং মহাক হৌজিক করি তৌরিবগে হায়বদু খঙবিয়ু।
ঈশ্বরনা পৃথিবী শেমখিবগী পান্দম করিনো?
ঈশ্বরনা পৃথিবী করিগী শেমখিবনো, অৱা-অনা কৈদৌঙৈ লোইগনি, অমসুং পৃথিবী অমসুং মদুদা লৈগদবা মখোয়শিংগী তুংগী করি আশা লৈবগে হায়বদু বাইবলনা তাকই।
শিখ্রবশিংগীদমক করি আশা লৈবগে?
ঐখোয়না শিবা মতমদা করি ওইবগে? ঐখোয়না নুংশিজবা শিখ্রবা মীওইশিংবু অমুক হন্না উন্নখিগদ্রা?
ঈশ্বরগী নিংথৌলৈবাক করিনো?
ঈশ্বরগী নিংথৌলৈবাক্কী নিংথৌ অদু কনানো, অমসুং নিংথৌলৈবাক অদুনা করি তৌগদৌরি?
ঈশ্বরনা করিগীদমক ফত্তবা অমসুং অৱা-অনা লৈবা য়াহল্লিবনো?
ফত্তবা করম্না হৌরকখিবগে, অমসুং করিগী ঈশ্বরনা মসি মখা তানা লৈবা য়াহল্লিবনো? অৱা-অনাগী অরোয়বা অমা লৈগদ্রা?
অদোমগী ইমুং করম্না নুংঙাইনা লৈবা য়াগনি?
যেহোবা, নুংঙাইবা ঈশ্বর, ইমুংশিংবু নুংঙাইনা লৈহনবা পাম্মী। মপুরোইবশিং, লোয়নবীশিং, মপা-মমাশিং অমসুং মচাশিংগী ওইবা বাইবলদা য়াওরিবা পাউতাকশিং থিবিয়ু।
অদোম্না অচুম্বা লাইনীং-লাইশোল করম্না খঙবা ঙমগদগে?
অচুম্বা ধর্ম্ম অমখক্তা লৈবরা? অচুম্বা লাইনীং-লাইশোলবু মশক তাকপা ৱাফম মঙা খন্নরগা য়েংসি।
বাইবলগী নিয়মশিংনা ঐখোয়বু করম্না কান্নহনগনি?
করিগীদমক ঐখোয়বু লমজীং-লমতাকপীবা দরকার ওইরিবনো হায়বদু যীশুনা তাকলম্মী অমসুং খ্বাইদগী মরুওইবা নিয়ম অনীসু খঙহল্লম্মী।
অদোম্না ঈশ্বরদা করম্না নকশীনজবা য়াগনি?
ঈশ্বরনা হায়জবা খুদিংমক তাবীবরা, করম্না ঐখোয়না হায়জগনি, অমসুং ঈশ্বরদা নকশীনজনবা অতৈ করি তৌগদগে হায়বদু খঙদোকপীয়ু।
লৈরিবা ধর্ম্মশিং অসিদা করি থোক্লগদগে?
মীপুম খুদিংমক্না অমত্তা ওইনা অশেংবা ঈশ্বর খক্তবু নীংজবা মতম অমা লাক্কদরা?
ঈশ্বরগী ওইবা সংস্থান অমা লৈরিবা করিগীনো?
অচুম্বা খৃস্টানশিংনা করিগী অমসুং কমদৌনা কাঙলুপ ওইনা শেম্লীবনো হায়বদু বাইবলনা হায়।
অদোম্না যেহোবাগী মরমদা লেপ্তনা তমগদৌরিবা করিগীনো?
অদোম্না ঈশ্বর অমসুং মহাক্কী ৱাহৈ খঙবনা অতোপ্পদা করি কান্নবা পীগনি? অদোম্না ঈশ্বরগা করম্বা অচেৎপা মরী থম্বা য়াগদগে?


text:
মচি ওইবা চিঞ্জাক চাবা অমসুং চাউখৎপা
তোপিক অসিনা মচি ওইবা চিঞ্জাক চাবা অমসুং চাউখৎপগী মরমদা ইনফোর্মেসন পীরি।
- চহি খুদিংগী মালেমগী অকোয়বদা লৈরিবা অঙাং পুম্নমক্কী শরুক অহুম থোকপগী অমা শিহল্লিবসি চানবা মতিক চানা ফংদবা, মরুওইনা হন্থনা চাবনা মরম ওইদুনা অনাবা ঙাকথোক্নবা হকচাংগী রেসিষ্টেন্স শোন্থহনবনা থোকহনবনি।
- করিগুম্বা নুপী অমা মীরোল্লিঙৈ মতমদা মতিক চানা পীজদ্রবদি নত্ত্রগা করিগুম্বা মহাক্কী মচা অদু অহানবা চহি অনিগী মনুংদা মতিক চানা পীজদ্রবদি অঙাং অদুগী ফিজিকেল অমসুং মেন্টেল গ্রোথ অমসুং দিভেলপমেন্ট অদু তপথখিগনি। মসি অঙাং অদুনা চহি য়ামখৎলক্লবা মতুংদা চুমথোকপা য়াদে। মসিনা অঙাং অদুগী লেমহৌরিবা পুন্সিদা শোকহনগনি।
- হকচাং অসিনা ওর্গানশীং অমসুং টিসুশীং ফনা অমসুং ফজনা ফঙ্কসন তৌবদা চংলিবা এনর্জি (কেলোরি), প্রোটিন, কার্বোহাইদ্রেট, ফেট, ভিটামিন, মিনরেল অমসুং অতৈ ন্যুত্রিএন্টশীং মতিক চানা ফংবা ঙমদবা মতমদা মালন্যুত্রিসন (Malnutrition) থোরকই। অঙাং নত্ত্রগা নহা ওইরিবা মীওই অমা হন্থনা চাবা নত্ত্রগা হেন্দোক্না চাবদগী মচি কাদবা ওইরকপা য়াই।
- মীওইবনা মচি ওইবা চিঞ্জাক হন্থনা চাবনা পৃথীবীগী মফম অয়াম্বদা মালন্যুত্রিসন থোকহল্লি। মরুওইনা অঙাংশীং অমসুং নুপিশীংদা মচি ওইবা চিঞ্জাক হন্থনা ফংবগী মরমদি লায়রবা, চিঞ্জাক ৱাৎপা, হঞ্জিন হঞ্জিন নাবা, চুনদবা মওংদা পীজবগী থৌওং, চেক্সিনবীবা ৱাৎপা অমসুং ফত্তবা হায়জিন অসিননি। মচি ওইবা চিঞ্জাক হন্থনা চাবনা মালন্যুত্রিসন থোকহল্লি। পুন্সিগী অহানবা চহি অনিসিদা রিস্ক অসি খ্বাইদগী চাউই। দাইরিয়া অমসুং অতৈ অনাবশীংনা হকচাং ফনা থম্বদা মথৌ তারিবা প্রোতিন, মিনরেল অমসুং ন্যুত্রিএন্টশীং হন্থহনখিবা মতমদা রিস্ক অসি মখা তানা হেনগৎলকই।
- ইমুং অমনা মতিক চানা চিঞ্জাক লৈত্রবা অমসুং দাইরিয়া অমসুং অতোপ্পা অনাবশীং লৈবগী ফিভমদা লৈবা মতমদা অঙাংশীং অসি মচি ওইবা চিঞ্জাক মতিক চানা ফংদবগী খুদোংথীবা লৈরকই। অঙাংশীংনা নাবা মতমদা মখোয়না এনর্জি অমসুং ন্যুত্রিএন্টশীং অসি থুনা মাংই অমসুং মসিনা মখোয়গী পুন্সি অদু চাউরবা অঙাংশীংদগী হেন্না য়াংনা খুদোংথিনিঙাই ওইরকই।
- ওভরন্যুত্রিসন হায়বসি মীওই অমনা অরুম্বা হেনগৎলবা নত্ত্রগা কা হেন্না ফেট লৈরবা মতমদা থোকই। মসিনা অঙাং ওইরিঙৈদা দাইএবেটিজ অদুগা চাউখৎলক্লগা কার্দিওভাস্কুলার দিজিজ অমসুং অতৈ লায়নাশীং থোকহল্লকপা য়াই। করিগুম্বা মতমদা অঙাংশীংনা এনর্জিদি ৱাংবা অদুবু অতৈ মথৌ তাবা ন্যুত্রিএন্টশীংদি কা হেন্না য়াউদবা, সুগর য়াউবা থক্নবা মহিশীং নত্ত্রগা ঙৌথোক্লবা, স্টার্চ য়াউবা চিঞ্জাক্কুম্বা অসি চাং য়াম্না চাই। অসিগুম্বা কেসশীং অসিদদি অঙাংগী দাইটকী মগুন ফগৎহনবা অমসুং মহাক্কী ফিজিকেল এক্টিভিটিগী লেভেল হেনগৎহনবা হায়বসি য়াম্না মরুওই।
- HIVগুম্বা ক্রোনিক ওইবা লায়নাশীংনা নারবা অঙাংশীং অসিদা মালন্যুত্রিসন হেন্না লাক্কল্লি। মখোয়গী হকচাংশীং অসিনা ভিটামিন, আইরন অমসুং অতৈ ন্যুত্রিএন্টশীং চুপশিনবদা মতম হেন্না চংই। মীমান্নদ্রবা অঙাংশীংদা মখোয়না মথৌ তারিবা ন্যুত্রিসন অদু শোয়দনা ফংহন্নবগীদমক হেন্না পুক্নিং চংবীবা মথৌ তাবা য়াই।
- মমা, মপা নত্ত্রগা অতৈ শেন্নরিবা মীওইশীংনা নুপীমচা অমসুং নুপামচা পুম্নমক্তা মচি ওইবা চিঞ্জাক অমসুং হকশেল ফবা দাইট অমা শোয়দনা ফংহন্দুনা কেয়রিং অমসুং প্রোটেক্তিভ ওইবা অকোয়রোন অমা ফংহন্নবগী হক অদু পীবিগদবনি।
মরুওইবা ৱাফমশীং:
- নৌরিবা অঙাং অমনা য়াংনা চাউখৎকদবনি অমসুং লুম্বা হেনগৎকদবনি। পোকপদগী চহি 2 ফাউবদা, অঙাংশীং অসিগী চাউখৎপা এসেস তৌনবা চাং নাইনা অরুম্বা ওনবীগদবনি। করিগুম্বা চাং নাইনা অরুম্বা ওনবদুদা অঙাং অদু লুম্বা হেনগৎত্রে নত্ত্রগা মমা মপা নত্ত্রগা অতৈ শেন্নরিবা মীওইদুনা অঙাং অদু চাউখৎত্রে হায়বা উরবদি, করিগুম্বা খরা শোয়রে খংগদবনি। অঙাং অদু ত্রেন তৌরবা হেলথ ৱার্কর অমনা য়েংহনবা মথৌ তাই।
- অঙাং অমনা পুন্সিগী অহানবা থা তরুক্তা মথৌ তারিবা চানবা অমসুং থক্নবসি খোম্লাং অসিখক্তনি। থা তরুক্কী মতুংদা, অঙাং অমনা মশা ফনা চাউখৎনবা অমসুং ইনখৎনবগীদমক খোম্লাংগী মথক্তা অতৈ মখল মখা কয়াগী চানবশীং মথৌ তাই।
- অঙাং অমনা থা 6–8 দগী হৌদুনা নোংমদা অনিদগী অহুম্লক অমসুং থা 9 শুবদা অহুমদগী মরি ফাউবা খোম্লাংগী মথক্তা চাবা মথৌ তাই। অঙাংদুগী চানিং-থক্নিংবগী মখা পোন্না উহৈ নত্ত্রগা ব্রেদকুম্বগী মচি ওইবা স্নেকশীং চাক চাবগী মরক্তা পীজবা মথৌ তাবা য়াই। অঙাং অদুবু চানবা চিঞ্জাক চাং য়ামদনা পীজবীগদবনি অমসুং মহাক্না চাউখৎলক্লিবমখৈ য়াম্বগী চাং অমসুং মখলদু হেনগৎপীগদবনি।
- পীজরিঙৈ মতম অসি ফিজিকেল, সোসিএল অমসুং ইমোসনেল গ্রোথ অমসুং দিভেলপমেন্টবু প্রোমোট তৌরিবা তম্বগী, নুংশিবগী অমসুং ৱারি-ৱাতাইগী মতম্নি। মমা মপা নত্ত্রগা অতৈ শেন্নরিবা মীওইশীংনা পীজরিঙৈ মতমদা অঙাংশীংদা ৱারি শাবীগদবনি অমসুং নুপীমচা অমসুং নুপামচাশীংবু মান্ননা অমসুং খাংবা কন্না লোয়নবীগদবনি।
- অঙাংশীংনা ভিটামিন A অসি না-য়েকপা থীংনবা, মখোয়গী মীৎ ঙাক-শেন্নবা অমসুং শিবগী রিস্ক হন্থহনবদা মতেং পাংনবগীদমক মথৌ তাই। ভিটামিন A অসি উহৈ অমসুং মনা-মশিং কয়াদা, অঙাংবা থাউ থোকপা পাম্বী, য়েরুম, শঙ্গোমগী পোত্থোকশীং, লিভর, ঙা, শা, ফোর্টিফাইদ ফুদশীং অমসুং খোম্লাংশীংদা ফংই। ভিটামিন A ৱাৎপা তোইনা থোকপা মফমশীংদা অৱাংবা দোজগী ভিটামিন A সপ্লিমেন্টশীং অসি থা 6তগী চহি 5 ফাউবগী অঙাংশীংদা থা মরিদগী তরুক খুদিংগী পিজবসু য়াই।
- অঙাংশীংনা মখোয়গী ফিজিকেল অমসুং মেন্টেলগী তৌবা ঙম্বশীং অমসুং এনেমিয়া ঙাকথোক্নবা আইরন য়াম্না য়াউবা চিঞ্জাকশীং মথৌ তাই। আইরনগী খ্বাইদগী ফবা সোর্স অসি লিভর, শদুম অমসুং ঙাগুম্বা শাগী সোর্সশীং অসিনি। আইরনগী অতৈ অফবা সোর্সশীংদি আইরন-ফোর্টিফাইদ চিঞ্জাকশীং অমসুং আইরন সপ্লিমেন্টশীংনি।
- আইওদিন অসি মীরোনবী নুপী অমসুং পীক্লিবা অঙাংগী দাইটতা য়াউহনবা অসি মরুওইনা অঙাংদুগী ব্রেইন চাউখৎহন্নবগীদমক য়াম্না হেন্না মরুওই। মসি তম্বগী মীমান্নদবা অমসুং চাউবা থীলহনবা থীংবদা মতেং পাংনবগীদমক য়াম্না মরুওই। অচম্বা থুম শীজিন্নবগী মহুত্তা আইওদাইজ তৌরবা থুম শিজিন্নবনা মীরোনবী নুপী অমসুং মখোয়গী অঙাংশীংদা মখোয়না মথৌ তারিবা আইওদিন অদু পী।
- অঙাং অদুনা চাবা অমসুং থকপা হেনগৎলক্লিবমখৈ, দাইরিয়া নাবগী রিস্কসু হেনগৎলকই। অঙাংশীংগী গ্রোথ অমসুং দিভেলপমেন্টদা মথৌ তারিবা ন্যুত্রিএন্টশীং অমসুং এনর্জি মাংহল্লিবা দাইরিয়া অমসুং অতৈ অনাবশীং অসিবু মরুওইনা থোকহল্লিবসি চানবা চিঞ্জাক জর্মশীং য়াউবদগীনি। অফবা হায়জিন, শাফবা ঈশীং অমসুং চিঞ্জাকশীং মওং চুম্না শিজিন্নবা, শেম-শাবা অমসুং থমজিনবনা অনাবশীং অসিবু থীংবদা য়াম্না মরুওই।
- নারিঙৈ মতমদা, অঙাংশীংনা অহেনবা মহি-মনাইশীং অমসুং চানবগীদমক পুক্নিং থৌগৎপা মথৌ তাই, অমসুং খোম্লাং ইল্লিবা অঙাংশীংদি হেন্না তোইনা খোম্লাং ইনবীবা মথৌ তাই। নারুরবগী মতুংদা, অনাবা অদুনা মরম ওইদুনা মাংখিবা এনর্জি অমসুং মচি ওইবা চিঞ্জাকশীং অদু হঞ্জিনহন্নবা অঙাংশীংবু হান্নদগী হেন্না পীজবা তাই।
- য়াম্না পাবা অমসুং/নত্ত্রগা কা-হেন্না চাউবা অঙাংশীংদা অখন্নবা মেদিকেল কেয়র মথৌ তাই। মখোয়বু ত্রেন তৌরবা হেলথ ৱার্কর নত্ত্রগা হেলথ ফেসিলিটি অমদা কুপ্না য়েংনবা অমসুং লায়েংনবা পুবিগদবনি।
সপোর্ট তৌরিবা ইনফোর্মেসন
নৌরিবা অঙাং অমনা য়াংনা চাউখৎকদবনি অমসুং লুম্বা হেনগৎকদবনি। পোকপদগী চহি 2 ফাউবদা, অঙাংশীং অসিগী চাউখৎপা এসেস তৌনবা চাং নাইনা অরুম্বা ওনবীগদবনি। করিগুম্বা চাং নাইনা অরুম্বা ওনবদুদা অঙাং অদু লুম্বা হেনগৎত্রে নত্ত্রগা মমা মপা নত্ত্রগা অতৈ শেন্নরিবা মীওইদুনা অঙাং অদু চাউখৎত্রে হায়বা উরবদি, করিগুম্বা খরা শোয়রে খংগদবনি। অঙাং অদু ত্রেন তৌরবা হেলথ ৱার্কর অমনা য়েংহনবা মথৌ তাই।
অরুম্বা হেনগৎপা হায়বসি অঙাং অমা মশা ফরি অমসুং ফজনা চাউ-শাংগৎলি হায়বগী খ্বাইদগী মরুওইবা খুদম্নি। পোকপদগী চহি 1 শুবা ফাউবদা, অঙাংশীং অসি থা অমদা অমুক্তি অরুম্বা ওনবীগদবনি। চহি 1–2 শুরবা মতমদা মখোয়বু থা অহুম খুদিংগী অমুক্তি অরুম্বা ওনগদবনি।
অঙাং অমনা হেলথ সেন্তর অমদা চৎপা খুদিংগী মহাক অদুগী অরুম্বা ওনবীগদবনি। মসিনা গ্রোথ হন্থরকপদু ঙন্না খংদোকপা ঙমগনি অমসুং মসিনা চানবা এক্সন লৌবা ঙমহনগনি।
হেলথ চেক-অপ অমনা অঙাং অদু মহাক্কী চহিগা চান্নদনা হেন্না য়াংনা লুম্লিব্রা হায়বদুসু খংবা ঙমহনগনি। মসিদা অঙাং অদুগী অৱাংবদুগা মরি লৈননা অঙাং অদুগী অরুম্বা অদু ওনবা মথৌ তাই অমসুং মসিনা অঙাং অদু হেন্না লুম্লব্রা হায়বদু খংহনগনি।
করিগুম্বা অঙাং অদু লুম্বা ৱাৎলবা নত্ত্রগা হেল্লবদি অঙাং অদুগী দাইট অদু য়েংশিনবা অমসুং মমা মপা নত্ত্রগা অতৈ শেন্নরিবা মীওই অদুদা অফবা ন্যুত্রিসনগী মতাংদা পাউতাক পীগদবনি। ইমুং অমদা চাবা ৱাৎপা অমসুং হেনবা মীওই লৈবা অসি হেনগৎলক্লি।
অহানবা থা তরুক্তা খোম্লাংখক্তনা য়োকপা অঙাং অমনা মহৌশানা ফজনা চাউখৎলি। খোম্লাংনা য়োকপনা অঙাংশীংবু কমন ওইবা অনাবশীংদগী ঙাকথোকই অমসুং অফবা ফিজিকেল অমসুং মেন্টেল গ্রোথ অমসুং দিভেলপমেন্ট লৈহল্লি। খোম্লাংনা য়োকপা অঙাংশীংনা অতোপ্পা শঙ্গোম মখলনা য়োকপা অঙাংশীংদগী হেন্না খংনবা হোৎনগল্লি।
থা 6 শুবদগী হৌদুনা, অঙাং অমনা অফবা গ্রোথ অমসুং দিভেলপমেন্ট লৈনবা খোম্লাংগী মথক্তা অতৈ মখল-মখা কয়াগী মচি ওইবা চিঞ্জাকশীং চাবা হৌবা মথৌ তাই।
অঙাং খুদিংমক্কী গ্রোথ য়েংনবা গ্রোথ চার্ট অমা লৈগদবনি। অঙাং অদু মহাক্কী চহি মতাংগা চান্ননা চাউরিব্রা হায়বদু মসিনা উৎলি। অরুম্বা ওনবা খুদিংগী অঙাং অদুগী অরুম্বা অদু গ্রোথ চার্ট অদুদা দোট অমনা মার্ক তৌগদবনি অমসুং দোটশীং অদু শমজিন্নগদবনি। অঙাং অদুনা কয়াম ফনা চাউখৎলিবগে হায়বদি উৎপা লাইন অমা মসিনা উৎকনি। করিগুম্বা লাইন অদু ৱাংখৎলবদি, অঙাং অদু ফজনা চাউখৎলি। চপ মান্নবা পরিং অমদা লৈবা নত্ত্রগা কুমথরকপা লাইন অমসি পুক্নিং চংবা মথৌ তাই।
অঙাংশিংনা মতিক চাবা লুম্বতা নত্তনা মতিক চাবা ৱাংবসু মথৌ তাই। অঙাং অমগী অৱাংবা অসিসু চার্ট অমদা ত্রেক তৌবা য়াই। মরুওইনা পুন্সিগী অহানবা চহি অনি অদুদা অফবা ন্যুত্রিসন, কেয়র অমসুং হায়জিন লৈবা হায়বসি মখোয়গী চহিগী মতুংইন্না কা হেন্না নেম্বদগী (চাউজন থীবা) থীংবা ঙম্মী। করিগুম্বা মমা অমনা মীরোল্লীঙৈ মতমদা অফবা ন্যুত্রিসন ফংদ্রবা নত্ত্রগা মচি ওইবা চিঞ্জাক হন্থনা চাখ্রবদি মহাক্কী অঙাং অদুসু কা হেন্না পীক্না পোক্লকপা য়াই। মসিনা অঙাং অদুবু কোন্না চাউজন থীবা ওইহল্লকপা য়াবগী রিস্ক লৈহল্লি। অরুম্বা য়ৌদবা অঙাং অমনা মতিক চানা চাউখৎনবগীদমক পীজ-পীথকপা অমসুং য়েংশিনবীবদা অহেনবা পুক্নিং চংবা মথৌ তাই।
থা অমা নত্ত্রগা অনিদা মতিক চানা লুমদবা অঙাং অমবু হেন্না পীজবা, অহেনবা মচি ওইবা চিঞ্জাক নত্ত্রগা তোইনা পীজবা মথৌ তাই। অঙাং অদু নাবা নত্ত্রগা অহেনবা পুক্নিং চংবীবা নত্ত্রগা পীজবদা মতেং পীবা মথৌ তারকপা য়াই। মমা মপা অমসুং ত্রেন তৌরবা হেলথ ৱার্করশীংনা প্রোব্লেম অদুগী মরম অদু য়াংনা থীদোক্তুনা মদু চুমথোক্নবা খোংথাং লৌখৎপা মথৌ তাই।
গ্রোথকী প্রোব্লেমশীং মশক খংদোকপদা মতেং ওইনবা মসিদা মরুওইবা ৱাহং খরা পীরি:
- অঙাং অদু তোইনা চারিব্রা? অঙাং অমনা থা 6–8 দগী হৌদুনা নোংমদা অনিদগী অহুম্লক অমসুং থা 9 শুবদা অহুমদগী মরি ফাউবা খোম্লাংগী মথক্তা চাবা মথৌ তাই। উহৈ নত্ত্রগা ব্রেদকুম্বগী অহেনবা মচি ওইবা স্নেকশীং নোংমদা অমুক নত্ত্রগা অনিরক পীজবা মথৌ তাবা য়াই। চাউবা থীনবা নত্ত্রগা মীমান্নদবা অঙাং অমদা পীজবা মতমদা অহেনবা মতেং অমসুং মতম মথৌ তাবা য়াই।
- অঙাং অদু মতিক চানা চারিব্রা? থা 6–8 শুরবা অঙাং অমনা অহৌবগী ওইনা চানবা চিঞ্জাক চমচ 2–3 ফাউবা মথৌ তাই অমসুং চাবা মতম খুদিংদা তপ্না তপ্না কপ 1⁄2 (মিলিলিটর 250) ফাউবা হেনগৎলি। থা 9–12 শুরবা অঙাং অমনা চাবা খুদিংদা কপ 1⁄2 মথৌ তাই। থা 12–23 শুরবা অঙাং অমনা চাবা খুদিংদা ইমুং মনুংনা চারিবা চিঞ্জাক অদুগী কপ 3⁄4 দগী 1 মথৌ তাই। চহি 2 অমসুং মসিদগী হেন্না শুরবা অঙাংশীংনা চাবা খুদিংদা য়ামদ্রবদা কপ মপুম 1 মথৌ তাই। করিগুম্বা অঙাং অদুনা মহাক্কী চানবা লোয়খিদুনা হেন্না পাম্লবদি অঙাং অদুদা হেন্না পীজবা মথৌ তাই।
- অঙাং অদুগী চানবদুদা ‘গ্রোথ’ নত্ত্রগা ‘এনর্জি’ য়াউবা চিঞ্জাকশীং চাং কা-হেন্না য়ামদনা য়াউব্রা? অঙাংশীংনা চাউখৎপদা মতেং পাংলিবা চিঞ্জাকশীং অসি হৱাই অশাংবী, হৱাই, শা, য়েরুম, শঙ্গোমগী পোত্থোকশীং, হৱাই-চেংৱাইশীং অমসুং মরু-মরাংশীংনি। দাইট অদুদা নুমিৎ খুদিংগী শানা শেম্বা চানবশীং হাপচিনবা হায়বসি য়াম্নমক মরুওই। থাউগী চাং খজিক্তং হাপ্পনা এনর্জি হাপকনি। অঙাং থাউ থোকপা পাম্বীগী থাউ নত্ত্রগা অতৈ ভিটামিন য়াম্না য়াউবা চানবা থাওশীং অসি এনর্জিগী অফবা সোর্সশীংনি।
হায়-ক্বালিটি ‘গ্রোথ’ ফুদ অসি অঙাংশীংনা মতিক চানা লুম্বা অমসুং ৱাংবদা অখন্ননা মরুওই। য়াম্না প্রোসেস তৌরবা ফেটি ফুদশীং নত্ত্রগা সুগর য়াউবা স্নেকশীংগুম্বা চিঞ্জাকশীং অসি ভিটামিন অমসুং মিনরেলশীং অমসুং অতৈ মরুওইবা ন্যুত্রিএন্টশীং য়াম্না য়াউদে অমসুং মসিনা অঙাংশীংগী অৱাংবগা চান্নদনা কা-হেন্না লুমহনবা য়াই।
- অঙাং অদু চাউ য়াদব্রা? করিগুম্বা অঙাং অদুনা অকক্নবা চিঞ্জাক অমা মহাউ তংবা পামদবা তারবদি অতোপ্পা চিঞ্জাকশীং পীবীগদবনি। অনৌবা চিঞ্জাকশীং তপ্না তপ্না পিবা হৌবীগদবনি।
- অঙাং অদু নাব্রা? অনাবা অঙাং অমবু চাং য়ামদনা তোইনা পীজনবা হোৎনগদবনি। অঙাং অদুবু হেন্না তোয়না খোম্লাং ইনবীবা মথৌ তাই। অনাবা অমগী মতুংদা, অঙাং অদুনা মাংখিবা অরুম্বা অমসুং এনর্জি অমসুং মচি ওইবা চিঞ্জাকশীং অদু হঞ্জিন্নবা হান্নদগী হেন্না চাবা মথৌ তাই। করিগুম্বা অঙাং অদু তোইনা নারবদি, মহাক অদু ত্রেন তৌরবা হেলথ ৱার্কর অমনা য়েংথোকহনগদবনি।
- অঙাং অদুনা ভিটামিন A য়াউবা চিঞ্জাক মতিক চানা চারিব্রা? খোম্লাং অসিদা ভিটামিন A মরাং কায়না য়াউই। ভিটামিন A য়াউবা অতৈ চিঞ্জাকশীংদি লিভর, য়েরুম, শঙ্গোমগী পোত্থোকশীং, অঙাংবা থাউ পাম্বীগি থাউ, নাপু অমসুং কমলা মরুগী উহৈ অমসুং মনা-মশীংশীং, অমসুং অশংবা মনা পানবা মনা-মশীংশীংনি। করিগুম্বা চিঞ্জাকশীং অসি মরাং কায়না ফংদ্রবদি হেলথকেয়র প্রোভাইদর অমনা অঙাং অদুদা ভিটামিন A সপ্লিমেন্ট (টেব্লেট নত্ত্রগা সিরপ) অমা থা মরিদগী তরুক খুদিংগী পীজবা য়াই।
- অঙাং অদুদা বোটলনা খোম্লাংগী মহুৎশিনবশীং পীথকপ্রা? করিগুম্বা খোম্লাংগী মহুৎশিনবা অমা পীথকপা তারবদি মদু বোটল অমদগী পীথকপগী মহুত্তা তরু-তনানবা, মখা লাউবা কপ অমদগী পীথক্কদবনি।
- চানবা চিঞ্জাক অদু তরু-তনান্না থম্ব্রা? করিগুম্বা থমদ্রবদি অঙাং অদু তোইনা নাগনি। অতেকপা চানবা চিঞ্জাকশীং অসি অশেংবা ঈশীংনা চামথোক্তুনা থোংগদবনি। অথোংবা চিঞ্জাকশীং অসি থেংথদনা চাগদবনি। লেমহৌবা চিঞ্জাকশীং চেক্সিন্না থমগদবনি অমসুং অমুক হন্না মপুংফানা শাহনগদবনি।
- ঈশীং অদু তরু-তনান্না থম্ব্রা? তরু তনানবা ঈশীং অসি অঙাংগী হকশেলগীদমক য়াম্না মরুওই। ঈশীং অসি শাফবা সোর্স অমদগী লৌগদবনি অমসুং মদু মপান অমসুং মনুংদা তরু তনানবা মখুম য়াবা পাত্রশীংদা থমজিনগদবনি। তরু তনানবা থক্নবা ঈশীং অসি চাং নাইনা য়েংশিনবা, শেন্নবা অমসুং ক্লোরিন থাদরবা পাইপনা পুরকপা, পব্লিক্কী ষ্টেন্দপাইপ, বোর হুৎপা, গুহা অমদগী ফংবা য়াই। করিগুম্বা ঈশীং অসি পুখ্রি, তুরেল, গুহা নত্ত্রগা তেঙ্কিদগী চিংলকপা তারবদি মদু শেংদোকপা মথৌ তাই। শৌহনবা, চুমথোকপা, ক্লোরিন হাপ্পা নত্ত্রগা ত্রেন তৌরবা হেলথ ৱার্কর নত্ত্রগা এক্সটেন্সন এজেন্ট অমনা পীবা ইনফোর্মেসনগী মতুংইন্না মহিক হাৎপা অসিনচিংবা য়ুমদা তৌবা য়াবা ঈশীং শেংহন্নবগী পাম্বৈ শীজিন্নবা য়াই।
- অমাংবশীং লেত্রিন নত্ত্রগা তোইলেটতা থাদব্রা নত্ত্রগা ফুমজিনব্রা? লেত্রিন নত্ত্রগা তোইলেট শিজিন্নরুরবা মতুংদা খুৎ-শা অদু শাপোন অমসুং ঈশিং নত্ত্রগা উৎ অমসুং ঈশীংগুম্বা মহুৎশিনবা য়াবশীংনা চামথোকপ্রা? করিগুম্বা চামথোক্ত্রবদি, অঙাং অদুদা তোয়না তিল অমসুং অতৈ অনাবশীং লাক্কনি। তিল য়াউরবা অঙাংশীংদা ত্রেন তৌরবা হেলথ ৱার্কর অমনা তিল হাৎহনবগী হিদাক পীবা মথৌ তাই।
- পীক্লিবা অঙাং অদু মতম শাংনা মথন্তা থাদোকপ্রা নত্ত্রগা মঙোন্দগী চহি হনবা অঙাং অমদা শিন্নব্রা? করিগুম্বা মসি তৌরবদি অপীকপা অঙাং অদুদা অহলশীংনা, মরুওইনা পীজবা মতমদা পুক্নিং হেন্না চংবীবা অমসুং ৱারি-ৱাতাই শাবিবা মথৌ তাই।
অঙাং অমনা পুন্সিগী অহানবা থা তরুক্তা মথৌ তারিবা চানবা অমসুং থক্নবসি খোম্লাং অসিখক্তনি। থা তরুক্কী মতুংদা, অঙাং অমনা মশা ফনা চাউখৎনবা অমসুং ইনখৎনবগীদমক খোম্লাংগী মথক্তা অতৈ মখল মখা কয়াগী চানবশীং মথৌ তাই।
অহানবা থা তরুক্কী মনুংদা হায়বদি অঙাং অমদা রিস্ক য়াম্না লৈরিঙৈ মনুংদা খোম্লাংখক্তনা য়োকপনা দাইরিয়া অমসুং অতৈ কমন ওইবা ইনফেক্সনশীংদগী ঙাকথোকই অমসুং অঙাং অদুগী পুন্সিদু ফনা হৌবা ঙমহল্লি।
থা 6 শুরকপা মতমদা অঙাং অদুনা খোম্লাংগী মথক্তা অতৈ চান-থক্নবা মথৌ তারকই। মখোয় অসিনা গ্রোথ অমসুং দিভেলপমেন্টদা মতেং পাংলিবা এনর্জি, প্রোতিন, ভিটামিনশীং অমসুং অতৈ ন্যুত্রিএন্টশীং পী।
মখল মখা কয়াগী চিঞ্জাকশীং হায়বদি মনা-মশীং অমসুং উহৈ, শা, য়েন, ঙা, য়েরুম অমসুং শঙ্গোমগী পোত্থোকশীংনা অঙাং অদুগী মথৌ তাবা মচি ওইবা চিঞ্জাকশীং পীবদা মতেং পাংই। চহি অনি অমসুং মসিদগী হেন্না খোম্লাং পীথকপনা লায়নাশীংদগী ঙাকথোক্লিবা ন্যুত্রিএন্টশীং পীনবগী মরুওইবা সোর্সনি।
করিগুম্বা অপেৎপা, মপং খরা ওইবা নত্ত্রগা মপং ওইবা চিঞ্জাকশীং থেংনা পীজবা হৌরবদি অঙাং অদুনা মথৌ তাবা ন্যুত্রিএন্টশীং ফংদবা য়াই। মসিনা গ্রোথ অমসুং দিভেলপমেন্ট তপথহনবা য়াই।
মপং ওইবা চিঞ্জাকশীং পীজবা হৌবা মতমদা, অপেৎপা, অকুংবা চিঞ্জাক্তগী হৌরগা হেন্না মপং ওইবা চিঞ্জাকশীংদা ওনখৎপা হায়বসি মরুওই। মশা মউ ফগদবা মখল মখা কয়াগী চিঞ্জাক পীজরিবমখৈ অঙাং অদুগী দাইটতা অহেনবা বেলেন্স অমসুং মচি ওইবা চিঞ্জাক ফংগনি।
মখল মখা কয়াগী চিঞ্জাকশীং পীজবা হায়বসি অঙাং অদুনা মথৌ তাবা অমসুং চাবা ঙম্বগা চান্নহনগদবনি। থা 6 শুরবা মতুংদা অঙাংশীংনা অনংবা অমদি অপেৎপা চাক চাবা ঙম্মী। থা 8 শুরবা মতুংদা অঙাংশীংনা ‘ফিঙ্গর ফুদ’ (অঙাংশীংনা মশানা চাজবা ঙম্বা স্নেকশীং) অসিসু চাবা ঙম্মী। থা 12 শুরবা মতুংদা অঙাং অয়াম্বনা ইমুং মনুংগী মীওই অতৈনা চানবা চিঞ্জাক মখলশীংদু চাবা ঙম্লকই।
মমা মপা নত্ত্রগা অতৈ শেন্নরিবা মীওইশীংনা পনগদবা চিঞ্জাকশীং হায়বদি হৱাই, অঙ্গুর অমসুং অহিংবা গাজর অমসুং অঙাংদুগী মখনাউদা পনবা য়াবা চিঞ্জাকশীং পীজরোইদবনি।
শাগী সোর্সতগী লৌবা চিঞ্জাক কয়ামরুম য়াউদনা অঙাংগী মথৌ তাবা মচি ওইবা চিঞ্জাক পুম্নমক ফংবা হায়বসি অরুবা অমনি। মরম অদুনা অঙাং অদুদা ফোর্টিফাইদ ফুদ নত্ত্রগা ভিটামিন অমসুং মিনরেল সপ্লিমেন্টশীং হায়বদি পাউদর, স্যারপ নত্ত্রগা তুমগনবা তেব্লেটশীং অসি পীজবগী মথৌ তাবা য়াই। ত্রেন তৌরবা হেলথ ৱার্কর অমনা মমা মপা নত্ত্রগা শেন্নরিবা মীওই অদুদা মচি কাহনগদবা চিঞ্জাক্কী মরমদা অমসুং করম্বা সপ্লিমেন্ট শিজিন্নগদগে হায়বগী মতাংদা পাউতাক পীবা য়াই।
মখাদা পীরিবশীং অসি পীক্লিবা অঙাংশীংনা (থা তরুক্তগী হেল্লবশীং) চানবা মচি ওইবা চিঞ্জাক খরনি:
- মহৈ-মরোংশীং (ফৌ, গেহু, চুজাক, চনান), মরু (কেসাবা, য়াম, আলু) অমসুং স্তার্চ য়াউবা উহৈশীং (প্লান্তেইন অমসুং ব্রেদফ্রুইট) য়াউনা মরুওইবা চিঞ্জাকশীং
- ঈ থাংবা শা, য়েন, ঙা, লিভর অমসুং য়েরুমগুম্বা প্রোটিন য়াম্না য়াউবা চিঞ্জাকশীং (য়ারিবমখৈ তোইনা পীজবা য়াই)।
- শঙ্গোম মপান, যোগর্ট, শঙ্গোম অফম্বা অমসুং কংহল্লবা শঙ্গোম (অথোংবা পোরিদজগুম্বগা য়ান্নবা য়াবা) অসিনচিংবা শঙ্গোমগী পোত্থোকশীং। মখোয় অসি খোম্লাং ইল্লিবা অঙাং অমগী অনিশুবা থা তরুক্তা খ্বাইদগী ফবা চিঞ্জাক্নি। মখোয় অসি অঙাংশীংদা তুম্বদা খরা হেন্না ৱাবা অহিংবা শঙ্গোমদগী হেন্না ফৈ।
- অশংবা মনা পানবা অমসুং কমলা মচুগী মনা-মশীং হায়বদি স্পিনাচ, ব্রোকোলি, কার্দ, গাজর, মাইরেন অমসুং অথুম্বা আলুশীং (ভিটামিন পীরিবা)।
- চিক-পি, হৱাই মরি চৎপী, কাউপি, অমুবা হৱাই থরাক, হৱাই অশাংবী (মখল মখা ওইহন্নবা অমসুং প্রোতিন, এনর্জি অমসুং আইরন খরা পীননবা)।
- থাউশীং, মরুওইনা রেপশিদ থাউ, নুং হৱাইগী থাউ, রেদ পাল্ম থাউ, বতর নত্ত্রগা মারগারিন।
- তকখায়বা লৈবাক হৱাই, অতোপ্পা তকখায়রবা হৱাই অমসুং পোপথোকহল্লবা মরুশীং হায়বদি, মাইরেন, নুমিৎলৈ, তরবুজ নত্ত্রগা সেসাম মরুশীং (এনর্জি অমসুং ভিটামিন খরগীদমক)।
চহি নৌরিবা অঙাংশীংনা মথৌ তারিবা মচি ওইবা চিঞ্জাক পুম্নমক মনা-মশীংগী দাইট অমদা ফংবা হায়বসি অরুবা অমনি। মরমদি শাগী সোর্সতগী ফংবা চিঞ্জাকশীংদা আইরনগুম্বা মরুওইবা ন্যুত্রিএন্টশীং ফংই। মনা-মশিংগী দাইট চাবা অঙাং অমনা অহেনবা ভিতামিনশীং মল্টিপল ভিটামিন টেব্লেটশীং নত্ত্রগা পাউদরশীং, ফোর্টিফাইদ স্প্রেদশীং নত্ত্রগা ন্যুত্রিএন্ট য়াম্না য়াউবা চিঞ্জাক্কী সপ্লিমেন্টশিংগী মওংদা চাবা মথৌ তাই।
পাম্বী ওইবা চিঞ্জাকশীংদগী ফংবা আইরন অসি হকচাংনা ফজনা চুপশীনদে। অদুম ওইনমক হৱাই-চেংৱাইগুম্বা (অঙৌবা হৱাই অশাংবী, চিকপি, লেন্টিল) অসিদা আইরন হেন্না য়াউই। করিগুম্বা মখোয় অসি ভিতামিন C ৱাংনা য়াউবা কমলা অমসুং অতৈ সাইত্রস (citrus) উহৈশীং অমসুং হৈ মহিশীংগা পুন্না চামিন্নরবদি আইরন অদু হেন্না ফজনা চুপশীনগনি।
অঙাং অমনা থা 6–8 দগী হৌদুনা নোংমদা অনিদগী অহুম্লক অমসুং থা 9 শুবদা অহুমদগী মরি ফাউবা খোম্লাংগী মথক্তা চাবা মথৌ তাই। অঙাংদুগী চানিং-থক্নিংবগী মখা পোন্না উহৈ নত্ত্রগা ব্রেদকুম্বগী মচি ওইবা স্নেকশীং চাক চাবগী মরক্তা পীজবা মথৌ তাবা য়াই। অঙাং অদুবু চানবা চিঞ্জাক চাং য়ামদনা পীজবীগদবনি অমসুং মহাক্না চাউখৎলক্লিবমখৈ য়াম্বগী চাং অমসুং মখলদু হেনগৎপীগদবনি।
পুন্সিগী অহানবা চহি অনিসিদা অফবা মচি ওইবা চিঞ্জাক পীজবা হায়বসি য়াম্না মরুওই। হায়রিবা মতম অসিগী মনুংদা মতিক চানা মচি ওইবা চিঞ্জাক পীজদবনা অঙাং অদুগী লেমহৌরিবা পুন্সিদুদা ফিজিকেল অমসুং মেন্টেল দিভেলপমেন্ট তপথহনবা য়াই।
মশা মউ ফনা হৌনবা অমসুং লৈনবগীদমক চহি নৌরিবা অঙাংশীংনা খোম্লাংগা লোয়ননা শা, ঙা, হৱাই-চেংৱাই, মরু-মরাং, য়েরুম, উহৈ অমসুং মনা-মশীং মথৌ তাই।
অঙাং অমগী চাকখাউ অসি অহল অমগীদগী হেন্না পিকথৈ, মরম অদুনা অঙাং অমনা চাক্লেন অমদা য়াম্না চাবা ঙমদে। অদুম ওইনমক, অঙাংশীংগী এনর্জি অমসুং হকচাং শেমগৎনবগী মথৌ তাবশীং অসি য়াম্মী। অঙাংশীংনা মখোয়গী মথৌ তাবা পুম্নমক ফংনবগীদমক তোয়না চাবা মথৌ তাই।
তকখায়রবা মনা-মশীং অমসুং কক্লবা শা, ঙা নত্ত্রগা য়েরুম অসি য়ারিবমখৈ তোইনা অঙাং অদুগী দাইটতা হাপ্পিগদবনি। ভিটামিন য়াউবা থাউগী চাং খরা হাপ্পীবসু য়াই।
করিগুম্বা চাক্লেন অদু কমন ওইবা মথেলগা লোয়ননা পীজরবদি, চহি নৌরিবা অঙাংশীংনা মতিক চানা চাবা ফংদবা য়াই। নৌরিবা অঙাং অমদা মহাক মশাগী পুখম নত্ত্রগা তেঙ্গোত পীবনা মমা মপা নত্ত্রগা অতৈ শেন্নরিবা মীওই অদুনা অঙাংদুনা করি অমসুং কয়াম চাখ্রবগে হায়বদু খংবদা লাইহনগনি।
চহি নৌরিবা অঙাংশীংবু চানবা পুক্নিং থৌগৎপীগদবনি অমসুং মখোয়না চিঞ্জাক অমসুং কোল-লিক শীজিন্নবদা মতেং মথৌ তারকপা য়াই। চাউবদা থীন্থরবা নত্ত্রগা মীমান্নদ্রবা অঙাং অমনা চাবা অমসুং থকপদা অহেনবা মতেং মথৌ তারকপা য়াই।
চহি নৌরিবা অঙাং অমবু কয়াম তোইনা অমসুং কয়াম য়াম্না পীজগদগে হায়বগী ইনফোর্মেসন অদু মখাদা পীরি:
থা 6তগী 8 ফাউবদা:
অঙাংশীংবু খোম্লাং তোইনা পীথক্কদবনি অমসুং অতৈ চিঞ্জাকশীং নোংমদা অনিরক নত্ত্রগা অহুম্লক পীজগদবনি। মমা মপাশীংনা অপেৎপা নত্ত্রগা তকখায়রবা চিঞ্জাকশীংনা হৌরগা পীজগদবনি অমসুং খরা খরা কনবা চিঞ্জাক পীজবীগদবনি। শা, য়েরুম অমসুং ঙানচিংবা শা-য়েনগী চিঞ্জাকশীং অসি য়ারিবমখৈ ঙন্না পীজগদবনি অদুবু মখোয়দু তকখায়গদবনি, কুপহনগদবনি অমসুং অপীকপা মচেৎশীংদা শেগায়বিগদবনি। অমুক পীজবদা চমচ 2দগী 3না হৌদুনা মিলিলিটর 250 চনবা কপ অমগী শরুক 1⁄2 ফাউবা তপ্না তপ্না হেনগৎকদবনি।
থা 9দগী 24 ফাউবদা:
অঙাংশীংনা খোম্লাংগী মথক্তা অতৈ চিঞ্জাকশীং নোংমদা অহুমদগী মরিরক ফাউবা চাগদবনি। থা 9দগী 11 ফাউবগী অঙাংশীংবু অমুক পীজবদা মিলিলিটর 250গী কপ অমগী শরুক 1⁄2 পীজগদবনি। থা 12দগী 23 ফাউবগী অঙাংশীংদা অমুক পীজবদা মিলিলিটর 250গী কপ অমগী শরুক 3⁄4দগী অপুনবা 1 ফাউবা পীজবা য়াই। চহি 2 অমসুং মসিগী মথক্তা লৈবা অঙাংশীংদা মিলিলিটর 250গী কপ অমগী অপুনবা শরুক 1দি য়ামদ্রবদা পীজগদবনি। শা-য়েন্না শেম্বা চিঞ্জাকশীং হায়বদি শা, ঙা অমসুং য়েরুমশীং অসি য়ারিবমখৈ পীজবীগদবনি।
থা 12 শুরকপদা:
অয়াম্বা অঙাংশীংনা মপং ওইবা ‘য়ুমগী চিঞ্জাক’ চাবা ঙম্মি। মখোয়বু অপেৎপা চিঞ্জাকশীং অদুম পীজবা য়াই মরমদি নৌরিবা অঙাংশীংনা মদু চাবদা কোম্না থোকই। অহেনবা মচি ওইবা স্নেকশীং (উহৈ, ব্রেদ নত্ত্রগা হৱাই মরু য়াউবা ব্রেদকুম্বা) থা তরুক্তগী হৌদুনা পীজবা য়াই। করিগুম্বা চাক্লেন অমদা পীজরিবা চিঞ্জাক্কী মগুন নত্ত্রগা চাং অদু নেম্লবদি, নত্ত্রগা অঙাং অদু মখা তানা খোম্লাং পীথক্ত্রবা ওইরবদি, নুমিৎ খুদিংগী চাক্লেন অমা নত্ত্রগা অনি হেন্না শঙ্গোম কপ 1দগী 2 গা লোয়ননা পীজ-পীথকপা য়াই।
পীজরিঙৈ মতম অসি ফিজিকেল, সোসিএল অমসুং ইমোসনেল গ্রোথ অমসুং দিভেলপমেন্টবু প্রোমোট তৌরিবা তম্বগী, নুংশিবগী অমসুং ৱারি-ৱাতাইগী মতম্নি। মমা মপা নত্ত্রগা অতৈ শেন্নরিবা মীওইশীংনা পীজরিঙৈ মতমদা অঙাংশীংদা ৱারি শাবীগদবনি অমসুং নুপীমচা অমসুং নুপামচাশীংবু মান্ননা অমসুং খাংবা কন্না লোয়নবীগদবনি।
- চাক্লেন পীজবা মতমশীং অসিনা মমা অমসুং মপা নত্ত্রগা অতৈ য়েংশিনবীরবশীংনা অঙাংশীংগা লোয়ননা ৱারি-ৱাতাই শাবা অমসুং পাউ ফাউদোক্ননবা অমসুং মখোয়না তমশিন-খংজিনবদা সপোর্ত তৌনবগী তঞ্জা পী। মসিনা সোসিএল অমসুং ইমোসনেল দিভেলপমেন্ট শাগৎপদা মতেং পাংই।
- অঙাংশীংবু চানবা পুক্নিং থৌগৎপীবদি মরুওই অদুবু মখোয়দা নমদুনা পীজবদি তৌরোইদবনি। খোম্লাং থকচিনবগী চাং অমসুং চাউখৎপা খেৎনবনা মরম ওইদুনা অঙাং খুদিংগী মথৌ তাবদুসু খেৎনৈ। অঙাংশীং অসিদা হকথেংননা পীজবা মথৌ তাই। অপিকপা অঙাংশীংনা মশা মথন্তা চাবা তম্লকপা মতমদা মখোয়বু মতেং পাংবীগদবনি।
- করিগুম্বা অঙাং অমনা চিঞ্জাক মখল কয়া চাউ হায়বা য়াদ্রবদি, শেন্নরিবা মীওই অদুনা তোঙান তোঙানবা চিঞ্জাকশীং, মহাউশীং, টেক্সচরশীং অমসুং পুক্নিং থৌগৎপগী মওং শিজিন্নদুনা চাংয়েং তৌবা য়াই। করিগুম্বা অঙাং অদুনা ইন্টরেষ্ট অদু লায়না মাংলবদি শেন্নরিবা মীওই অদুনা পীজরিঙৈ মতমদা পুক্নিং চোইহনবা হন্থহনগদবনি।
- পীজ-পীথকপা মতমদা নুপীমচা অমসুং নুপামচাশীংদা চপ মান্ননা পুক্নিং চংবীবা তাই। মখোয়দা চপ মান্নবা চিঞ্জাক্কী মগুন অমসুং চাংদা পীবীগদবনি। মখোয় অনিমক্তা থা অহানবা থা তরুক ফাউবা খোম্লাং পীথক্কদবনি অমসুং থা তরুক্কী মতুংদা মতিক চাবা চিঞ্জাক্কী মথেল অমসুং চাং অদু পীবা মথৌ তাই। মমা অমসুং মপা অনিমক্তা অঙাংগী ন্যুত্রিসনগী মতাংদা খংহনবা অসি য়াম্না মরুওই। মমা মপা অনিমক্না মখোয়গী মচানুপী অমসুং মচানুপাশীংদা পীজবা মতমদা পুন্না তৌমিন্নগদবনি।
অঙাংশীংনা ভিটামিন A অসি না-য়েকপা থীংনবা, মখোয়গী মীৎ ঙাক-শেন্নবা অমসুং শিবগী রিস্ক হন্থহনবদা মতেং পাংনবগীদমক মথৌ তাই। ভিটামিন A অসি উহৈ অমসুং মনা-মশিং কয়াদা, অঙাংবা থাউ থোকপা পাম্বী, য়েরুম, শঙ্গোমগী পোত্থোকশীং, লিভর, ঙা, শা, ফোর্টিফাইদ ফুদশীং অমসুং খোম্লাংশীংদা ফংই। ভিটামিন A ৱাৎপা তোইনা থোকপা মফমশীংদা অৱাংবা দোজগী ভিটামিন A সপ্লিমেন্টশীং অসি থা 6তগী চহি 5 ফাউবগী অঙাংশীংদা থা মরিদগী তরুক খুদিংগী পিজবসু য়াই।
- করিগুম্বা মমা অদুনা মহাক্কী দাইট নত্ত্রগা সপ্লিমেন্টশীংদগী ভিটামিন A মতিক চানা ফংলবদি, অঙাংশিংনা থা 6 শুদ্রিফাউবদি খোম্লাং অসিনা ভিটামিন A গী খ্বাইদগী ফবা সোর্সনি। থা 6 তগী চহি 5 ফাউবগী অঙাংশিংনা ভিটামিন A অসি লিভর, য়েরুম, শঙ্গোমগী পোত্থোকশীং, ফেট য়াউবা ঙা, রেদ পাল্ম থাও, অমুনবা হৈনৌ অমসুং অৱাথবী, কমলা, নাপু মচুগী অথুম্বা আলু, মুনা শংবা মনা পানবা মনা মশীং অমসুং গাজরগুম্বা মখল মখা কয়াগী চিঞ্জাকশীংদগী ফংই।
- অঙাংশীংনা ভিটামিন A মতিক চানা ফংদ্রবদি শাথীরবা লায়নাশীং থেংনবা ঙমদে অমসুং নুমিদাংদা মীৎ উদবগী খুদোংথীবা থেংনবা য়াই। নুমিদাংৱাই অমসুং নুমিদাংদা উবগী নুংঙাইতবা লৈরবদি মঙোন্দা ভিটামিন A ৱাৎলম্বা য়াই। অঙাং অদু ত্রেন তৌরবা হেলথ ৱার্কর অমদা অৱাংবা-দোজ য়াউবা ভিটামিন সপ্লিমেন্টশীং পীদুনা লায়েংনবগীদমক পুবীগদবনি।
- দাইরিয়া অমসুং মিজলসনা অঙাংগী মশাদগী ভিটামিন A লৌথোকই। দাইরিয়া নত্ত্রগা মিজলসনা মতম শাংনা নারবা নত্ত্রগা শাথীনা মচি কাদ্রবা অঙাং অদু ত্রেন তৌরবা হেলথ ৱার্কর অমদগী লৌবা ভিটামিন Aগী দোজ ৱাংনা য়াউবা সপ্লিমেন্টশীং পীজদুনা লায়েংবীগদবনি।
- ভিটামিন A ৱাৎপনা নাহল্লে হায়না চিংনবা মফমশীংদা লৈবা অঙাংশিংদা দাইরিয়ানা নারবা অমসুং করিগুম্বা মখোয়দুনা থা অমগী মমাংদা মদু চাখিদবা ওইরবদি, নত্ত্রগা করিগুম্বা মখোয় অদু হান্ননা থা মরিদগী তরুক ফাউবগী মরক্তা চাং নাইনা ভিটামিন A চাখিদবা ওইরবদি মখোয়দা ভিটামিন A সপ্লিমেন্ট অমা পীজগদবনি।
- মিজলসনা নাবা অঙাংশীংদা ভিটামিন A অসি নারে খংবা নুমিত্তুদা, মথংগী নুমিত্তা দোজ অমা অমসুং অতোপ্পা দোজ অমা য়ামদ্রবদা চয়োল অনি লৈরগা পীজগদবনি।
- জিঙ্ক (টেব্লেট নত্ত্রগা সিরপ) অসিসু নুমিৎ 10দগী 14 ফাউবা দাইরিয়াগী শাথীবা অমসুং মতম হন্থহন্নবা অমসুং অঙাং অদু থা অনিফাউবা দাইরিয়া অমুক হন্না নাদনবা পীজবা য়াই। থা 6কী মথক্তা লৈবা অঙাংশীংগী ওইনা দোজ অসি নোংমদা মিলিগ্রাম 20, থা 6কী মখাদা লৈবা অঙাংশীংদা নোংমদা মিলিগ্রাম 10 ওইগদবনি।
অঙাংশীংনা মখোয়গী ফিজিকেল অমসুং মেন্টেলগী তৌবা ঙম্বশীং অমসুং এনেমিয়া ঙাকথোক্নবা আইরন য়াম্না য়াউবা চিঞ্জাকশীং মথৌ তাই। আইরনগী খ্বাইদগী ফবা সোর্স অসি লিভর, শদুম অমসুং ঙাগুম্বা শাগী সোর্সশীং অসিনি। আইরনগী অতৈ অফবা সোর্সশীংদি আইরন-ফোর্টিফাইদ চিঞ্জাকশীং অমসুং আইরন সপ্লিমেন্টশীংনি।
দাইটতা আইরন ৱাৎপা হায়বসি এনেমিয়া থোক্লক্নবগী কমন ওইবা মরম্নি। মেলেরিয়া অমসুং হুকৱার্ম (hookworm)দগীসু অঙাংশীং অসি এনেমিয়ানা নারকপা য়াই। আইরন ৱাৎপনা অঙাংশীং অমসুং পুংকক চাউবা অঙাংশীংদা ফিজিকেল অমসুং মেন্টেল দিভেলপমেন্ট শোন্থহনবা য়াই। ইচম চম্বা আইরন ৱাৎপনফাউবা ইন্টেলেকচুএল দিভেলপমেন্টদা শোকহনবা য়াই। এনেমিয়া অসি মালেমদা লৈবা খ্বাইদগী কমন ওইবা ন্যুত্রিসনগী দিসওর্দরনি।
আইরন অসি লিভর, শা অমসুং ঙাগুম্বা শাগী চিঞ্জাকশীংদা ফংই। মসি হৱাই-চেংৱাইগুম্বা মনা মশীংগী চিঞ্জাকশীংদসু ফংই। গেহু অমসুং চুজাক্কী তকখায়বা মফোল, থুম, ঙাগী সোস নত্ত্রগা নুংহৱাইগী সোসনচিংবা চিঞ্জাকশীং অসি করিগুম্বা মতমদা আইরনগা ফোর্টিফাইদ তৌই। আইরন য়াম্না য়াউবা চিঞ্জাকশীংনা এনেমিয়া থীংবদা মতেং পাংই। মখোয় অদুবু ভিটামিন Cগা লোয়ননা চাবনা দাইজেষ্টিভ সিষ্টেমনা আইরনবু হেন্না চুপশীনহনবদা মতেং পাংই।
খুৎকী খুবাক অমসুং লৈ অমসুং মিৎপান অমসুং চিনবান অসি ঈ থাংলক্তবা অমসুং চোকথবা ফাউরকপা অমসুং শ্বর হোনবা ঙম্লক্তবা অসি এনেমিয়াগী লাইওংগী মনুং চল্লি।
চহি 2গী মখাদা লৈবা অঙাংশীংদা:
- এনেমিয়ানা কোওর্দিনেসন অমসুং বেলেন্সকী প্রোব্লেমশীং থোকহল্লকপা য়াই, অমসুং অঙাং অদু হৈনিংদবা অমসুং শান্ননিংদবা উৎলকপা য়াই। মসিনা অঙাং অদুবু ৱারি-ৱাতাই শাবগী তৌবা ঙম্বা অমসুং ইন্টেলেকচুএল দিভেলপমেন্টদা শোকহনবা য়াই।
- অঙাং অদুনা সপ্লিমেন্ট অমসুং মল্টিপল ভিটামিন অমসুং মিনরেল পাউদরনচিংবা আইরন য়াউবা ভিটামিন অমসুং মিনরেলনা শেম্বশীংদগী কান্নবা ফংবা ঙম্মী। শেন্নরিবা মীওই অদুনা থা 6তগী হেনবা অঙাংশীংগীদমক পাউদরশীং অসি য়ুমদা শেম্বা চিঞ্জাকশীংদা কোম্না য়ান্সিনবা য়াই।
মীরোনবী অমসুং ইনখৎলক্লিবী নুপীমচাশীংদা:
- অঙাং উনবা মতমদা এনেমিয়ানা হেমোরেজ অমসুং ইনফেক্সনগী রিস্ক থোকহল্লকপা য়াই। মসিনা মমা শিহন্নবগী মরুওইবা মরম অমনি। এনেমিয়ানা নাবা মমাশীংনা পোকপা অঙাংশীং অসি তোইনা লুম্বা হন্থবা অমসুং এনেমিয়ানা নাগল্লি।
- মীরোনবী নুপীশীংগী আইরন সপ্লিমেন্টশীংনা মমা অমসুং মচা অনিমকপু ঙাকথোকই। এনেমিয়ানা নাবা ইনখৎলক্লিবী নুপীমচাশীংসু চয়োলগী ওইবা আইরন-ফোলিক এসিদ সপ্লিমেন্ট অমদগী মখোয়গী আইরন ষ্টোরশীং শেম্নবা অমসুং মখোয়গী মশা অদু তেক-কায়দনা মীরোন্নবা শেম-শাবা ঙম্মী।
মেলেরিয়া অমসুং হুকৱার্ম অসি এনেমিয়া থোকহন্নবগী মরুওইবা মরম অমনি। মেলেরিয়ানা নারিঙৈদা এনেমিয়া লায়েংনবা আইরন সপ্লিমেন্টশীং চাবনা এনেমিয়া অদু হেন্না শাথীরকপা য়াই।
মেলেরিয়াগী মরমদা:
- মেলেরিয়া নাগনবা মফমদা লৈবা অঙাংশীংনা আইরন য়াউবা পাউদরশীং য়াউনা আইরন অমসুং ফোলিক এসিদ প্রিপারেসনশীং অসি মেলেরিয়ানা নারে খংদোক্তুনা লায়েংদ্রিবমখৈ অমসুং এনেমিয়া লৈব্রা হায়বদু য়েংথোক্ত্রিবমখৈ চারোইদবনি।
- মহৌশানা, মেলেরিয়া নাগনবা মফমশীংদা লৈবা অঙাংশীংদা আইরন য়াউবা ভিটামিন অমসুং মিনরেলগী প্রিপারেসনশীং নত্ত্রগা সপ্লিমেন্টশীং অসি ফোর্টিফাইদ ফুদ অমগী খুত্থাংদা পীবা নত্ত্রবদি পীবীরোইদবনি।
- মেলেরিয়া নাগনবা মফমশীংদা লৈরিবা মীরোনবী নুপীশীং, মমাশীং, মপাশীং অমসুং অতৈ শেন্নরিবা মীওইশীং অসিনা মখোয়গী অঙাংশীংগীদমক আইরন সপ্লিমেন্টশীং শিজিন্নবগী মতাংদা ত্রেন তৌরবা হেলথ ৱার্কর অমদা হংবা মথৌ তাই।
- মেলেরিয়া থীংবদা মতেং পাংনবা, অঙাংশীং, মীরোনবী নুপীশীং অমসুং মমাশীং অমসুং অতৈ ইমুং-মনুংগী মীওইশীংনা তিলহৎ হিদাক্তা লুপথোক্লবা কাংখলশীংগী মনুংদা তুমগদবনি।
তিন-কাংশীংগী মরমদা:
- তিন-কাংশীং য়াম্না মরাং-কায়না লৈবা মফমশীংদা লৈবা অঙাংশীং অদুবু চহি অমদা অনিদগী অহুম্লক ফাউবা রেকমেন্দ তৌরবা দিৱার্মিং (এন্থেলমিন্টিক) য়াউনা লায়েংথোক্কদবনি। অঙাংদুবু চাং নাইনা দিৱার্মিং (Deworming) তৌবনা তিন-কাংশীংনা থোকহনবা এনেমিয়া অদু লায়েংবদা মতেং পাংবতা নত্তনা অঙাংশিং অদুদা চানিং থক্নিংবা অমুক হন্না ফাউহনবদা মতেং পাংই। অফবা হায়জিন (hygiene) লৈহনবনা তিন-কাংশীং থিংবা ঙম্মী। অঙাংশীংনা লেত্রিন মনাক্তা শান্নরোইদবনি, সাপোন অমসুং ঈশীং নত্ত্রগা মসিগী মহুৎশিনবা য়াবা উৎ অমসুং ঈশীংগুম্বনা মখোয়গী মখুৎ অদু তোইনা হামদোক্কদবনি অমসুং তিন কাংনা নাহল্লকপা থিংনবা খোংউপ নত্ত্রগা সেন্দলশীং তোংগদবনি।
- তিন-কাংশীং লৈগনবা মফমশীংদা লৈবা মীরোনবী নুপীশীং অদুবু রেকমেন্দ তৌরবা দিৱার্মিং মেদিকেসন অমনা লায়েংথোক্কদবনি।
আইওদিন অসি মীরোনবী নুপী অমসুং পীক্লিবা অঙাংগী দাইটতা য়াউহনবা অসি মরুওইনা অঙাংদুগী ব্রেইন চাউখৎহন্নবগীদমক য়াম্না হেন্না মরুওই। মসি তম্বগী মীমান্নদবা অমসুং চাউবা থীলহনবা থীংবদা মতেং পাংনবগীদমক য়াম্না মরুওই। অচম্বা থুম শীজিন্নবগী মহুত্তা আইওদাইজ তৌরবা থুম শিজিন্নবনা মীরোনবী নুপী অমসুং মখোয়গী অঙাংশীংদা মখোয়না মথৌ তারিবা আইওদিন অদু পী।
- আইওদিনগী চাং খরা অসি অঙাংশীংগী গ্রোথ অমসুং দিভেলপমেন্টগীদমক য়াম্না মরুওই। করিগুম্বা নুপী অমনা মীরোল্লিঙৈ মতমদা আইওদিন মতিক চানা লৌহৌদ্রবদি মহাক্কী মচা অদু মেন্টেল দিসএবিলিটি নত্ত্রগা তাবা নত্ত্রগা ঙাংবা ঙমদনা পোক্লকপা য়াই। করিগুম্বা অঙাং অদুনা অঙাং ওইরিঙৈ অমসুং পুংকক চাউরবা মতমদা আইওদিন মতিক চানা ফংখিদবা ওইরবদি মহাক্কী ফিজিকেল, মেন্টেল নত্ত্রগা কোগনিটিভ দিভলেপমেন্টতা থেংথহল্লকপা য়াই। খজিক্তং ৱাৎখিবনফাউবা লর্নিংগী এবিলিটি হন্থহনবা অমসুং অনেম্বা ইন্টেলিজেন্স লৈহনবা য়াই।
- থাইরোইদ গ্ল্যান্ড মওং চুমদনা চাউথোকহন্দুনা ঙকশম পোমথোকহনবা গোইটর (Goitre) হায়রিবসি দাইটতা আইওদিন য়াউদ্রে হায়বগী খুদম্নি। মীরোনবা ঙল্লিঙৈদা আইওদিন ৱাৎপনা মিসকেরিএজ নত্ত্রগা ষ্টিলবার্থকী রিস্ক হেনগৎহল্লি।
- ইচম চম্বা থুমগী মহুত্তা আইওদাইজ তৌরবা থুম শিজিন্নবনা মীরোনবী নুপী অমসুং অঙাংশীংদা মখোয়না মথৌ তারিবা আইওদিন অদু পী। আইওদাইজ তৌরবা থুম অসি ইমুং মনুং পুম্নমক্কী ওইনা শাফৈ অমসুং মসিখক্তনা থোং থাকপা খুদিংমক্কী মথৌ তারিবা থুম অদু ওই। ইমুং মনুংশীংনা মওং চুম্না মার্ক তৌরবা অমসুং পেকেট শেম্লবা অফবা মগুন লৈবা আইওদাইজ তৌরবা থুমখক্তমক শোয়দনা লৈগদবনি। মমাশীংনা মীরোল্লিঙৈ মমাং, মনুং অমসুং মতুংদা আইওদাইজ তৌরবা থুমখক্তমক চাগদবনি। মমা অমসুং মপাশীংনা মখোয়গী অঙাংশীংনা চারিবা থুম অদু শোয়দনা আইওদাইজ তৌরবা ওইহনগদবনি।
অঙাং অদুনা চাবা অমসুং থকপা হেনগৎলক্লিবমখৈ, দাইরিয়া নাবগী রিস্কসু হেনগৎলকই। অঙাংশীংগী গ্রোথ অমসুং দিভেলপমেন্টদা মথৌ তারিবা ন্যুত্রিএন্টশীং অমসুং এনর্জি মাংহল্লিবা দাইরিয়া অমসুং অতৈ অনাবশীং অসিবু মরুওইনা থোকহল্লিবসি চানবা চিঞ্জাক জর্মশীং য়াউবদগীনি। অফবা হায়জিন, শাফবা ঈশীং অমসুং চিঞ্জাকশীং মওং চুম্না শিজিন্নবা, শেম-শাবা অমসুং থমজিনবনা অনাবশীং অসিবু থীংবদা য়াম্না মরুওই।
- অঙাংশিংনা চাউখৎলকপা অমসুং চৎপা হৈরকপগা লোয়ননা পোৎ খুদিংমক মখোয়গী মচিন্দা হাপচিল্লি। মখোয়গী অকোয়বদা লৈরিবা পুম্নমক মখোয়না খংনবা হোৎনবা মরম্না মখোয়না মহিকশিং অসি লায়না লৌশিল্লি। মরম অসিদগী মমা মপা অমসুং অতৈ শেন্নরিবা মীওইশীংনা সাপোন্না খুৎ-শা হামদোকপনচিংবা অফবা হায়জিন লৈহনবা তাই। মখোয়না চিঞ্জাকশীং নিংথীনা শাবা, অফবা ঈশীং শিজিন্নবা অমসুং অকোয়রোন অদু লু-নান্না থম্বসু মথৌ তাই। থৌওং অসি দাইরিয়া অমসুং অতৈ অনাবশীং থীংবদা অমসুং অঙাং অমগী হকশেল ঙাক-শেন্নবগীদমক য়াম্না মরুওই।
- চিঞ্জাকশীং অসি শেম-শারবা মতুং খুদক্তা পীজবীগদবনি অমসুং অরেম্বশীং অদু শাফগদবা মওংদা থমজিনবীগদবনি। তরু-তনানবা কোল-লিক অমসুং লৈমায়শীং অসি চিঞ্জাক শেম-শাবা অমসুং পীজবদা শিজিন্নগদবনি। অঙাংশীংবু তরু তনানবা কপ অমসুং তেঙ্গোত্তা পীজগদবনি। বোটল অমসুং মচিনশীং অদু শোকপীরোইদবনি মরমদি মখোয় অদু তরু তনান্না থম্বা হায়বসি অরুবা ওই।
- চিঞ্জাকপু শাফবা মওংদা থম্নবা মরুওইবা লম্বী মঙাদি: মদু তরু তনান্না থম্বা; তোখায়বা অতেকপা অমসুং অথোংবা চিঞ্জাকশীং; মদু শাফবা টেম্পেরেচর অমদা থম্বা; অমসুং অতেকপা চিঞ্জাকশীং অদু শাফবা ঈশীংদা চামথোকপা।
নারিঙৈ মতমদা, অঙাংশীংনা অহেনবা মহি-মনাইশীং অমসুং চানবগীদমক পুক্নিং থৌগৎপা মথৌ তাই, অমসুং খোম্লাং ইল্লিবা অঙাংশীংদি হেন্না তোইনা খোম্লাং ইনবীবা মথৌ তাই। নারুরবগী মতুংদা, অনাবা অদুনা মরম ওইদুনা মাংখিবা এনর্জি অমসুং মচি ওইবা চিঞ্জাকশীং অদু হঞ্জিনহন্নবা অঙাংশীংবু হান্নদগী হেন্না পীজবা তাই।
- অঙাংশীংদা দাইরিয়া, মিজলস নত্ত্রগা ন্যুমোনিয়াগুম্বনা নাবা মতমদা, মখোয়দা চানিং থক্নিংবা হন্থরকই অমসুং মখোয়গী হকচাং অদুনা চিঞ্জাক ফজনা শিজিন্নবা হন্থরকই। করিগুম্বা অঙাং অদু চহি অমদা কয়ারক হন্না নারবদি মহাক্কী গ্রোথ অদু তপথখিনি নত্ত্রগা লেপখিনি।
- অনাবা অঙাং অমবু চানবা পুক্নিং থৌগৎপীবা হায়বসি য়াম্না মরুওই। অনাবা অঙাংশীংদা লাম্বা পোক্তবা মরম্না মসি অরুবা ওইবদি য়াই। মমা মপা নত্ত্রগা অতৈ শেন্নরিবা মীওইশীংনা অঙাং অদুনা পাম্বা চিঞ্জাকশীং অমুক্তদা চাং য়ামদনা অমসুং য়ারিবমখৈ তোয়না পীবিগদবনি। অহেনবা খোম্লাং ইনবীবা হায়বসি য়াম্না মরুওই মরমদি মসিনা ইনফেক্সনশীংদগী ফগৎলকপদা মথৌ তারিবা ন্যুত্রিএন্টশীং অদু পীবা ঙম্মী।
- অনাবা অঙাং অমবু য়ারিবমখৈ তোয়না থক্ননবা পুক্নিং থৌগৎপীবা য়াই। দিহায়দ্রেসন (হকচাংদা মহি ৱাৎপা) হায়বসি দাইরিয়ানা নাবা অঙাংশীংদদি শাথীবা প্রোব্লেম অমনি। মহি-মনাই মরাং কায়না থকপনা দিহায়দ্রেসন থীংবদা মতেং পাংগনি। অঙাং অমা দাইরিয়ানা নাবা মতমদা, মহি অমসুং মপংশীংগা লোয়ননা অশেংবা ঈশীংদা ওরেল রেহাইদ্রেসন সোল্ট (ORS) পীথকপনা দিহায়দ্রেসন থীংবা ঙম্মী। অঙাং অদুদা নুমিৎ 10দগী 14 ফাউবগী ওইনা নুমিৎ খুদিংগী জিঙ্ক সপ্লিমেন্ট অমা পীজবনা দাইরিয়াগী শাথীবগী চাং হন্থহনবা ঙম্মী। অঙাং অদুনা নাবা হৌখিবা মতমদা লৈখিবা অরুম্বা অদু হঞ্জিনবা ঙমদ্রিবফাউবদি অঙাং অদু অনাবা অমদগী মপুং ফানা ফগৎলে হায়না লৌরোই।
- করিগুম্বা অঙাং অমবু থুনা লায়েংহৌদ্রবদি দাইরিয়ানা শিহনবা য়াই। করিগুম্বা দাইরিয়া অমসুং চানিং থক্নিংবা ফাউদবদুনা মতম খরা শানা লৈথরবদি, মমা, মপা নত্ত্রগা শেন্নরিবা মীওই অদুনা ত্রেন তৌরবা হেলথ ৱার্কর অমা তান্নবা মথৌ তাই।
য়াম্না পাবা অমসুং/নত্ত্রগা কা-হেন্না চাউবা অঙাংশীংদা অখন্নবা মেদিকেল কেয়র মথৌ তাই। মখোয়বু ত্রেন তৌরবা হেলথ ৱার্কর নত্ত্রগা হেলথ ফেসিলিটি অমদা কুপ্না য়েংনবা অমসুং লায়েংনবা পুবিগদবনি।
- অনাবা নত্ত্রগা ইনফেক্সন লোয়ননা মতম খরা মতিক চাবা ন্যুত্রিসন পীখিদবনা অঙাং অমবু খুদোংথীনিঙাই ওইনা মচি কাহন্দবা য়াই। অঙাং অদুবু অখন্নবা চিঞ্জাক অমসুং হিদাক্না অথুবা মতমদা লায়েংবা মথৌ তাই। মহাকপু খ্বাইদগী নকপা হেলথ কেয়র প্রোভাইদর অমদা চুমদ্রিংনা পুবিগদবনি।
- য়াম্না কা হেন্না মালন্যুত্রিসন লৈবা অঙাংদি মশা য়াম্না পাই। মখোয়গী হকচাংগী শরুক খরদা, মহৌশানা খোংপাক অমসুং খোংদা অপোম্বসু লৈবা য়াই। ত্রেন তৌরবা হেলথ ৱার্কর অমনা অখন্নবা বেন্দ অমা শিজিন্নদুনা মথক থংবা পাম্বোম অদুগী নাপ ওন্দুনা নত্ত্রগা খোং অনিমক্তা মান্ননা অপোম্বা লৈব্রা হায়না চেক তৌদুনা অমসুং অঙাং অদুগী অরুম্বা অমসুং অৱাংবা অদু ওন্দুনা শাথীবা মালন্যুত্রিসন অদু খংদোকপা ঙম্মী।
- শাথীনা মালন্যুত্রিসন লৈরবা অঙাং অমা লায়েংবা হায়বসি হেলথ কেয়র প্রোভাইদর অমনা পাংথোকহনবা তাই। লাইয়েং অদু অঙাং অদু কয়া য়াম্না নারবগে হায়বদুগী মখা পোল্লি। থা 6কী মথক্তা লৈবা অঙাংশীংদি অখন্নবা রেদি-তু-য়ুজ থেরাপ্যুতিক ফুদ (RUTF) অমনা লায়েংবা য়াই। মসি অঙাং অদুনা ফগৎলকপদা মথৌ তারিবা ন্যুত্রিএন্ট পুম্নমক য়াউরবা হান্ননা পেকেজ তৌরবা চিঞ্জাক অমনি। RUTF অসি অঙাংগীদমক্তদি পেকেট অদুদগী চুমদ্রিংনা চাবদা লায় অমসুং অতৈ চিঞ্জাক নত্ত্রগা ঈশীংগা য়ান্সিন্নবগী মথৌ তাদে অমসুং মফম অমদা হেক্তা শিজিন্নবা য়াই। মমা মপা নত্ত্রগা অতৈ শেন্নরিবা মীওইশীংদা অঙাং অদু কমদৌনা লায়েংগদগে হায়বগী ইনফোর্মেসনগা কোন্ননা চয়োল অমা শিজিন্ননবা RUTFকী সপ্লাইগা পী। লায়েং অদুগী শরুক অমা ওইনা হিদাক-লাংথকশীংসু পী। অঙাং অদু হেলথ কেয়র প্রোভাইদর অদুগী মনাক্তা মহাক্কী প্রোগ্রেস অদু য়েংশিন্নবা চয়োল খুদিংগী পুবীগদবনি।
- RUTF চাবা ঙমদবা, অতৈ মেদিকেলগী প্রোব্লেমশীং লৈবা নত্ত্রগা থা 6কী মখাদা লৈবা অঙাংশীংগী ওইনদি হেন্না ইন্টেন্সিভ ওইবা লায়েং মথৌ তাই। কেসশীং অসি পুং 24 চুপ্না মেদিকেল কেয়র, হিদাক ওইবা শঙ্গোম অমসুং খোম্লাং পীবগী ঙাক্লৌ পীবা ঙম্বা হোস্পিটাল নত্ত্রগা অতৈ ফেসিলিটিশীংদা রিফর তৌগদবনি।
- শাথীবা মালন্যুত্রিসন লৈবা অঙাংশীংদি অতৈ অঙাংশীংদগী হেন্না য়াংনা ঈংগল্লি মরম অদুনা মখোয়দু মতম চুপ্পদা লুম্বু লুম্বু শানা থম্বীগদবনি। মমা নত্ত্রগা শেন্নরিবা মীওই অদুগী উনশাগা থেংননা থম্বীবনা অঙাং অদুবু লুম্বু লুম্বু শানা লৈহনবদা মতেং ওইহনগনি। মমা অমসুং মচা অনিমক ফিনা কুপশিনবীগদবনি। অঙাং অদুগী মকোক অদুসু কুপশিনবীগদবনি।
- শাথীবা মালন্যুত্রিসনগা লোয়নবা অঙাংশীং অসিগী অখন্নবা ন্যুত্রিসনগী লায়েং মথৌ তারগসু, খোম্লাং অসিনা ন্যুত্রিএন্টশীংগী মরুওইবা হৌরকফম অমসুং লায়নাদগী ঙাকথোক্নবা ওইরি। অখন্নবা লায়েং (য়ুম নত্ত্রগা ফেসিলিটি অমদা) অদুগী মথক্তা খোম্লাং ইনবীরিবা অঙাংশীং অদু মখা তানা খোম্লাং ইনবীগদবনি।
সোর্স: UNICEF